'ഈട'യില് ഹിന്ദുത്വവുമില്ല, കമ്മ്യൂണിസവുമില്ല; സംവിധായകന് ബി. അജിത്കുമാര്/അഭിമുഖം\n10 Jan 2018 3:40 AM GMT\nദേശീയ,സംസ്ഥാന പുരസ്‌കാരങ്ങള്‍ക്കര്‍ഹനായ ബി. അജിത്കുമാര് എന്ന എഡിറ്ററുടെ ആദ്യ സംവിധാന സംരംഭമാണ് 'ഈട'. കേവലം ഒരു വാണിജ്യ സിനിമ എന്നതിലുപരി ദശാബ്ദങ്ങളായി കേരളീയ സമൂഹത്തെ അലോസരപ്പെടുത്തുന്ന, സമകാലീന കേരളത്തില് ഏറ്റവും സെന്‍സിറ്റീവ് ആയ കണ്ണൂരിന്റെ രാഷ്ട്രീയത്തെ പ്രമേയമാക്കി ചിത്രീകരിച്ച 'ഈട' പരക്കെ ചര്‍ച്ച ചെയ്യപ്പെടുന്ന സന്ദര്‍ഭത്തില് സിനിമയെക്കുറിച്ച് ഉയര്‍ന്നുവന്ന നിരൂപണങ്ങളെയും വിമര്‍ശനങ്ങളെയും കുറിച്ച് കെ.ആര് ധന്യയോട് സംസാരിക്കുകയാണ് ബി.അജിത് കുമാര്\n'ഈട' എങ്ങനെയാണ് ജനിക്കുന്നത്?\nഞാനൊരു സാഹിത്യവിദ്യാര്‍ഥിയായിരുന്നു. റോമിയോ ജൂലിയറ്റ് ഒക്കെ പഠിച്ചിട്ടുണ്ട്. അതെല്ലാം ഒരു ബാക്ഗ്രൗണ്ടില് ഉണ്ട്. അതിനൊപ്പം കേരളത്തില് കഴിഞ്ഞ കുറേ വര്‍ഷങ്ങളായി, എന്റെ ചെറുപ്പം തൊട്ട് ഇന്നേ വരെ, നടന്നിട്ടുള്ള കണ്ണൂരിലെ രാഷ്ട്രീയ സംഭവവികാസങ്ങളും അതുമായി ബന്ധപ്പെട്ട ധാരണകളും പലപ്പോഴായി മനസ്സില് കിടന്നതാണ്. അതിനെപ്പറ്റി സിനിമ ചെയ്യണമെന്നൊന്നും ഒരിക്കലും ആലോചിച്ചിട്ടില്ല. പക്ഷെ അതിനെക്കുറിച്ച് ചിന്തിച്ചുകൊണ്ടിരിന്നിട്ടുണ്ട്. എന്തെങ്കിലും ഒരു സിനിമ ചെയ്യാന് വേണ്ടി പോലുമല്ല ആ വിഷയങ്ങള് ആലോചിച്ചത്. അങ്ങനെ ഇരിക്കുമ്പോള് റാന്‍ഡം ആയി ഉണ്ടായ ഒരു തോന്നലാണ്. ഈ വിഷയത്തെപ്പറ്റി വൃത്തിയായിട്ടുള്ള ഒരു സിനിമ ഇതേവരെ ഉണ്ടായിട്ടില്ല. എന്നാല്‍പ്പിന്നെ അങ്ങനെയൊരു സിനിമ ചെയ്ത് നോക്കാമെന്ന് തോന്നി. അത് പെട്ടെന്ന് ഔട്ട് ഓഫ് ദി ബ്ലൂ, വന്ന ഒരു ആശയമാണ്. അത്തരമൊരു ആശയം തോന്നി, എന്നാല് അത് തന്നെ ഒരു സിനിമയായി ചെയ്യാമെന്ന് കരുതി. ഒരുപക്ഷേ അതിന്റെ കാരണം ഈ രണ്ട് ബാക്ഗ്രൗണ്ടുകളായിരിക്കാം. സാഹിത്യം പഠിച്ചിട്ടുണ്ട്, റോമിയോ ജൂലിയറ്റ് ഒക്കെ വായിച്ചിട്ടുണ്ട്, അതേപോലെ കുറേ കാലമായി കേരളത്തിലെ രാഷ്ട്രീയ സാഹചര്യങ്ങളും സംഭവവികാസങ്ങളും ഒരു ഫിലിം മേക്കര് എന്ന രീതിയിലല്ലാതെ തന്നെ നിരീക്ഷിക്കുന്ന ഒരാളുമാണ് ഞാന്. അതുകൊണ്ട് തന്നെയായിരിക്കാം ഇങ്ങനെയൊരാശയം സാധ്യമായത്.\nകേരളത്തിലെ ഏറ്റവും പൊളിറ്റിക്കലി സെന്‍സിറ്റീവ് ആയ ഒരു വിഷയത്തെ ഒരു മുഖ്യധാര സിനിമയ്ക്ക് വിഷയമാക്കാമെന്ന് തോന്നിയ ധൈര്യം, അതെങ്ങനെയാണ് ഉണ്ടാവുന്നത്?\nഅതെന്തുകൊണ്ടാണ് ഒരു മുഖ്യധാരാ സിനിമയ്ക്ക് വിഷയമായില്ല എന്നുള്ളതാണ് നമ്മള് ആലോചിക്കേണ്ടത്. കാരണം എല്ലാ ദിവസവും പത്രങ്ങളിലും മറ്റും വരുന്ന സ്റ്റാറ്റിസ്റ്റിക്‌സ് ആളുകള്‍ക്ക് വളരെ പരിചിതമായിക്കഴിഞ്ഞിരിക്കുന്നു. അവിടെ ഇത്രയാളുകള് കൊല്ലപ്പെട്ടു, ആളുകള് അത് കൗണ്ട് ചെയ്തുകൊണ്ടിരിക്കുകയാണ്. ആളുകള് സ്‌കോര് കറക്ട് ചെയ്തുകൊണ്ടിരിക്കുകയാണ്. ഇന്നൊരു ബിജെപിക്കാരന് കൊല്ലപ്പെട്ടു, നാളെ ഒരു സിപിഎംകാരന് കൊല്ലപ്പെടും എന്നതൊക്കെ വളരെ കാഷ്വല് ആയി എടുക്കുന്ന പൊതുസമൂഹമായി മാറിക്കഴിഞ്ഞു കേരളം എന്ന് നമുക്ക് ചിലപ്പോഴെങ്കിലും സംശയം തോന്നിപ്പോവും. അങ്ങനത്തെയൊരവസ്ഥയില് അതെന്തുകൊണ്ട് സിനിമയ്ക്ക് വിഷയമായില്ല എന്നതാണ്. ഇതിന് മുമ്പ് സിനിമകള് വന്നിട്ടുണ്ട്. കണ്ണൂര് എന്ന സിനിമയുണ്ട്, ജയരാജിന്റെ സിനിമയുണ്ട്. ആ സിനിമകള് ഞാന് കണ്ടിട്ടില്ല. അതുകൊണ്ട് എനിക്കതിനെക്കുറിച്ച് അറിയില്ല. എന്നാല് അതൊന്നും ഒരു ചലനവുമുണ്ടാക്കിയിട്ടില്ല. അതുകൊണ്ട് തന്നെ ആ വിഷയത്തെപ്പറ്റിയും അതിലുള്‍പ്പെടുന്ന ആളുകളുടെ അവസ്ഥയെപ്പറ്റിയും ഒരു സിനിമ ചെയ്യേണ്ടത് ആവശ്യമാണെന്ന് തോന്നി. പിന്നെ, അതിനുള്ള ധൈര്യം വന്നതെങ്ങനെയെന്ന് ചോദിച്ചാല്, അതില് പേടിക്കേണ്ട ആവശ്യമുണ്ടെന്ന് എനിക്ക് തോന്നുന്നില്ല. കാരണം നമ്മള് ഒരു ജനാധിപത്യ രാജ്യത്താണ് ജീവിക്കുന്നത്. നമുക്ക് അത്തരത്തിലുള്ള സിനിമകള് ചെയ്യണമെന്ന് തോന്നിയാല് അത് കാണാനും ഇപ്പോള് ആള്‍ക്കാരുണ്ട്. അതുകൊണ്ട് ഭയപ്പെടേണ്ട ആവശ്യമുണ്ടെന്ന് എനിക്ക് തോന്നിയിരുന്നില്ല.\nഅങ്ങനെയൊരു വിഷയം തിരഞ്ഞെടുക്കുമ്പോള് കണ്ണൂരുകാരനല്ലാത്ത ഒരു ഫിലിംമേക്കര് എങ്ങനെയാണ് കണ്ണൂരിന്റെ യാഥാര്‍ഥ്യത്തെ മനസ്സിലാക്കുന്നത് എന്ന ചോദ്യം സ്വാഭാവികമായും ഉയര്‍ന്നുവരും. ഇപ്പോഴും ആ ചോദ്യം നേരിടുന്നുണ്ടെന്ന് തോന്നുന്നു. ഈ സിനിമ എന്തുമാത്രം ആധികാരികമായിരുന്നു എന്ന് പറയാന് എത്രമാത്രം പ്രിപ്പെയേഡ് ആണ്?\nഅതിന്റെ ആധികാരികതയെപ്പറ്റിയും സൂക്ഷ്മതയെക്കുറിച്ചുമുള്ള വിലയിരുത്തലുകള് പല സ്ഥലത്തു നിന്നും കേള്‍ക്കുന്നുണ്ട്. അതിനകത്ത് ആര്‍ക്കും പ്രത്യേകിച്ചൊന്നും പറയാനില്ല. പക്ഷെ ഇതിനകത്ത് ഞാന് മാത്രമല്ല, ഒരു കൂട്ടായ ശ്രമമാണ്. കണ്ണൂരും, കാസര്‍ഗോഡും, കോഴിക്കോടുമുള്ള നിരവധി സുഹൃത്തുക്കള് അതില് സഹകരിച്ചിട്ടുണ്ട്. സിനിമയുടെ ഡീറ്റെയ്‌ല്‌സിലും മറ്റും അവരുടേയും കൂടിപങ്കാളിത്തമുണ്ട്. അതിനെ എങ്ങനെ സിനിമയിലേക്ക് കൊണ്ടുവരുന്നു എന്ന ജോലി മാത്രമാണ് ഞാന് ചെയ്തത്. ഈ ഇന്‍ഫര്‍മേഷനൊന്നും ആര്‍ക്കും കിട്ടാത്തതല്ല. പക്ഷെ അത് എല്ലാംകൂടെ ചേര്‍ത്തുവച്ച് എങ്ങനെ കാണിക്കാന് പറ്റും എന്ന പണി മാത്രമേ എനിക്കുള്ളൂ. കണ്ണൂരിലെ ആളുകളുടെ അവസ്ഥയും അങ്ങനെയുള്ള കാര്യങ്ങളുമെല്ലാം പറയാന് എനിക്ക് അവിടെ ജീവിച്ച് പരിചയമില്ല എന്ന കാര്യം തടസ്സമായി നില്‍ക്കുമെന്ന് ഞാന് കരുതുന്നില്ല. കാരണം അങ്ങനത്തെ വിഷയങ്ങളെപ്പറ്റി മാത്രം സിനിമയെടുക്കാന് പറ്റില്ല. ഏതൊരു കലാകാരനാണെങ്കിലും ഭാവനയും കൂടിയാണല്ലോ ഒരു സൃഷ്ടിക്ക് പിന്നിലുള്ളത്. ആ ഇമാജിനേഷന് എന്നു പറയുന്നത് വേറൊരു തരത്തില് ഒരു സ്വപ്‌നം കാണുന്ന രീതിയാണ്. നമുക്കുണ്ടായിട്ടുള്ള സമാനമായ പല അനുഭവങ്ങളും, ലഭിച്ചിട്ടുള്ള സമാനമായ പല അറിവുകളും അതിന് പ്രേരകമാവും. ഞാന് നിരവധി ഡോക്യുമെന്ററികള് ചെയ്തിട്ടുണ്ട്. കണ്ണൂരിനെക്കുറിച്ച് തന്നെ ഡോക്യുമെന്ററി ചെയ്തിട്ടുണ്ട്. കണ്ണൂരിലെ ജീവിതത്തെക്കുറിച്ച് പഠിക്കുകയും, കണ്ണൂര് സ്വദേശികളായ നിരവധി സുഹൃത്തുക്കളുമായി നിരന്തരം സംവദിക്കുകയും ചെയ്തിട്ടുണ്ട്.\nപിന്നെ മറ്റൊരു കാര്യം, കോണ്‍ഫ്‌ളിക്ടിന്റേതായ അന്തരീക്ഷം കണ്ണൂരില് മാത്രമുള്ളതല്ല. അത് ലോകത്തിന്റെ പല ഭാഗങ്ങളിലുമുള്ളതാണ്. അതിനെല്ലാം സമാനമായ പല സ്വഭാവങ്ങളുമുണ്ട്. അവിടുത്തെ ആളുകളുടെ ക്രൈസിസ്, അവര് അഭിമുഖീകരിക്കുന്ന പ്രശ്‌നങ്ങള്, ഒരു സാമൂഹ്യജീവിതത്തില് അതുകൊണ്ടുണ്ടാവുന്ന മാറ്റങ്ങള്‍ക്കുമൊക്കെ ഒരു പൊതുസ്വഭാവമുണ്ട്. ഇത് ഞാന് പലസ്ഥലത്തും നിരീക്ഷിച്ചിട്ടുണ്ട്. അത്തരം നിരീക്ഷണങ്ങളും അതിന്റെ അടിസ്ഥാനത്തിലുള്ള വിലയിരുത്തലുകളുമാണ് സിനിമയുടെ അടിത്തറ. അത് ശരിയായോ ഇല്ലയോ എന്നത് പ്രേക്ഷകര് തന്നെ തീരുമാനിക്കേണ്ട കാര്യമാണ്. പക്ഷെ അത് ചെയ്യാന് ഒരു കണ്ണൂരുകാരന് തന്നെ വേണമെന്ന് പറയുന്നതില് കാര്യമില്ല. കാരണം കണ്ണൂരുകാരന് അത് ചിലപ്പോള് പറ്റിയേക്കില്ല. ഇത്രയും സംഘര്‍ഷഭരിതമായ ഒരവസ്ഥയുടെ ഉള്ളില് നിന്നുകൊണ്ട് ഒരിക്കലും അതിനെ ഒബ്ജക്ടീവ് ആയി നോക്കിക്കാണണമെന്ന് നമുക്ക് പറയാനും പറ്റില്ല, അതിനുള്ള സാധ്യതയും കുറവാണ്. അപ്പോള് അതിനെ മൂന്നാമതൊരു കണ്ണില്‍കൂടി നോക്കിക്കാണണമെങ്കില് ഒരുപക്ഷേ പുറത്തുള്ളയാള്‍ക്കല്ലേ അത് കൂടുതല് സാധിക്കുക. അല്ലെങ്കില് വീണ്ടും പഴയ സര്‍ക്കിളിനകത്ത് കറങ്ങാനല്ലാതെ പറ്റില്ലല്ലോ.\nപരിപൂര്‍ണമായും കണ്ണൂരിനെക്കുറിച്ച് പറയുന്ന ഒരു സിനിമ ചിത്രീകരിച്ചത് പൂര്‍ണമായും കണ്ണൂരിന് പുറത്താണെന്നതാണ് 'ഈട'യുടെ ചിത്രീകരണത്തെക്കുറിച്ച് കേട്ടതില് കൗതുകമുള്ള ഒരു കാര്യം. എന്തായിരുന്നു അതിന്റെ ഒരു സാഹചര്യം?\nഞങ്ങള് ഈ സിനിമ കണ്ണൂരില് ചിത്രീകരിക്കാന് ശ്രമിച്ചിട്ടില്ല. ശ്രമിക്കാത്തതിന് കാര്യമുണ്ട്. കണ്ണൂരിലെ പ്രത്യേക സാഹചര്യത്തില് ഒരു സിനിമ അവിടെ എടുക്കുമ്പോള്, അത് ഈ വിഷയത്തെപ്പറ്റി തന്നെയാവുമ്പോള്, അതില്‍ത്തന്നെ രണ്ട് പക്ഷക്കാരും അവിടെ വളരെ സജീവമായി നിലനില്‍ക്കുന്ന ഒരു സ്ഥലത്ത് അത് കുറച്ച് പ്രയാസകരമായിരിക്കും. സിനിമയെടുക്കാന് അതാത് നാട്ടുകാരുടെ സഹകരണം ഇല്ലാതെ സാധിക്കില്ല. തദ്ദേശവാസികളുടെ പൂര്‍ണമായ സഹകരണവും പിന്തുണയുമില്ലാതെ 'ഈട' പോലൊരു പ്രോജക്ടിന് മുന്നോട്ടുപോവാന് പറ്റില്ല. ആ സഹകരണം ഒരു വശത്തു നിന്ന് കിട്ടിക്കഴിഞ്ഞാല് മറുവശത്ത് നിന്ന് കിട്ടില്ലെന്ന് ഉറപ്പാണ്. 'ഈട'യെപ്പോലെ അതിനെ നിക്ഷ്പക്ഷമായി കാണാന് ശ്രമിക്കുന്ന ഒരു സിനിമയ്ക്ക് ഇരുഭാഗത്തു നിന്നും പിന്തുണ കിട്ടാന് സാധ്യതയില്ല. കാരണം, ഞാന് ഈ സിനിമയില് കാണിക്കാന് ഉദ്ദേശിച്ചത് പോലെ തന്നെ വളരെ പൊളിറ്റിക്കലി ചാര്‍ജ്ഡ് ആയ അന്തരീക്ഷമാണവിടെ. അതിനിടക്ക് ആളുകള് വിവേകബുദ്ധിയോടെ പ്രതികരിക്കുമെന്ന് പ്രതീക്ഷിക്കാനാവില്ല. അങ്ങനെയൊരു റിസ്‌ക് എടുക്കാന് കഴിയില്ല. വൊളറ്റൈല് ആയ ഒരു സാഹചര്യത്തിന് നടുവില് ഒരു സിനിമയെടുക്കുക ശ്രമകരമായ കാര്യമായിരിക്കും. അവിടെ പെട്ടെന്ന് ബോംബു പൊട്ടും പോലെയുള്ള കാര്യങ്ങളല്ല ഞാന് പറയുന്നത്. മറിച്ച് എപ്പോഴും സംശയദൃഷ്ടിയോടെയാണ് ആളുകള് പുറത്തുനിന്നുള്ളവരെ കാണുന്നത്. ഇവര് നമ്മുടെ ഭാഗത്താണോ അതോ മറ്റവരുടെ ഭാഗത്താണോ എന്നുള്ള ഒരു ചിന്തയാണ് പലപ്പോഴും. കുഴപ്പമില്ലാത്തവരാണെന്ന് കണ്ടാല് ഏതൊരു നല്ല മനുഷ്യരോടുമുള്ള സമീപനം ഉണ്ടാവുമെന്ന മാത്രം. അത് നീണ്ടു നില്‍ക്കുന്ന സംഘര്‍ഷാവസ്ഥയില് നിന്ന് ആളുകളില് ഉണ്ടായിട്ടുള്ള ഡീഹ്യൂമനൈസേഷന്റെ ഒരു ചിഹ്നമായാണ് ഞാനതിനെ കാണുന്നത്. അങ്ങനെയുള്ള ഒരു അന്തരീക്ഷത്തില് നമുക്ക് ആവശ്യമുള്ളത് പോലെ ചിത്രീകരിക്കണമെങ്കില് കൂടുതല് പരിശ്രമവും റിസോഴ്‌സും വേണ്ടിവരും. അതിന്റെ പുറകെ നടക്കേണ്ടി വരും. അതുകൊണ്ട് അത് ഒഴിവാക്കി എന്നുമാത്രമേയുള്ളൂ.\nസ്വാഭാവികമായും പ്രതീക്ഷിച്ചത് പോലെ തന്നെ ഇരുഭാഗങ്ങളില് നിന്നും സിനിമയ്‌ക്കെതിരെ വിമര്‍ശനങ്ങള് ഉണ്ടായിട്ടുണ്ടല്ലോ. പ്രത്യേകിച്ച് വളരെ വ്യക്തമായി കാണിക്കുന്നത് സംഘപരിവാറിനെയാണ്. ഗൂഢകേന്ദ്രങ്ങളില് നിന്ന് ആസൂത്രണം ചെയ്യുന്നത് പോലെ അക്രമത്തിന് നേതൃത്വം കൊടുക്കുന്നവരായിട്ടും, അവരുടെ കയ്യില് വിചാരധാരയേന്തിയിട്ടുള്ളവരായിട്ടും, ഭഗവത്ഗീത പഠിപ്പിക്കുന്നവര് ഒക്കെയായിട്ടുള്ള ഒരു ചിത്രീകരണം അവരെ സംബന്ധിച്ച് ഉണ്ടായിട്ടുണ്ട്. അത്തരം വിമര്‍ശനങ്ങളേയും പ്രതികരണങ്ങളേയും എങ്ങനെയാണ് നോക്കിക്കാണുന്നത്?\nഅതിന്റെ ചരിത്രപരമായ അവസ്ഥയെന്ത് തന്നെയായാലും, അത് ഒരുപരിധിവരെ അങ്ങനെതന്നെയുള്ള നിരീക്ഷണങ്ങളുടെ പുറത്താണ് അത് ചെയ്തിട്ടുള്ളത്. സിനിമയിലെ കഥാപാത്രം പറയുന്നത് പോലെ തന്നെ, 1970-കളില് വന്നിട്ടുള്ള ഹിന്ദുത്വ ഐഡിയോളജി ഉറപ്പിക്കുന്നതിനായി വന്നിട്ടുള്ള ഒരു ആര്‍എസ്എസ് പ്രചാരകനെ അതില് കാണിക്കുന്നുണ്ട്. അതിലൊന്നും ആര്‍ക്കും ഒരു അതിശയോക്തിയും തോന്നിയിട്ടില്ല. കാരണം അങ്ങനെതന്നെയാണ് അത് സംഭവിച്ചിട്ടുള്ളതെന്നാണ് എന്റെ മനസ്സിലാക്കല്. ആര്‍എസ്എസിന് 1970കള്‍ക്ക് മുമ്പ് അവിടെയൊന്നും സ്വാധീനമുണ്ടായിരുന്നില്ല. പിന്നീട് അത് പെട്ടെന്ന് വളര്‍ന്നു. എന്നുവച്ചാല് അവര് വളരെ ഓര്‍ഗനൈസ്ഡ് ആയി തന്നെ ആളുകളെ കൊണ്ടുവരികയും ശാഖകള് തുടങ്ങുകയും പ്രചരണം നടത്തുകയും ചെയ്തു. മറ്റുള്ള സ്ഥലങ്ങളിലെല്ലാം ചെയ്തിട്ടുള്ളതുപോലെ അത് ഓര്‍ഗനൈസ്ഡ് ആയ ഒരു പ്രവര്‍ത്തനം തന്നെയായിരുന്നു. ജനാധിപത്യ രാജ്യത്ത് അങ്ങനെ ചെയ്യാന് ആര്‍ക്കും സ്വാതന്ത്ര്യമില്ലേ എന്ന് ചോദിച്ചാല് ആര്‍ക്കും സ്വാതന്ത്ര്യമുണ്ട്. പക്ഷെ അവര് ഉയര്‍ത്തിക്കൊണ്ടുവന്ന തത്വശാസ്ത്രം എന്നു പറയുന്നതും പ്രാക്ടീസ് എന്നുപറയുന്നതും കായികമായിട്ട് ആളുകളെ നേരിടുക, അങ്ങനെ ആളുകളെ കൂട്ടുക എന്നുള്ളത് തന്നെയാണ്. വളരെ ഓര്‍ഗാനിക് ആയിട്ട് അവര്‍ക്കത് ചെയ്യാനും പറ്റി. ഒരുപാട് ആളുകളെ അവര്‍ക്ക് ആകര്‍ഷിക്കാനുമായി. പക്ഷെ സിപിഎമ്മിന്റെ പോലെ ആളുകളുടെ എണ്ണത്തിലും മറ്റും വലിയ ഒരു ശക്തിയാണ് അവരെന്ന് എനിക്ക് ഇപ്പോഴും തോന്നുന്നില്ല. അത്തരത്തിലുള്ള ചരിത്രപരമായ നിരീക്ഷണങ്ങളാണ് അതില് കാണുന്നത്.\nപിന്നെ, സ്വാഭാവികമായിട്ടും വിചാരധാര വായിക്കുമല്ലോ. ഞാന് സിനിമയില് ഒരു വിചാരധാര കാണിക്കുന്നുണ്ടെങ്കില് ആ പുസ്തകം ഇപ്പോഴും എക്‌സിസ്റ്റ് ചെയ്യുന്നുണ്ട്, അത് വായിക്കപ്പെടുന്നുണ്ട്, അതിനകത്ത് പറയുന്ന കാര്യങ്ങള് പ്രാക്ടീസ് ചെയ്യപ്പെടാന് ശ്രമിക്കുന്നുമുണ്ട്. അത് അങ്ങനെതന്നെ കാണിക്കാന് ശ്രമിച്ചിട്ടുണ്ട്. കാണിക്കാതിരുന്നിട്ട് കാര്യമില്ലല്ലോ. അതുകൊണ്ട് അതൊന്നും ആര്‍ക്കും അതിശയോക്തിയായി തോന്നേണ്ട കാര്യമില്ല. പുറത്തുനിന്ന് വന്ന ഒരു പ്രചാരകന്റെ കാര്യം പറയുന്നത്, ഒരു മാഷ്, ശ്രീറാംഭട്ട്, കളരിയും തിരുമ്മ് ചികിത്സയുമൊക്കെയുള്ളയാള് അതെല്ലാം അവിടുത്തെ കള്‍ച്ചറിന്റെ ഭാഗം തന്നെയാണ്. മംഗലാപുരം ഭാഗത്താണ് ശരിക്കും തുളു കളരികളും, അത് അഭ്യസിക്കുന്ന ബ്രാഹ്മണരും, അവരുടെ ഹിന്ദുത്വ ആശയങ്ങളുമുള്ളത്. അതില് എല്ലാവരും അങ്ങനെയായിക്കൊള്ളമണെന്നില്ല. എന്നാല് അതെല്ലാം അവിടുത്തെ സാമൂഹ്യ പരിസ്ഥിതിയെ ചിത്രീകരിക്കുമ്പോള് ആവശ്യമായി വരുന്ന കാര്യങ്ങളാണ്. അതിലൊക്കെയാണ് അതിന്റെ ആധികാരികത തോന്നിക്കുന്നതും. പക്ഷെ അത് ഇതേവരെ നമ്മുടെ സിനിമയിലൊന്നും അങ്ങനെ കാണിച്ചിട്ടില്ല. അല്ലെങ്കില് സിനിമയില് ആര്‍എസ്എസിനെ റെപ്രസന്റ് ചെയ്തിട്ടില്ല. ആര്‍എസ്എസിനെ റപ്രസന്റ് ചെയ്യാതിരിക്കുന്നതുകൊണ്ട് ആര്‍എസ്എസ് ഇല്ലാതാവുന്നില്ല. ആര്‍എസ്എസും അവര് ചെയ്യുന്ന ഇത്തരം പരിപാടികളുമെല്ലാം അവിടെയുള്ളതാണ്. അവിടെയുള്ള ഒന്നിനെ, ഡിസ്‌റ്റോര്‍ട്ടഡായ രീതിയില് അല്ലെങ്കില് അവരെ വെറും വില്ലന്‍മാരായി കാണിക്കുക എന്നതാണ് കേരളത്തിലെ മുഖ്യധാരാ മാര്‍ക്‌സിസ്റ്റ് സിനിമകളില് ചെയ്തിട്ടുള്ളത്. അതിനുള്ളില് നടക്കുന്ന നെറ്റ്‌വര്‍ക്കിങ്, അല്ലെങ്കില് അതിനുള്ളിലെ പ്രവര്‍ത്തന രീതികളിലേക്കോ അതിന്റെ വിശദാംശങ്ങളിലേക്കോ ഒന്നും ആരും പോയിട്ടില്ല. എന്തിനാ പോകുന്നത്, അതിനെ ഒരു ഡെയര് ഈവിള് ആയി കാണിച്ചാല് പോരേന്ന് ചോദിക്കും. പക്ഷെ അങ്ങനെയല്ല, നിങ്ങള് അതിനെ ആദ്യം മനസ്സിലാക്കുകയും അത് കാണിക്കുകയും ചെയ്താല് മാത്രമാണ് അതിന്റെ പ്രക്രിയ എങ്ങനെ നടക്കുന്നു എന്ന് മനസ്സിലാവുകയുള്ളൂ. അതിനെ റെപ്രസന്റ് ചെയ്യാതിരിക്കുക എന്നത് കണ്ണടച്ച് ഇരുട്ടാക്കുന്നതിന് തുല്യമാണ്.\nഅതുപോലെ തന്നെ സിപിഎമ്മിന്റെ ഭാഗത്തു നിന്നുള്ള കാര്യങ്ങളും കാണിച്ചത്. അത് കുറേക്കൂടി പബ്ലിക് ആണ്. അത് ഒരുപരിധിവരെ എല്ലാവര്‍ക്കും അറിയാവുന്നതും കുറേക്കൂടെ ഐഡിയലൈസ്ഡുമാണ്. മറ്റേത് ഒരു തരത്തില് ഡീമണൈസ്ഡുമാണ്. ഡീമണൈസേഷന് മോശമാണെന്നല്ല, ഇതിലെ ശരിയും തെറ്റിനെയും കുറിച്ചല്ല ഞാന് പറയുന്നത്. പക്ഷെ രണ്ട് ഭാഗത്തും യഥാര്‍ഥത്തില് നടന്നുകൊണ്ടിരിക്കുന്ന യഥാര്‍ഥകാര്യങ്ങളെപ്പറ്റി നമ്മള് കണ്ണടച്ച് ഇരുട്ടാക്കാതെ സമീപിക്കുക എന്ന് മാത്രമാണ് ഉദ്ദേശിച്ചത്.\nഅതിലെ ഭട്ട് എന്ന കഥാപാത്രം തന്നെ യഥാര്‍ഥത്തില് സിനിമയുടെ ഒരു സ്ഥലത്ത് പതിച്ച് വച്ചിട്ടുള്ള നരേന്ദ്ര മോദിയുടെ ചിത്രത്തെ ചൂണ്ടിക്കൊണ്ട്, 'നമ്മള് ഇങ്ങനെയല്ലേ ഇവിടം വരെയായത്' എന്ന് പറയുന്നുണ്ട്. ഇവിടം വരെയായത് എന്നുപറഞ്ഞാല് എണ്‍പതുകളിലൊന്നും ബിജെപി എന്ന പ്രസ്ഥാനം തന്നെയില്ല. ഇപ്പോള് കുറേക്കൂടി ബിജെപി എന്ന് പറഞ്ഞ പൊതുധാരാ പ്രസ്ഥാനമുണ്ടായല്ലോ.\nബിജെപിയുടെ പ്രവര്‍ത്തനങ്ങളെ, അതിന്റെ ഐഡിയോളജി എന്താണ്, അല്ലെങ്കില് അതിന്റെ മുസ്ലീം വിരുദ്ധത എന്താണ്, അതെങ്ങനെയാണ് ഫാസിസ്റ്റ് പ്രസ്ഥാനമായി മാറുന്നത് അത്തരം കാര്യങ്ങളെക്കുറിച്ചൊന്നും സിനിമയില് ചര്‍ച്ച ചെയ്തിട്ടില്ല. അത് ചര്‍ച്ച ചെയ്യേണ്ട സ്ഥലം ഇതല്ല എന്നാണ് എനിക്ക് തോന്നിയിട്ടുള്ളത്. കാരണം ഇവിടുത്തെ സംഘര്‍ഷങ്ങളും, ആ സംഘര്‍ഷങ്ങള് ആളുകളിലുണ്ടാക്കുന്ന മാനസികമായ വിഷമതകളും അതിനെക്കുറിച്ചുള്ള മാനുഷികമായ വിചിന്തനം മാത്രമാണിവിടെ ഉദ്ദേശിച്ചിട്ടുള്ളത്. ആ പ്രസ്ഥാനത്തെക്കുറിച്ച് പറയാന്, അതിന് വേറെ സിനിമ തന്നെ വേണം. അല്ലാതെ അത് കാണിക്കാതിരുന്നതുകൊണ്ട് അവരെല്ലാം നല്ലയാളുകളാണ്, അല്ലെങ്കില് അവര് ചെയ്യുന്നതെല്ലാം ശരിയാണെന്നൊന്നും ഈ സിനിമയില് ശ്രമിച്ചിട്ടില്ല. അങ്ങനെയാര്‍ക്കെങ്കിലും തോന്നുന്നുണ്ടെങ്കില് അത് തോന്നുന്നുവരുടെ മാത്രം ഉത്തരവാദിത്തമാണെന്ന് പറയേണ്ടി വരും. കാരണം ഹിന്ദുത്വയുടെ മാനിപ്പുലേഷനുകള് കൃത്യമായി കാണിക്കുന്നുണ്ട്. എങ്ങനെയാണ് ആളുകളെ ഇതില് കുടുക്കുന്നതെന്നും യാതൊരു ഗതിയുമില്ലാത്തയാളുകളെ ഇതിലേക്ക് കൊണ്ടുവരുന്നതെന്നും അവരെയെങ്ങനെ മാനിപ്പുലേറ്റ് ചെയ്യുന്നു, കേസില് പെടുത്തുന്നു, ക്വട്ടേഷന് കൊടുക്കുന്നു, വെട്ടിക്കൊല്ലുന്നു തുടങ്ങിയ കാര്യങ്ങളെല്ലാം വളരെ വ്യക്തമായി തന്നെ സിനിമ കാണിച്ചിട്ടുണ്ട്. അല്ലാതെ അതിന്റെ പിന്നിലുള്ള ഐഡിയോളജിക്കല് കൂട്ടുകെട്ടുകളെക്കുറിച്ചൊന്നും ആലോചിക്കുന്നതേയില്ല. കാരണം ആ ഐഡിയോളജി രണ്ട് ഭാഗത്തിനുമില്ല. ഐഡിയോളജി പറയുന്നുവെന്നേയുള്ളൂ. ഒരു കൂട്ടര് ഹിന്ദുത്വ പറയുന്നു, മറുകൂട്ടര് കമ്മ്യൂണിസം പറയുന്നു. 'ഈട'യില് ഹിന്ദുത്വവുമില്ല, കമ്മ്യൂണിസവുമില്ല. ഹിന്ദുത്വ എന്നു പറയുന്നത് അക്രമത്തില് അധിഷ്ഠിതമായ കാര്യമായിട്ടാണ് എല്ലായിടത്തും മാനിഫെസ്റ്റ് ചെയ്യപ്പെടുന്നത്. സിപിഎം അങ്ങനെയല്ല എന്നും പറയുന്നു. അങ്ങനെയല്ലെങ്കില് പോലും ഇവിടെ അത് അങ്ങനെയാണ്. ഈട അങ്ങനെയായതുകൊണ്ട് ഈട്‌ത്തെ കാര്യമേ ഇപ്പോള് പറയുന്നുള്ളൂ. ഇതിന്റെ ദേശീയ, അന്തര്‍ദേശീയ മാനങ്ങളൊന്നും ഇതിനകത്തുനിന്ന് വായിച്ചെടുക്കാന് ശ്രമിക്കരുത്.\nഒരു എതിര്‍വാദമുള്ളത്, ഇങ്ങനെ അക്രമത്തെ മാനിഫെസ്റ്റ് ചെയ്യുന്ന, അക്രമങ്ങളെ പ്ലാന് ചെയ്ത് നടപ്പിലാക്കുന്ന ഒരു സംഘം പ്രവര്‍ത്തിക്കുമ്പോള് മറുഭാഗം പ്രതിരോധിക്കുകയല്ലേ വേണ്ടത് എന്നതാണ്?\nഅതുതന്നെയാണ് പറയുന്നത്. മറുഭാഗം പ്രതിരോധിക്കേണ്ടത് എങ്ങനെയാണ് എന്നുള്ളതാണ്. നിങ്ങള് അവരുടെ അതേ നാണയത്തില് തന്നെ തിരിച്ചടിക്കാന് തീരുമാനിച്ചുകഴിഞ്ഞാല് നിങ്ങളും അവരും തമ്മില് ഒരു വ്യത്യസവുമില്ല. നിങ്ങള് മിറര് ചെയ്യുകയാണ്. ഇടതുപക്ഷത്തിന്റെ സ്വഭാവമെന്ന് പറയുന്നത്, അത് സ്വീകരിക്കുന്ന നയങ്ങളും തന്ത്രങ്ങളും കായികമായിട്ട് ആള്‍ക്കാരെ ഇല്ലാതാക്കല് തുടങ്ങിയ കാര്യങ്ങളിലേക്ക് പോവുമ്പോള് അവര് മറുകൂട്ടരുടെ കെണിയില് വീണ് പോവുകയാണ് ചെയ്യുന്നത്. അവര് ചെയ്യുന്ന അതേ കാര്യങ്ങള് നിങ്ങള് ചെയ്യാന് തുടങ്ങിക്കഴിഞ്ഞാന് പിന്നെ നിങ്ങളുടെ ആവശ്യമില്ലല്ലോ. അവര് തന്നെ ചെയ്യുവല്ലോ. ഒരു ഓര്‍ഗനൈസേഷന് സ്ട്രക്ചറുള്ള ഒരു പാര്‍ട്ടി അല്ലെങ്കില് ഒരു സംഘടന എന്ന രീതിയില് ആ സംഘടന അവരെ എതിര്‍ക്കുന്നയാളുകളുടെ സ്വഭാവം ഗ്രാജ്വല് ആയി സ്വാംശീകരിച്ച് അവരെപ്പോലെ തന്നെയായി മാറുന്ന അവസ്ഥയാണ് നമ്മള് കാണുന്നത്. ശത്രുവിന്റെ അതേ ടാക്ടിക്‌സ് തന്നെ അവരോട് പ്രയോഗിച്ച് പ്രയോഗിച്ച് ആന്തരികമായിപ്പോലും അവര് ആ സ്വഭാവത്തിലേക്ക്, ഒരു തരം ഫാസിസ്റ്റ് സ്വഭാവത്തിലേക്ക് വീണുപോവുന്ന ഒരു ട്രാപ്പ് ആണ് അതെന്ന് വേണമെങ്കില് പറയാം, സിംപതറ്റിക് ആയി നോക്കുകയാണെങ്കില്.\nഈടയെപ്പോലെ ഒരു വിവാദവിഷയം കൈകാര്യം ചെയ്ത ഒരു സിനിമ തിയേറ്ററിലെത്തിക്കഴിഞ്ഞു. പൊതുവെ പ്രതികരണം എങ്ങനെയുണ്ട്?\nപ്രതികരണം എന്ന് പറയുന്നത്, ഒന്ന് അത് നിങ്ങളെപ്പോലുള്ള വായനക്കാരോ പ്രേക്ഷകരോ വിലയിരുത്തേണ്ട കാര്യമാണ്. പക്ഷെ വ്യക്തിപരമായി, ഇതില് പ്രവര്‍ത്തിച്ചിട്ടുള്ളയാളുകള്‍ക്ക് വളരെ നല്ല റെസ്പോണ്‍സ് ആണ് എല്ലാ സ്ഥലത്തുനിന്നും കിട്ടിക്കൊണ്ടിരിക്കുന്നത്. കാണുന്നയാളുകളില് നിന്ന് മുഴുവനും, 99.9 ശതമാനമാളുകളും ഇതിനകത്ത് ഉദ്ദേശിച്ചിരിക്കുന്ന മനുഷ്യത്വപരമായ അല്ലെങ്കില് മനുഷ്യസ്‌നേഹപരമായ സന്ദേശത്തെ കൃത്യമായി ഉള്‍ക്കൊള്ളുകയും അത് വളരെ ഇമോഷണല് ആയി തന്നെ സ്വീകരിക്കുകയും ചെയ്തിട്ടുള്ളതാണ്. അക്രമത്തിന്റെ നിരര്‍ത്ഥകതയെപ്പറ്റി ബോധ്യപ്പെടുകയും ചെയ്തിട്ടുണ്ട്. ആരാണ് ശരി, ആരാണ് തെറ്റ് എന്നൊന്നും അപ്പോളവര് ആലോചിക്കുന്നില്ല. കാരണം ഇതില് ശരിയും തെറ്റുമൊന്നുമില്ല. ഇതില് ആരും ശരിയല്ല. അതിനപ്പുറത്ത് അവര് പറയുന്ന ഐഡിയോളജിയും, അവരുടെ മറ്റുള്ള പ്രവര്‍ത്തനങ്ങളും മറ്റ് കാര്യങ്ങളുമൊക്കെയുണ്ടാവും. അതിനെപ്പറ്റിയുള്ള ജഡ്ജ്‌മെന്റൊന്നും ഈ ചിത്രത്തിനകത്ത് ഉണ്ടാക്കാന് ശ്രമിച്ചിട്ടേയില്ല. ഈ സിനിമ കാണുമ്പോള് അതിനെക്കുറിച്ചൊന്നും ആരും ആലോചിക്കുന്നത് തന്നെയില്ല. 'ഈട' അത്രയും ഫോക്കസ്ഡ് ആയിട്ട് പ്രണയവും വിദ്വേഷവും തമ്മിലുള്ള വൈരുധ്യങ്ങളില് മാത്രമേ ഊന്നിയിട്ടുള്ളൂ. ഇന്‍വിസിബിള് മൈനോരിറ്റിയല്ലാതെ മറ്റുള്ളവരെല്ലാം സിനിമയെ പോസിറ്റീവ് ആയി തന്നെയാണ് എടുത്തിട്ടുള്ളത്. അത്തരത്തിലുള്ള പ്രതികരണങ്ങള് ഓരോ ഷോ കഴിയുമ്പോഴും കണ്ണൂരില് നിന്നടക്കം ആളുകള് വിളിച്ചുപറയുന്നുണ്ട്. അങ്ങനെ പറയുന്നവര്, അവര് മണ്ടന്‍മാരാണെന്ന് ഞാന് കരുതുന്നില്ല. അവര്‍ക്ക് ആ സിനിമ ഫീല് ചെയ്തിട്ടുണ്ടെങ്കില് അതിനര്‍ഥം ഞാന് പറയാനുദ്ദേശിച്ച മെസേജ് അവിടെയെത്തി എന്നുള്ളതാണ്.\nഏതെങ്കിലും വിഭാഗത്തില് നിന്ന് പ്രകോപനങ്ങളോ ഭീഷണികളോ ഉണ്ടായോ?\nഇല്ല. ഇതുവരെ അങ്ങനെയൊന്നുമുണ്ടായിട്ടില്ല. എന്നുമാത്രമല്ല, ഇത്തരത്തില് ജനാധിപത്യപരമായ വിഷയത്തെക്കുറിച്ച് സംസാരിക്കുമ്പോള് അതിനെ പ്രകോപനം കൊണ്ട് നേരിടാമെന്ന് ആരെങ്കിലും കരുതുന്നുണ്ടെങ്കില് അത് തീര്‍ച്ചയായും അവര്‍ക്കെതിരെ തന്നെ തിരിച്ചടിക്കുമെന്നത് ഒരുപക്ഷേ അവര്‍ക്കറിയാമായിരിക്കാം. അല്ലെങ്കില് അത്രയും വിവേകം അവര് കാണിച്ചിട്ടുണ്ട്. കാണിക്കുമെന്നാണ് പ്രതീക്ഷയും. അല്ലാതെയുള്ള അസഹിഷ്ണുത ഈ സിനിമയ്ക്ക് നേരെ ഉണ്ടായിട്ടുള്ളതായി ഞങ്ങള്‍ക്ക് അറിഞ്ഞുകൂട. അങ്ങനെയൊരു വിമര്‍ശനത്തിന്റെ ആവശ്യവുമില്ല. അത്തരത്തിലുള്ള വിമര്‍ശനമോ പ്രകോപനമോ ആരെങ്കിലും സൃഷ്ടിക്കാന് ശ്രമിച്ചുകഴിഞ്ഞാല് അതിന്റെ പുറകിലുള്ള സ്ഥാപിത താത്പര്യം പെട്ടെന്ന് തന്നെ ജനങ്ങള്‍ക്ക് മനസ്സിലാവും. അതുകൊണ്ട് തന്നെയാവും അങ്ങനെയൊന്നും വരാത്തത്.\nഇത്രയും പൊളിറ്റിക്കലി കോംപ്ലിക്കേറ്റഡ് ആയ ഒരു സബ്ജക്ടിനെ സിനിമയാക്കുമ്പോള്, ചലച്ചിത്ര ഭാഷയില് നേരിടുന്ന വെല്ലുവിളിയെന്താണ്?\nചലച്ചിത്രഭാഷയില് അങ്ങനെ വിപ്ലവകരമായ എന്തെങ്കിലും ഈടയില് ചെയ്യാന് ഉദ്ദേശിച്ചിട്ടുമില്ല, അങ്ങനെ ചെയ്തിട്ടുമില്ല. അല്ലെങ്കില് നിലവിലുള്ള ചലച്ചിത്രഭാഷയുടെ പരിമിതികള്‍ക്കകത്തു തന്നെ നിന്നുകൊണ്ട് അതിന്റെ മാര്‍ഗങ്ങളും സാങ്കേതങ്ങളും തന്നെയാണ് ഇതില് ഉപയോഗിച്ചിട്ടുള്ളത്. അല്ലാതെ എക്‌സപ്ഷണലി എക്‌സ്പിരിമെന്റല് ആയിട്ടുള്ള സിനിമയായൊന്നും അതിനെ എടുത്തിട്ടുമില്ല, ചെയ്തിട്ടുമില്ല. ഷോട്ടുകളെടുക്കുന്നതിലോ ഒന്നും ചലച്ചിത്ര ഭാഷയില് വിപ്ലവകരമായ സംഗതികളൊന്നും നടത്തിയിട്ടില്ല. പക്ഷെ വൃത്തിയായിട്ടെടുക്കുക എന്നതായിരുന്നു. കാണിക്കാനുദ്ദേശിക്കുന്ന സ്ഥലവും അവിടുത്തെ ആള്‍ക്കാരും അവര് തമ്മിലുള്ള ബന്ധങ്ങളും ആ സ്ഥലത്തിന്റെ പ്രത്യേകതകളും, കണ്ണൂരല്ലെങ്കില് പോലും കണ്ണൂരാണെന്ന് തോന്നിപ്പിക്കുന്ന രീതിയിലുള്ള ജ്യോഗ്രഫിക്കല് സംഗതികളും അതില് കൊണ്ടുവരാന് പറ്റിയിട്ടുണ്ടെന്നാണ് എന്റെ വിശ്വാസം. അത് അതിനായിത്തന്നെ വളരെ കാര്യമായി ശ്രമിച്ചതുകൊണ്ട് കൂടിയാണ്. ആ പരിസരത്തെ കൃത്യമായി കാണിക്കുക, അതിനകത്ത് ആളുകളുടെ ഇമോഷനുകള് ഒപ്പിയെടുക്കുക എന്നത് മാത്രമേ അതില് ചെയ്തിട്ടുള്ളൂ. പ്രത്യേകിച്ച് ഇമോഷണല് പ്രതികരണങ്ങള്‍ക്കും മറ്റും പ്രാമുഖ്യമുള്ള സ്ഥലങ്ങളില് അങ്ങനെതന്നെ ഷോട്ടുകള് ചെയ്യാനും ശ്രമിച്ചിട്ടുണ്ട്. അല്ലാതെ മറ്റെന്തെങ്കിലും ശൈലീപരമായ വ്യത്യസ്തത അതില് ഉണ്ടെന്ന് എനിക്ക് തോന്നുന്നില്ല. അങ്ങനെ ആരെങ്കിലും കാണുന്നുണ്ടെങ്കില് അത് ഓര്‍ഗാനിക് ആയി ഇവോള്‍വ് ചെയ്ത ഒരു സംഭവമായിരിക്കും.\nഈടയിലെ കഥാപാത്രങ്ങളില്, ആണ്‍കഥാപാത്രങ്ങളില് ഒട്ടുമിക്കവരും ശക്തിയുടേയും അധികാരത്തിന്റെയും ആളുകളായി നില്‍ക്കുമ്പോള് സ്ത്രീകഥാപാത്രങ്ങളാണ് കുറേക്കൂടെ വൈബ്രന്റ് ആവുന്ന ജീവിതത്തിന്റെ വേദന പ്രതിഫലിപ്പിക്കുന്നതൊക്കെ. തീരുമാനങ്ങളും അവര്‍ക്കാണ്. അവരാണ് പ്രിസൈസീവ് ആയ തീരുമാനങ്ങളടക്കം പറയുന്നത്. ഉദാഹരണത്തിന്, കൊല്ലപ്പെട്ട ദിനേശന്റെ ഭാര്യ പാര്‍ട്ടി കമ്മറ്റിയില് അവരെ പ്രവര്‍ത്തിക്കാന് ക്ഷണിക്കുമ്പോള് ദിനേശേട്ടന് ചെയ്ത പണി എനിക്ക് ചെയ്യാന് പറ്റില്ലല്ലോ എന്ന് ചോദിക്കുന്നുണ്ട്. തീരുമാനങ്ങളും ഉറപ്പും ഉള്ള കഥാപാത്രങ്ങള് സ്ത്രീകഥാപാത്രങ്ങളാണ്.\nനായക കഥാപാത്രമൊഴിച്ച് എല്ലാ ആണ്‍കഥാപാത്രങ്ങളും ആണായിട്ട് ജനിച്ചാല് നരിയായിട്ട് മരിക്കണം എന്ന് കരുതുന്നവര് തന്നെയാണ്. സംഘര്‍ഷബാധിത പ്രദേശത്ത് സ്വാഭാവികമായും സംഭവിക്കുന്ന ഒരു കാര്യമാണത്. ആ സംഘര്‍ഷത്തെ അതിജീവിക്കുന്നവര് കൂടുതലും സ്ത്രീകളാണ്. കണ്ണൂരിലെ എല്ലാ സ്ത്രീകളും അതുപോലെയായിരിക്കണമെന്നില്ല. പക്ഷെ നമുക്ക് കാണിക്കേണ്ടിയിരുന്നത്, ഈ സംഘര്‍ഷത്തിനിടയ്ക്ക് ആളുകള് രക്തസാക്ഷികള് ആവുന്നുണ്ടാവും, ബലിദാനികളാവുന്നുണ്ടാവും. അതില് ആണുങ്ങളാണ് കൂടുതലും. അത്തരത്തിലുള്ള ഒരു സമൂഹത്തില് പക്ഷേ അതിന്റെ ദുരിതം പേറേണ്ടി വരുന്നത് സ്ത്രീകള് തന്നെയാണ്. അവരാണ് അതില് പ്രോഗ്രസീവ് ആയിട്ടുള്ള നിലപാടെടുക്കാന് സാധ്യതയുള്ളവര്. അക്രമങ്ങള്‍ക്ക് അറുതി വരുത്താന് സാധ്യതയുള്ള ഒരു ഇച്ഛ ഉണ്ടാവാന് സാധ്യതയുള്ളതും സ്ത്രീസമൂഹത്തില് തന്നെയാണ്. കാരണം അവരുടെ റോള് അങ്ങനെയാണ് ഡിഫൈന് ചെയ്തിരിക്കുന്നത്. എന്നാല് പോലും അക്രമത്തിന് പോവുന്ന വീരനായകന്‍മാരെ പുകഴ്ത്തിക്കൊണ്ടിരിക്കുകയും അവരെ പുകഴ്ത്തുകയും ചെയ്യുന്ന കഥാപാത്രങ്ങള് ഇതിനകത്തുമുണ്ട്. അങ്ങനെ ചെയ്യുന്നവരുമുണ്ട്. അക്രമം എന്ന് പറയുന്നത് ഒരു പുരുഷ ഡൊമെയ്ന് ആണ്. അങ്ങനൊണ് റോളുകള് ഡിഫൈന് ചെയ്യപ്പെട്ടിട്ടുള്ളത്. അല്ലാതെ ആമസോണിലെപ്പോലെ സ്ത്രീകള് യുദ്ധം ചെയ്യാന് പോവുന്ന സ്ഥലമല്ല നമ്മുടേത്. അങ്ങനെ നില്‍ക്കുന്ന സമയത്ത് സ്വാഭാവികമായും പോസിറ്റീവായ ഒരു കാര്യം, സമാധാനത്തിന്റെ സന്ദേശം വരാന് സാധ്യതയുള്ളതും ആ തിരിച്ചറിവ് ആദ്യമുണ്ടാവാന് സാധ്യതയുള്ളതും സ്ത്രീകളില് തന്നെയാണ്. അതുകൊണ്ട് തന്നെ സ്ത്രീകഥാപാത്രങ്ങളെ അങ്ങനെയൊരു കൗണ്ടര് പോയിന്റായിട്ട് തന്നെയാണ് ഉപയോഗിച്ചിട്ടുള്ളത്.\nഈ സിനിമ വരുത്തിത്തീര്‍ക്കുന്നത് കണ്ണൂര് ആകെ കുഴപ്പം പിടിച്ച ഒരു സ്ഥലമെന്നാണ്, ഒന്നു പ്രണയിക്കാന് പോലും സ്വാതന്ത്ര്യമില്ലാത്ത നാടാണ് കണ്ണൂര് എന്ന് വരുത്തിത്തീര്‍ക്കുന്നു എന്ന ആക്ഷേപവും ഉയര്‍ന്നു വന്നിട്ടുണ്ട്. അതെങ്ങനെയാണ് കാണുന്നത്?\nകണ്ണൂര് പ്രണയിച്ചിട്ടുള്ളയാളുകളെ നമ്മള് സിനിമയ്ക്കകത്തും കാണിക്കുന്നുണ്ടല്ലോ. സ്വന്തം പാര്‍ട്ടിക്കകത്തുള്ളവരെ പ്രണയിക്കുന്നതിന് കണ്ണൂര് ആരും അങ്ങനെ എതിര് പറയുമെന്ന് എനിക്ക് തോന്നുന്നില്ല. അല്ലെങ്കില് പ്രണയത്തിനുള്ള വിഘാതങ്ങള് കേരളത്തിലെ മറ്റേത് സ്ഥലത്തും ഉള്ളപോലെ തന്നെയേ കണ്ണൂരും ഉണ്ടാവൂ. അതിന്റെ കൂട്ടത്തിലുള്ള ഒരു കാര്യം കൂടി ഉണ്ടെന്ന് മാത്രം. ഈ സിനിമയില് പോലും കണ്ണൂരില് ഇന്റര് പാര്‍ട്ടി വിവാഹങ്ങള് നടക്കില്ല എന്ന് നമ്മള് പറയുന്നില്ല. സിനിമയില് ശ്രദ്ധിച്ച്, ഇതില് പ്രണയിക്കുന്ന ഇരുവരുടേയും വീട്ടുകാര് അവരെ തടസ്സപ്പെടുത്താന് ശ്രമിക്കുകയോ അല്ലെങ്കില് അവര് അറിയുന്നതായി പോലുമോ ഞാന് കാണിച്ചിട്ടില്ല. അവര് പ്രണയിക്കുന്നതിനെപ്പറ്റി മറ്റുള്ളവരാരും അറിഞ്ഞിട്ടുമല്ല, അവര് അക്കാര്യത്തില് ശ്രദ്ധാലുക്കളുമല്ല. പക്ഷെ അക്രമത്തിന്റെ ട്രാപ്പിലേക്ക് നായകന്റെ സുഹൃത്തും പെണ്‍കുട്ടിയുടെ സഹോദരനും പെടുമ്പോഴാണ് അത് പ്രശ്‌നമായി മാറുന്നത്. അപ്പോഴാണ് ഈ ബന്ധം ഒരിക്കലും നടക്കില്ല എന്ന് വരുന്നത്. ശരിക്കും റോമിയോ-ജൂലിയറ്റിലുള്ളത് പോലെ തന്നെയാണ്. ഒരുപക്ഷേ ഈ പ്ലോട്ടിലെ ആളുകളെല്ലാം അങ്ങോട്ടുമിങ്ങോട്ടുമുള്ള ഒരു ഇടപാടില് വന്നില്ലായിരുന്നെങ്കില് പ്രശ്‌നമുണ്ടാകില്ലായിരുന്നു. രണ്ട് വ്യക്തകളുടെ ജീവിതത്തില്, സമൂഹത്തില് ഉണ്ടായേക്കാന് എല്ലാവിധത്തിലും സാധ്യതയുള്ള ഒരു കാര്യം അവതരിപ്പിച്ചു എന്നേയുള്ളൂ. അതുകൊണ്ട് എല്ലായിടത്തും, എല്ലാ കേസുകളിലും അതങ്ങനെ ആയ്‌ക്കൊള്ളണമെന്നില്ല. അത് ഒരു ആര്‍ട്ടിസ്റ്റിക് പ്രോസസ്സിനകത്തെ സെലക്ഷനുണ്ട്. നിങ്ങള് ഫോക്കസ് ചെയ്യാന് ഉദ്ദേശിക്കുന്നതിനെ മുന്നോട്ട് കൊണ്ടുവന്ന് കാണിക്കും. അതുപോലെയായിരിക്കണം എല്ലാ സംഭവങ്ങളും എന്ന് അതുകൊണ്ട് അര്‍ഥമില്ലല്ലോ. അങ്ങനെ നോക്കിക്കഴിഞ്ഞാല് പിന്നെ ഒരു സിനിമയും ഉണ്ടാക്കാനാവില്ല. അല്ലെങ്കില് എല്ലാം കാണിച്ചുകൊണ്ടും ഒരു സിനിമയുണ്ടാക്കാനാവില്ല. അത് വളരെ ഡൈല്യൂട്ടഡും ന്യൂട്രലുമായി മാറും.\nഇവിടെ ഞാനുദ്ദേശിക്കുന്ന വിഷയം കാണിക്കണമെങ്കില് ഇങ്ങനത്തെയൊരു പരിതസ്ഥിതി വേണം. അങ്ങനെയാണല്ലോ ഷേക്‌സ്പിയര് റോമിയോ-ജൂലിയറ്റും എഴുതിയത്. അത്തരത്തില് പ്ലോട്ടിന്റെ സങ്കീര്‍ണതയിലേക്ക് വരുമ്പോഴാണ് അത് ട്രാജഡിയിലേക്ക് നീങ്ങുന്നത്. എന്നാല് ഇതില് കാണിക്കുന്നതെല്ലാം നൂറ് ശതമാനം സാധ്യതയുള്ള കാര്യങ്ങളാണ്. ഇതില് കാണിക്കുന്നത് എല്ലാ പ്രാവശ്യവും സംഭവിക്കാന് സാധ്യതയില്ല എന്ന് പറയുന്നത് പോലെ തന്നെ ഇതില് പറയുന്ന ഏതൊരു കാര്യവും സംഭവിക്കാനുള്ള സാധ്യതയും തള്ളിക്കളയാനാവില്ല. കൊലപാതക രാഷ്ട്രീയത്തെക്കുറിച്ച് പറഞ്ഞു എന്നു പറഞ്ഞാല് കണ്ണൂരില് ഏത് സമയവും ആളുകള് കൊന്നുകൊണ്ടിരിക്കുകയാണോ. അവര്‍ക്ക് വേറെ ജോലിയില്ലേ? അതുപോലെ തന്നെ കൊലപാതക രാഷ്ട്രീയവും പ്രണയവും ഞാന് പറഞ്ഞെങ്കില് അതെന്റെ ആര്‍ട്ടിസ്റ്റിക് ചോയ്‌സ് ആണ്. എന്റെ ചോയ്‌സിനെ ഏറ്റവും ഫലപ്രദമായി അവതരിപ്പിക്കാന് പറ്റുന്ന കാര്യങ്ങള് തിരഞ്ഞെടുത്താണ് ഞാന് അവതരിപ്പിക്കുന്നത്. അതുകൊണ്ട് ഇത്തരത്തിലുള്ള വിമര്‍ശനം ആരെങ്കിലും പറയുകയാണെങ്കില് അവര്‍ക്ക് കല, സിനിമ, നാടകം ഒന്നും ഉണ്ടാക്കുന്നതിന്റെ പ്രോസസിനെപ്പറ്റി അറിയാത്തതുകൊണ്ടാവും.\nbjp cinema communism cpim eeda kannur kerala love morality MurderPolitics Nimisha PoliticalMovie rss sanghparivar


പുതുവര്‍ഷത്തിലെ നാലു കാര്യങ്ങള്! - sundayshalom\nജീവിതത്തെ പരിഷ്‌ക്കരിക്കുകയെന്നതിനേക്കാളുപരി ഈ വര്‍ഷം നമുക്ക് എന്താണ് ചെയ്യാനുള്ളത്? വിചിന്തനം ചെയ്യാം കോഴിക്കോട് ബിഷപ്പ് ഡോ. വർഗീസ് ചക്കാലക്കൽ പങ്കുവെക്കുന്ന നാല് കാര്യങ്ങൾ.\n2021 എന്നന്നേക്കുമായി വിട പറഞ്ഞുകഴിഞ്ഞു. 2022ന്റെ പൂമുഖ വാതില്‍ക്കല് പ്രത്യാശയോടെ നില്‍ക്കുകയാണ് നാം. ഒരു വര്‍ഷം പിന്നിടുമ്പോള് ഒരു വയസ് കൂടി എന്ന ചിന്തയുണ്ടാകാം. എന്നാല്, ക്രിയാത്മകമായി ചിന്തിച്ചാല് കൂടിയ ഒരു വയസ് ദൈവത്തോട് കൂടുതല് അടുക്കുന്നതിനുള്ള ഒരവസരമായിരുന്നല്ലോ എന്നോര്‍ത്ത് സന്തോഷിക്കാം.\nക്രിസ്തീയജീവിതം നമ്മെ കാ ത്തിരിക്കുന്ന ദൈവത്തിലേക്കു ള്ള അനുസ്യൂതമായ ഒരു പ്രയാണമാണ്. ഓരോ നിമിഷവും ഓരോ മണിക്കൂറും നാം ദൈവത്തോട് കൂടുതല് അടുക്കുന്നു. ലക്ഷ്യത്തോട് സമീപിക്കുന്നു. ജീവിതത്തെ പരിഷ്‌ക്കരിക്കുകയെന്നതിനേക്കാളുപരി ഈ വര്‍ഷം നമുക്ക് എന്താണ് ചെയ്യാനുള്ളത്. ജീവിതത്തെ നവീകരിക്കാനാണല്ലോ കര്‍ത്താവ് നമ്മോട് ആവശ്യപ്പെടുന്നത് (മര്‍ക്കോസ് 1:14,15). ജീവിതത്തെ പരിഷ്‌ക്കരിക്കാന് എന്താണ് ചെ യ്യേണ്ടത്?\nഒന്നാമതായി, നീ നിന്നെത്തന്നെ അറിയുക. യുഗയുഗാന്തരങ്ങളായി ആചാര്യന്മാര് പഠിപ്പിച്ച തത്വമാണിത്. അവനവനെ അറിയാതെ ജീവിതപരിഷ്‌ക്കരണം സാധ്യമല്ലല്ലോ. ഞാന് ആരാണ്? ഞാന് എവിടെ നിന്നുവന്നു? ഞാന് എവിടേക്ക് പോകുന്നു? എന്റെ ജീവിതലക്ഷ്യമെന്താണ്? ഞാന് മരിച്ചാലും ജീവിക്കുമോ? ഇവയൊക്കെ ചോദിക്കേണ്ട ചോദ്യങ്ങളാണ്. ഇത്തരം ചോദ്യങ്ങളും ഉത്തരങ്ങളും അവനവന്റെ ശക്തിയും ബലഹീനതയും മനസ്സിലാക്കാന് ഉപകരിക്കും.\nഒരിക്കല് ഒരു സന്യാസി തെരുവിലൂടെ എല്ലാം മറന്ന് ചിന്തയിലാണ്ട് നടന്നുനീങ്ങുകയായിരുന്നു. തനിക്കെതിരെ വന്ന വഴിയാത്രക്കാരനായ വൃദ്ധനെ സന്യാസി കണ്ടില്ല. നടന്ന് നടന്ന് വൃദ്ധന്റെ ദേഹത്ത് ചെന്ന് സന്യാസി മുട്ടി. കോപം വന്ന വൃദ്ധന് ചോദിച്ചു: “നീ ആരാണെന്നാ ഭാവം? നീ എന്താ വിചാരിച്ചെ? നിനക്കു കണ്ണു കണ്ടുകൂടെ” സന്യാസി പറഞ്ഞു: “ഞാനാരാണ്? ആ ചോദ്യത്തെപ്പറ്റി ചിന്തിച്ചുകൊണ്ടാണ് ഞാന് നടന്നത്.”\nസന്യാസി തുടര്‍ന്നു: “താങ്കളുടെ ജോലിയെന്താണ്?” ജോലിയൊന്നുമില്ലെന്നായിരുന്നു വൃദ്ധന്റെ മറുപടി. സന്യാസി അയാളെ ആശ്രമത്തില് സ്വീകരിച്ചു. അയാള്‍ക്ക് നല്‍കിയ ജോലിയിതായിരുന്നു. ഓരോ സന്യാസിയെ കണ്ടുമുട്ടുമ്പോഴും നീ ആരാണ്? എന്ന ചോദ്യം ചോദിക്കുക. ഓരോ സന്യാസിയെയും ആത്മാവബോധത്തിലേക്ക് നയിക്കാന് ഉദ്ദേശിച്ചുകൊണ്ടായിരുന്നു ഈ ചോദ്യം. നാം ജീവിതത്തില് ചോദിക്കേണ്ട ഏറ്റവും പ്രധാനപ്പെട്ട ചോദ്യം ഞാനാരാണ്? എന്ന ചോദ്യമാണ്. ഈ ചോദ്യം നമ്മളെത്തന്നെ അറിയുന്നതിന് സഹായിക്കും.\nപാപം ചെയ്തതിനുശേഷം ദൈവം ആദാമിനോട് ചോദിച്ചു: “ആദം, നീ എവിടെയാണ്?” ആദം നില്‍ക്കുന്നിടം അറിയാതിരുന്നിട്ടല്ല ദൈവം ആ ചോദ്യം ചോദിച്ചത്. ദൈവം ചോദിച്ചതിന്റെ അര്‍ത്ഥം ഇതാണ്. ആദം, നിന്റെ സ്രഷ്ടാവായ ദൈ വവുമായുള്ള ബന്ധത്തില് നീ എവിടെയാണ്; നിന്റെ ഭാര്യയുമായുള്ള ബന്ധത്തില് നീ എവിടെയാണ്; പ്രപഞ്ചവുമായുള്ള ബന്ധത്തില് നീ എവിടെയാണ്? തന്റെ അന്തരാത്മാവിലേക്ക് കടന്നുചെന്ന് ത ന്നെത്തന്നെ വിലയിരുത്താനാണ് ആദാമിനെ ദൈവം പ്രേരിപ്പിച്ചത്.\nരണ്ടാമതായി, എന്നെത്തന്നെ അറിയുമ്പോഴുണ്ടാകുന്ന പ്രതികരണമാണ്. ഞാന് ആകേണ്ടത് ആയിത്തീര്‍ന്നിട്ടില്ല എന്ന അറിവ്. അതിന്റെ ഫലമായുണ്ടാകുന്ന അതൃപ്തി. ആരും പൂര്‍ണരല്ല. പൂര്‍ണതയിലേക്കുള്ള യാത്രയിലാണ് നാം. ദൈവികതയെ പ്രകാശിപ്പിക്കുന്നവനാണ് വിശുദ്ധന്. പൈശാചികതയെ വളര്‍ത്തുന്നവനാണ് പാപി. വാഴ്ത്തപ്പെട്ട മദര് തെരേസ തന്നിലുള്ള ദൈവികതയെ വളര്‍ത്തി സ്‌നേഹത്തിന്റെ സുവിശേഷമായി മാറ്റി. ഹിറ്റ്‌ലറും മറ്റും തങ്ങളിലെ പൈശാചികതയെ വളര്‍ത്തി. നാം ആകേണ്ടത് ആയിത്തീരാനുള്ള മാര്‍ഗം നമ്മിലെ ദൈവികതയെ പ്രോജ്ജ്വലിപ്പിക്കുകയാണ്.\nമൂന്നാമതായി ചെയ്യേണ്ടത് മാറ്റത്തിനുവേണ്ടി തീരുമാനമെടുക്കുകയാണ്. ആകേണ്ടത് ആ യിത്തീര്‍ന്നിട്ടില്ലെങ്കില് ആയി ത്തീരാനുള്ള പ്രവര്‍ത്തനങ്ങള് ആവശ്യമാണ്. തിന്മയോട് വിട പറയണം. ഈ തിന്മയുടെ ജീവിതം മതി എന്ന് തീരുമാനിക്കണം. കോപിക്കുന്നവന് ശാന്തനാകാന് തീരുമാനിക്കണം. അവിശ്വസ്തന് വിശ്വസ്തനാകണം. മദ്യപാനി മദ്യപിക്കില്ലെന്ന തീരുമാനമെടുക്കണം. അഹങ്കാരി എളിമയുള്ളവനാകണം. പകയുള്ളവന് ക്ഷമിക്കണം. സ്‌നേഹശൂന്യതയില് ജീവിക്കുന്നവന് പരസ്‌നേഹത്തില് വളരണം, കൈക്കൂലി വാങ്ങുന്നവന്, വാങ്ങില്ല എന്ന തീരുമാനത്തിലെത്തണം. അഴിമതിക്കാര് അഴിമതി നിറുത്തണം. അനീതി പ്രവര്‍ത്തിക്കുന്നവര് നീതി പ്രവര്‍ത്തിക്കാന് തീരുമാനമെടുക്കണം. തിന്മയുടെ ജീവിതം പാടേ ഉപേക്ഷിക്കാനുള്ള തീരുമാനമാണാവശ്യം.\nനാലാമതായി ചെയ്യേണ്ടത് സുവിശേഷമൂല്യങ്ങള് സ്വായത്തമാക്കാന് പരിശ്രമിക്കുകയെന്നതാണ്. മാറ്റം നന്മയില് വളരാനും പുതിയ മനുഷ്യനാകാനുമുള്ളതായിരിക്കണം.


കോട്ടയത്ത് ആദ്യമെത്തിയ പ്രവാസികള് നാളെ ക്വാറന്റൈന് പൂര്‍ത്തിയാക്കും\nMon Jun 14 2021 10:30:52 GMT+0530 (India Standard Time)\nമെയ് ഏഴിന് അബൂദബിയില്‍നിന്നും ദുബയില്‍നിന്നും 20 പേരാണ് നെടുമ്പാശ്ശേരി വിമാനത്താവളം വഴി ജില്ലയില് മടങ്ങിയെത്തിയത്.\nNSH20 May 2020 3:01 PM GMT\nകോട്ടയം: ലോക്ക് ഡൗണ് നിലവില് വന്നശേഷം വിദേശരാജ്യങ്ങളില്‍നിന്നും കോട്ടയം ജില്ലയില് ആദ്യമെത്തിയ പ്രവാസികളുടെ സംഘം 14 ദിവസത്തെ ഹോം ക്വാറന്റൈന് നാളെ പൂര്‍ത്തിയാക്കും. മെയ് ഏഴിന് അബൂദബിയില്‍നിന്നും ദുബയില്‍നിന്നും 20 പേരാണ് നെടുമ്പാശ്ശേരി വിമാനത്താവളം വഴി ജില്ലയില് മടങ്ങിയെത്തിയത്. ഇതില് അബുദാബിയില്‍നിന്നുള്ള വിമാനത്തിലെത്തി കോതനല്ലൂരിലെ ക്വാറന്റൈന് കേന്ദ്രത്തില് കഴിഞ്ഞിരുന്നയാള്‍ക്ക് ഈമാസം 18ന് കോവിഡ് സ്ഥിരീകരിച്ചിരുന്നു.\nഇയാള് ഇപ്പോള് കോട്ടയം മെഡിക്കല് കോളജ് ആശുപത്രിയില് ചികില്‍സയിലാണ്. ഇതേ കേന്ദ്രത്തില് താമസിക്കുന്ന സഹയാത്രികരായിരുന്ന ഏഴു പേരുടെയും സാംപിള് പരിശോധനാഫലം നെഗറ്റീവായിരുന്നു. ഇവര് വെള്ളിയാഴ്ച വീടുകളിലേക്ക് മടങ്ങും. ഇവര്‍ക്കൊപ്പം വിമാനത്തിലുണ്ടായിരുന്ന കോട്ടയം ജില്ലക്കാരായ നാലു ഗര്‍ഭിണികള് ഉള്‍പ്പെടെ പത്തുപേര് ഹോം ക്വാറന്റൈനിലാണ്. രോഗലക്ഷണങ്ങള് പ്രകടമാവാത്ത സാഹചര്യത്തില് ഇവരെയും നിരീക്ഷണത്തില്‍നിന്ന് ഒഴിവാക്കും. ദുബയ്-കൊച്ചി വിമാനത്തില് ഒരു ഗര്‍ഭിണിയുള്‍പ്പെടെ രണ്ടുസ്ത്രീകള് മാത്രമാണ് എത്തിയിരുന്നത്. മെയ് നാല്, അഞ്ച് തിയ്യതികളില് മറ്റ് സംസ്ഥാനങ്ങളില്‍നിന്നെത്തിയ 28 പേരെയും ക്വാറന്റൈനില്‍നിന്ന് ഒഴിവാക്കിയിട്ടുണ്ട്.\nCovid lockdown first expatriates in Kottayam will complete quarantine tomorrow


ഇരുണ്ട നർമ്മം വേണോ?|B. S. Warrier| Black Humour\nപറയരുതാത്ത വാക്കുകൾ, കൈവിട്ട ആയുധം പോലെ, ഇരുണ്ട നർമ്മം വേണോ?\nബി.എസ്. വാരിയർ April 23, 2021 10:04 AM IST\nRepresentative Image. Photo Credit : Lopolo/ Shutterstock.com\nഏതു വിവാഹസ്ഥലത്തുവച്ചു കണ്ടാലും ആ പതിനേഴുകാരിയോട് എഴുപതു വയസ്സുള്ള വലിയമ്മായി പറയും, അടുത്തതു നീയാണ്. പഠിച്ച് ഉയർന്ന യോഗ്യത നേടി, ഉന്നതസ്ഥാനത്തെത്തുന്നതു സ്വപ്നം കാണുന്നവൾക്കു കേൾക്കാൻ തീരെ ഇഷ്ടമില്ലാത്ത ഫലിതം. അങ്ങനെയിരിക്കെ ഇരുവരും ബന്ധുവിന്റെ മരണവീട്ടിൽ പോകാനിടയായി. മൃതദേഹം കിടത്തിയിരിക്കുന്നിടത്തു ചെന്നപ്പോൾ, പെൺകുട്ടി വലിയമ്മായിയുടെ കാതിൽ പറഞ്ഞു, ‘അടുത്തത് വലിയമ്മായിയായിരിക്കും !’\nഇതിൽ നർമ്മമുണ്ട്. പക്ഷേ ഇരുണ്ട നർമ്മം. മറ്റൊരാളെ വേദനിപ്പിക്കുന്ന നർമ്മം. അതു വേണമായിരുന്നോ? ഇത്തരം ഇരുണ്ട നർമ്മം പലരും അവഗണിക്കും. പക്ഷേ മറ്റു ചിലരെ വല്ലാതെ വേദനിപ്പിക്കും. അങ്ങനെ വേദനിപ്പിക്കാതെയിരിക്കുന്നതല്ലേ നല്ലത്? മനസ്സിൽ തോന്നിയാലും പുറത്തു പറയാത്തതാണ് വിവേകം.\nസമാനമായ ഇറ്റാലിയൻ ഫലിതമുണ്ട്. പള്ളിയിൽ ശവമടക്കിക്കഴിഞ്ഞ് ആളുകൾ പിരിയുകയാണ്. സെമിത്തേരിയിലൂടെ തട്ടിയും തടഞ്ഞും മുട്ടിയും മുടന്തിയും കഷ്ടപ്പെട്ടു വേച്ചുവേച്ചുനടന്ന് വീട്ടിലേക്കു മടങ്ങുന്ന 85കാരനോട്, തൊട്ടു പിന്നിലുള്ള യുവാവ് : ‘ഇത്ര കഷ്ടപ്പെട്ടു വീടുവരെ പോകേണ്ട കാര്യമുണ്ടോ?’ വികടഫലിതം കേട്ട യുവസുഹൃത്ത് തെല്ലു കടത്തിപ്പറഞ്ഞു, ‘വണ്ടിക്കൂലിയെങ്കിലും ലാഭിക്കാം.’ ഇത് ഇരുണ്ട നർമ്മമല്ല, നീചനർമ്മമാണ്. ഇപ്പോൾ കേൾക്കുമ്പോൾ നീചമെന്നു തോന്നുമെങ്കിലും, ഇത്തരം ഫലിതങ്ങൾ പൊട്ടിച്ച് മേനി നടിക്കുന്നവരുണ്ട്.\nകറുത്ത നർമ്മത്തിന്റെ ചില കഥകൾകൂടി കേൾക്കുക. അരുതാത്ത ഫലിതങ്ങൾ.\nശസ്ത്രക്രിയയ്ക്കു മേശപ്പുറത്തു കിടക്കുന്ന രോഗി, ‘ഡോക്ടർ, എനിക്ക് ആകെ പേടിയാകുന്നു. ഇതെന്റെ ആദ്യത്തെ ഓപ്പറേഷനാണ്.’\nയുവഡോക്ടർ : ‘വിഷമിക്കാതിരിക്കൂ. ഇത് എന്റെയും ആദ്യ ഓപ്പറേഷനാണ്’.\nമദ്ധ്യവയസ്കൻ രോഗം മൂർച്ഛിച്ച് ബോധരഹിതനായി ആശുപത്രിക്കട്ടിലിൽ കിടക്കുകയാണ്. ‘പ്രതീക്ഷയ്ക്കു തീരെ വകയില്ല, ബന്ധുക്കളെയെല്ലാം വേഗം വിവരമറിയിക്കുക’ എന്ന് ഡോക്ടർ ഉപദേശിച്ചു. അന്നാട്ടിലെ ആചാരമനുസരിച്ച് ഭാര്യ കറുത്ത വസ്ത്രമണിഞ്ഞുനിന്നു. അപ്പോഴാണ് രോഗി അപ്രതീക്ഷിതമായി കണ്ണുതുറന്ന് വെള്ളം ചോദിച്ചത്. ഇതെപ്പറ്റി കാണികളിലൊരാൾ കഥ മെനഞ്ഞു. വർഷങ്ങളോളം ഒരുമിച്ചു ജീവിച്ച ഭാര്യ സഹികെട്ടു പറഞ്ഞത്രേ, ‘ഒരു കാര്യത്തിലും നിങ്ങളെ വിശ്വസിക്കാൻ വയ്യ.’\nതൂക്കുമരത്തിലെ നർമ്മം എന്നും വിശേഷിപ്പിക്കാറുള്ള കടുത്ത ഫലിതങ്ങൾ ഒഴിവാക്കാൻ കഴിയാത്തവരുണ്ട്. അന്യരെ അകറ്റിയേക്കാവുന്ന ശീലം.\nഇനിയൊരു പരസ്യം വായിക്കുക :‘പാരഷൂട് വില്പനയ്ക്ക്. ഒരിക്കലേ ഉപയോഗിച്ചിട്ടുള്ളൂ. പക്ഷേ അന്ന് തുറന്നില്ല. സാധനം പുതുപുത്തൻ.’\nകൊടുംകൊലയാളിക്ക് കോടതി വധശിക്ഷ വിധിച്ചു. വൈദ്യതക്കസേരയിലിരിക്കുന്നയോളോട് പുരോഹിതൻ : ‘അന്തിമാഭിലാഷം വല്ലതുമുണ്ടോ? ഞാൻ നിനക്കു വേണ്ടി പ്രാർത്ഥിക്കാം.’\nകുറ്റവാളി :‘അങ്ങ് ദയവുചെയ്ത് എന്റെ കൈപിടിക്കൂ.’\nട്രെയിൻയാത്രയിൽ അടുത്ത സീറ്റിലിരുന്ന കുഞ്ഞിനെ നോക്കി, പത്തുവയസ്സുകാരൻ: ‘ഇവനെക്കണ്ടിട്ട് ഓക്കാനം വരുന്നു. ഇത്രയും വൃത്തികെട്ട മുഖമുണ്ടോ?’ കമന്റ് കേട്ട അമ്മയ്ക്കു വലിയ വിഷമമായി. പത്തുവയസ്സുകാരന്റെ അമ്മ ഇത് ശ്രദ്ധിച്ചു. വിഷമിക്കുന്ന സ്ത്രീയോട് അവർ പറഞ്ഞു, ‘ഞാൻ അവനുവേണ്ടി മാപ്പു ചോദിക്കുന്നു. അവനോട് ആയിരംവട്ടം പറഞ്ഞിട്ടുണ്ട്, മുഖത്തിന്റെ രൂപംനോക്കി ആരെയും വിലയിരുത്തരുതെന്ന്.’ കൂനിന്മേൽ കുരുവായ മാപ്പപേക്ഷ.\nബോധപൂർവം ക്രൂരത അടക്കം‌ചെയ്ത നർമ്മവുമുണ്ട്. പഞ്ചനക്ഷത്ര ഹോട്ടലിലെ ഫ്രണ്ട് ഓഫീസിലെത്തിയ വിദേശിക്ക് അവിടെയിരുന്ന ചെറിയ പട്ടിയെക്കണ്ടപ്പോൾ വലിയ കൗതുകം. അതിനെയെടുത്ത് ഓമനിക്കണമെന്നു മോഹം. കൗണ്ടറിലെ യുവാവിനോടു ചോദിച്ചു, ‘നിങ്ങളുടെ പട്ടി കടിക്കുമോ?’\n‘ഏയ്, എന്റെ പട്ടി ആരെയും കടിക്കില്ല.’\nവിദേശി സന്തോഷത്തോടെ പട്ടിയെ എടുത്തു ലാളിക്കാൻ തുടങ്ങി. അതു തീരെ ഇഷ്ടപ്പെടാത്ത പട്ടി കൈയിൽ ആഞ്ഞു കടിച്ചു. ചോര ചാടി. ക്രുദ്ധനായ അതിഥി, ‘നിങ്ങളല്ലേ പറഞ്ഞത് നിങ്ങളുടെ പട്ടി കടിക്കില്ലെന്ന്? എന്നിട്ട്?’\n‘ഇല്ല, ഞാൻ പറഞ്ഞ‌തു തീർത്തും സത്യമാണ്. എന്റെ പട്ടി കടിക്കില്ല. അതു വീട്ടിലുണ്ട്. ഇത് ഹോട്ടലിലെ പട്ടിയാണ്.’\nപത്രപ്പരസ്യം. ‘ഞാനും ഭാര്യയും തീരുമാനിച്ചു, ഞങ്ങൾക്കു കുട്ടികൾ വേണ്ടെന്ന്. ബാക്കി നാളത്തെ പത്രത്തിൽ.’ ഇതിലെന്തു പുതുമ എന്ന് പലരും ശങ്കിച്ചു. എത്രയോ ദമ്പതിമാർ ഇക്കാലത്തു കുട്ടികൾ വേണ്ടെന്നു നിശ്ചയിച്ചു ജീവിക്കുന്നു. പിറ്റേന്നു പരസ്യത്തിന്റെ ബാക്കിഭാഗം വന്നു. ‘ഞങ്ങളുടെ കുട്ടികളെ വേണ്ടവർ അറിയിക്കുക. ദത്തെടുക്കാൻ സഹായം ചെയ്തുതരാം.’\nമഹാനഗരത്തിലെത്തിയ ഗ്രാമീണന് അവശനായിക്കിടക്കുന്ന സുഹൃത്തിനെ കാണാൻ ആശുപത്രിയിലേക്കു പോകണം. വഴി നിശ്ചയമില്ല. തിരക്കേറിയ മെയിൻ റോഡിനരികെ നിൽക്കുന്ന യുവാവിനോട് ആ ആശുപത്രിയിൽ വേഗമെത്താനുള്ള വഴി ചോദിച്ചു. ‘ദേ, ഈ റോഡിന്റെ ഒത്ത നടുവിലേക്കു കേറി നിന്നുകൊള്ളൂ.’\nവിൻസ്റ്റൻ ചർച്ചിലിനെ ചുറ്റിപ്പറ്റി ധാരാളം അനുഭവകഥകളുണ്ട്. ഒന്നിങ്ങനെ. ചർച്ചിലിന്റെ 75–ാം പിറന്നാളിൽ ചിത്രമെടുക്കുന്നതിനിടെ യുവഫൊട്ടോഗ്രാഫർ ‘അങ്ങയുടെ 100–ാം പിറന്നാളിലും ചിത്രമെടുക്കാൻ കഴിയണമെന്ന ആഗ്രഹമെനിക്കുണ്ട്.’\nചർച്ചിൽ, യുവാവിനെ സൂക്ഷിച്ചുനോക്കിയിട്ട് : ‘എടാ, കൊച്ചനേ, എന്തുകൊണ്ടു പാടില്ല? നിനക്കു ഭേദപ്പെട്ട ആരോഗ്യമുണ്ടെന്നാണല്ലോ തോന്നുന്നത്.’\n‘എന്റെ അച്ഛന് മരിക്കുന്ന ദിവസവും സമയവും കിറുകൃത്യമായി അറിയാമായിരുന്നു. അത് അങ്ങനെതന്നെ സംഭവിക്കുകയും ചെയ്തു.’\n‘അതെങ്ങനെ? അദ്ദേഹം അനുഗൃഹീതനായ ജ്യോത്സ്യനായിരുന്നോ?’\n‘ഏയ്, അല്ല. കൊലക്കേസിൽ വധശിക്ഷ വിധിച്ചപ്പോൾ ജഡ്ജി തീയതിയും സമയവും കൂടി നിശ്ചയിച്ചുപറഞ്ഞിരുന്നു.’\nമറക്കാനാവാത്ത സംഭവം. രണ്ടായിരത്തിലേറെ വിദ്യാർത്ഥികളുള്ള വലിയ കോളജിൽ ഇന്റർമീഡിയറ്റ് ക്ലാസിൽ (ഇപ്പോഴത്തെ പ്ലസ്ടു) പഠിച്ചിരുന്ന സമയം. മാർച്ച് രണ്ടാം വാരം പരീക്ഷ തുടങ്ങും. മൂല്യനിർണയവും മറ്റും വളരെ കർശനമായിരുന്ന കാലം. 50കളുടെ ആദ്യപകുതി. ഒരു വിഷയത്തിലെ പാഠഭാഗങ്ങൾ പഠിപ്പിച്ചു തീരുമോയെന്ന് കുട്ടികൾക്ക് ആശങ്ക. അദ്ധ്യാപകനോട് ചോദിച്ചു. 120ലേറെ കുട്ടികളുള്ള ക്ലാസിൽ അദ്ദേഹം പറഞ്ഞു. ‘നിങ്ങൾ സംശയിക്കേണ്ട. ഫെബ്രുവരി 28ന് അകം പോർഷൻസ് തീർത്തിരിക്കും.’ ഞങ്ങൾക്ക് ആശ്വാസമായി. അപ്പോഴാണ് അദ്ധ്യാപകൻ നർമ്മത്തിന്റെ ബോംബ് പൊട്ടിച്ചത്, ‘പ്രൊവൈഡഡ് നോ മോർ സ്റ്റുഡന്റ് ഡൈസ്.’ ടീനേജുകാരായ ഞങ്ങൾ ഞെട്ടി. നിർഭാഗ്യവശാൽ, ആ വർഷം മൂന്നു വിദ്യാർത്ഥികൾ കഥാവശേഷരാകുകയും മൂന്ന് അദ്ധ്യയനദിനങ്ങൾ നഷ്ടപ്പെടുകയും ചെയ്തിരുന്നു. അതു മനസ്സിൽ വച്ചായിരുന്നു കറുത്തിരുണ്ട ആ നർമ്മം – ഇനിയും ഒരു കുട്ടിയും … (പറയരുതാത്ത വാക്കുകൾ).\nസർറിയലിസ്റ്റ് പ്രസ്ഥാനത്തിന്റെ പ്രണേതാവായ ആന്ദ്രേ ബ്രേട്ടൻ (1896 –1966) എന്ന ഫ്രഞ്ച് സാഹിത്യകാരനാണ് ‘ബ്ലാക് ഹ്യൂമർ’ എന്ന പ്രയോഗത്തിനു രൂപം നൽകിയത്. വെറുംവിനോദത്തിനെന്ന മട്ടിൽ ഇതു പ്രയോഗിക്കാൻ തോന്നിയേക്കാം. പക്ഷേ ഇത് തീർത്തും ഒഴിവാക്കുന്നതാണ് മര്യാദ.


അങ്കമാലി ഗ്രാന്‍ഡ് ഫിയെസ്റ്റ 2019 മെയ് 15 മുതല് -ankamaly grand fiesta starts from 2019 may 15 The News Day\nഅങ്കമാലി ഗ്രാന്‍ഡ് ഫിയെസ്റ്റ 2019 മെയ് 15 മുതല്\nMay 6, 2019 TND\nകൊച്ചി: ഈ അവധിക്കാലം ആഘോഷമാക്കാന് അങ്കമാലി നഗരത്തിലേക്ക് അങ്കമാലി ഗ്രാന്‍ഡ് ഫിയെസ്റ്റ 2019 എത്തുകയാണ്. വിസ്മയിപ്പിക്കുന്ന ഷോപ്പിംഗ് അനുഭവവും രുചികരമായ ഭക്ഷ്യവിഭവങ്ങള് അണിനിരക്കുന്ന ഭക്ഷ്യമേളയും കലാ സാംസ്‌കാരിക പരിപാടികളും കോര്‍ത്തിണക്കിയാണ് അങ്കമാലി ഗ്രാന്‍ഡ് ഫിയെസ്റ്റ 2019 സംഘടിപ്പിക്കുന്നത്.\nഅങ്കമാലി നഗരത്തില് കെഎസ്ആര്‍ടിസി ബസ് സ്റ്റാന്‍ഡിന് എതിര്‍വശത്തുള്ള കിങ്ങിണി ഗ്രൗണ്ടില് മെയ് 15 മുതല് 25 വരെയാണ് ഗ്രാന്‍ഡ് ഫിയെസ്റ്റ 2019 നടക്കുക. കൊച്ചിയുടെ തനത് വിഭവങ്ങള്‍ക്കൊപ്പം കേരളത്തിലെ വടക്കന് ജില്ലകളില് നിന്നുള്ള രുചികരമായ വിഭവങ്ങളും കോര്‍ത്തിണക്കിയുള്ള ഭക്ഷ്യമേളയാണു ഫിയസ്റ്റയുടെ മുഖ്യ ആകര്‍ഷണം. കോഴിക്കോട്, തലശേരി, കണ്ണൂര്, മലപ്പുറം മേഖലകളില് നിന്നുള്ള തനത് വിഭവങ്ങള് മേളയില് ഒരുക്കും.\nകായി അട, കായി കുംസ്, കിണ്ണത്തപ്പം, ഉണ്ടക്കായ, മക്രോണി കുംസ്, ആണപ്പത്തല്, ബീഫ് കുംസ്, കല്ലുമ്മക്കായ, ബ്രഡ് വട തുടങ്ങിയ കോഴിക്കോടന് വിഭവങ്ങള് ഫിയെസ്റ്റയില് രുചിപ്പെരുമ തീര്‍ക്കും. ഇറച്ചി അട, മീന് പത്തിരി, കുഞ്ഞിപ്പത്തിരി, ആട്ടിന് തല ഫ്രൈ, മട്ടണ് മസാല തുടങ്ങിയ വിഭവങ്ങളുമുണ്ടാകും. നോമ്പു തുറയോടനുബന്ധിച്ചുള്ള പ്രത്യേക ഇഫ്താര് വിഭവങ്ങളും വിവിധ തരം ജ്യൂസുകളും മേളയിലുണ്ട്.\nവിസ്മയിപ്പിക്കുന്ന ഷോപ്പിംഗ് അനുഭവമാണ് അങ്കമാലി ഗ്രാന്‍ഡ് ഫിയെസ്റ്റയിലെ വിപണന മേളയില് ഒരുക്കുന്നത്. സ്‌കൂള് തുറക്കുന്നതിനോടനുബന്ധിച്ചുളള പ്രത്യേക വിപണനമേള ഫിയെസ്റ്റയിലുണ്ടാകും. സ്‌കൂള് ബാഗുകള്, കുടകള്, റെയ്ന്‍കോട്ട്, നോട്ട്ബുക്കുകള് തുടങ്ങിയവ വിലക്കുറവില് സ്വന്തമാക്കാം. വീടിന്റെ സുരക്ഷ ഉറപ്പാക്കുന്ന ഹോം സെക്യൂരിറ്റി ഉത്പന്നങ്ങളുടെ മേളയാണ് മറ്റൊരു ആകര്‍ഷണം. സിസിടിവി ക്യാമറകള്, മറ്റു സുരക്ഷാ സജ്ജീകരണങ്ങള് തുടങ്ങിയവ വില്‍പ്പനയ്ക്കുണ്ടാകും. എസി, കൂളറുകള്, ഗൃഹോപകരണങ്ങള് എന്നിവ വിലക്കുറവില് സ്വന്തമാക്കാനുള്ള അവസരവും മേളയില് ഒരുക്കുന്നുണ്ട്.\nകുട്ടികള്‍ക്കായുള്ള പ്രത്യേക ഗെയിം സോണും ആകര്‍ഷകമായ സമ്മനങ്ങള് നേടാനുള്ള അവസരവും ഫിയെസ്റ്റയിലുണ്ട്. ഓരോ ദിവസവും കലാ സാംസ്‌കാരിക മേളയും നടക്കും. ചടുലനൃത്തച്ചുവടുകളുമായി കാണികള്‍ക്ക് ആവേശം പകരാന് സൂപ്പര് ഡാന്‍സര് – ഡാന്‍സ് കോംപറ്റീഷനും നടക്കും. പ്രായഭേദമന്യേ മത്സരത്തില് പങ്കെടുക്കാം. ആകര്‍ഷകമായ ക്യാഷ് പ്രൈസും സര്‍ട്ടിഫിക്കറ്റും ജേതാക്കള്‍ക്ക് ലഭിക്കും. ഡാന്‍സ് മത്സരത്തിനു പുറമേ സൂഫി ഡാന്‍സ്, കവാലി, ചാക്യാര് കൂത്ത്, ഗാനമേള, മോഹിനിയാട്ടം തുടങ്ങിയ കലാപരിപാടികള് മേളയ്ക്ക് കൊഴുപ്പേകും.\nഷോപ്പിംഗിന്റെയും രുചിപ്പെരുമയുടെയും കലാസന്ധ്യയുടെയും വൈവിധ്യമുള്ള കാഴ്ചകള് അരങ്ങില് ഒരുങ്ങുകയാണ്. വര്‍ണ്ണമനോഹരമായ കാഴ്ചകളും വിഭവങ്ങളും അങ്കമാലിയെ ആവേശത്തിലാക്കും. അങ്കമാലിയുടെ സ്വന്തം ഉത്സവമായി വരും വര്‍ഷങ്ങളിലും മുടങ്ങാതെ അങ്കമാലി ഗ്രാന്‍ഡ് ഫിയെസ്റ്റ 2019 സംഘടിപ്പിക്കണമെന്നാണ് സംഘാടകര് ആഗ്രഹിക്കുന്നത്. കൊച്ചി ആസ്ഥാനമായി പ്രവര്‍ത്തിക്കുന്ന മീഡിയ സ്റ്റാര്‍ട്ട് അപ്പ് കമ്പനിയായ 360 മീഡിയ ഇവന്റ്സ് ആന്‍ഡ് പിആര് ആണ് അങ്കമാലി ഗ്രാന്‍ഡ് ഫിയെസ്റ്റ 2019 ന്റെ സംഘാടകര്.\nTagged ankamaaly grand fiesta 2019\nഅരങ്ങിന് ശരിയെന്നു തോന്നുന്ന കാര്യങ്ങള് (പുസ്തക പരിചയം)\nസച്ചിന് ബാര്‍ബര് ഷോപ്പിലെത്തി ഷേവ് ചെയ്തു, കാരണം അറിയുമോ ?\nദുരിതം ജനങ്ങള്‍ക്ക്, നേട്ടം ബഹുരാഷ്ട്ര കുത്തകകള്‍ക്ക്: ഉമ്മന് ചാണ്ടി\nNovember 23, 2016 November 23, 2016 tnd\nതസ്‌ലിമ നസ്‌റിന് കൊച്ചിയിലെത്തി\nApril 23, 2018 TND\nworld trade centre ഇനി കൊച്ചിയിലും\nNovember 25, 2016 tnd\nഫലപ്രഖ്യാപനത്തിനു ശേഷം രാജ്യം എങ്ങോട്ട്; ഉത്തരം അവ്യക്തം\nMay 19, 2019 TND\nപുനര്‍ജ്ജനി: അഞ്ചാമത്തെ വീടിന്റെ താക്കോല്‍ദാനം നടത്തി\nഇന്റര്‍നെറ്റ് കീഴടക്കിയ രണ്ട് പോളിംഗ് ഓഫീസര്‍മാര്\nMay 16, 2019 May 17, 2019 TND\nലെഫ്റ്റ്, റൈറ്റ് ഓര് സെന്റര് – ന്യൂ ഏജ് ഈസ് ദി ബെസ്റ്റ്\nMay 16, 2019 TND\nMay 15, 2019 TND\nരണ്ടാം ലോകമഹായുദ്ധ പശ്ചാത്തലത്തില് കൊച്ചിയില് നിന്നൊരു ഇംഗ്ലീഷ് നോവല്\nശകുന്തള ദേവിയായി വിദ്യാ ബാലനെത്തുന്നു\nMay 8, 2019 TND\nലോകം കാണട്ടെ സുമിതയുടെ ഇച്ഛാശക്തി\nMay 8, 2019 May 9, 2019 TND\n70കാരനെ പാമ്പ് കടിച്ചു, കലിപ്പ് തീര്‍ക്കാന് പാമ്പിനെ 70-കാരന് തിരിച്ചു കടിച്ചു\nMay 8, 2019 May 8, 2019 TND\nകെ.വി. തോമസ് ഔട്ട്; ഹൈബി ഈഡന് ഇന്


isl-kerala-blasters-vs-jamshadpur-match-ends-in-draw-ആവേശം ചോർന്ന ആദ്യപകുതി, തിരിച്ചു വരവിന്‍റെ രണ്ടാം പകുതി; ഐഎസ്എല്ലിൽ സമനില തെറ്റാതെ ബ്ലാസ്റ്റേഴ്സ്\n71-ാം മിനിറ്റിൽ സ്റ്റോജനോവിച്ച് ബ്ലാസ്റ്റേഴ്സ് മുന്നേറ്റങ്ങൾക്ക് ജീവൻ നൽകി ആദ്യ ഗോൾ. അധികം വൈകാതെ 85-ാം മിനിറ്റിൽ മലയാളി താരം സി കെ വിനീതിലൂടെ ബ്ലാസ്റ്റേഴ്സ് രണ്ടാം ഗോളും കണ്ടെത്തി\nUpdated: October 29, 2018 9:58:39 pm\nഇന്ത്യൻ സൂപ്പർ ലീഗിൽ കേരള ബ്ലാസ്റ്റേഴ്സിന് വീണ്ടും സമനില. ജംഷഡ്പൂർ എഫ് സിക്കെതിരെ അവരുടെ തട്ടകത്തിൽ നടന്ന മത്സരത്തിൽ രണ്ട് ഗോൾ വീതം നേടിയാണ് ഇരു ടീമുകളും സമനിലയിൽ പിരിഞ്ഞത്. ഇതോടെ തുടർച്ചയായ മൂന്നാം മത്സരവും ബ്ലാസ്റ്റേഴ്സ് സമനിലയിൽ അവസാനിപ്പിച്ചു.\nആദ്യ പകുതിയിൽ രണ്ട് ഗോളിന് പിന്നിട്ട് നിന്ന ശേഷമാണ് രണ്ടാം പകുതിയിൽ ബ്ലാസ്റ്റേഴ്സ് ജംഷഡ്പൂരിനൊപ്പം എത്തിയത്. കളിയുടെ മൂന്നാം മിനിറ്റിൽ തന്നെ കാഹിലിന്‍റെ ഹെഡറില് ജെംഷഡ്പൂർ മുന്നിലെത്തി. 31-ാം മിനിറ്റിൽ മൈക്കിൾ സൂസൈരാജ് ലീഡ് രണ്ടായി ഉയർത്തി.\nആദ്യ പകുതിയിൽ ബ്ലാസ്റ്റേഴ്സിന് ഒരു ഘട്ടത്തിലും വെല്ലുവിളി ഉയർത്താൻ സാധിച്ചില്ല. രണ്ട് ഗോളിന് ജംഷഡ്‍പൂരിനോട് പിന്നിട്ട് നിന്നതോടെ സമ്മർദ്ദത്തിലായ ബ്ലാസ്റ്റേഴ്സ് പക്ഷെ രണ്ടാം പകുതിയിൽ ശക്തമായ തിരിച്ചുവരവ് നടത്തി. 55-ാം മിനിറ്റിൽ ബ്ലാസ്റ്റേഴ്സിന് അനുകൂലമായ പെനൽറ്റി ലഭിച്ചെങ്കിലും ലക്ഷ്യം കാണാൻ സാധിച്ചില്ല.\nഎന്നാൽ 71-ാം മിനിറ്റിൽ സ്റ്റോജനോവിച്ച് ബ്ലാസ്റ്റേഴ്സ് മുന്നേറ്റങ്ങൾക്ക് ജീവൻ നൽകി ആദ്യ ഗോൾ. അധികം വൈകാതെ 85-ാം മിനിറ്റിൽ മലയാളി താരം സി കെ വിനീതിലൂടെ ബ്ലാസ്റ്റേഴ്സ് രണ്ടാം ഗോളും കണ്ടെത്തി. പകരക്കാരനായെത്തിയ ഡങ്കലാണ് രണ്ട് ഗോളിന് വഴിയൊരുക്കിയത്.\nISLJamshedpur FCKerala Blasters FC\nWeb Title: Isl kerala blasters vs jamshadpur match ends in draw


ഇതല്ലേ ശരിയായ മതേതരത്വം? – ദുന്ദുഭി\nഇതല്ലേ ശരിയായ മതേതരത്വം?\nതലയെടുപ്പുള്ള ആനയായിരുന്നു ആദ്യത്തെ അവയവയദാതാവ്. സ്വീകര്‍ത്താവാകട്ടെ ഗണപതിയും. ശസ്ത്രക്രിയ നടത്തിയതോ സാക്ഷാല് മഹാശിവനും.\nഒരു നാള് പാര്‍വതി കുളിക്കുവാന് പുറപ്പെട്ടപ്പോള് ഒരാഗ്രഹം തോന്നി. ശിവന് വിശ്വസ്തനായി ‘നന്ദി’ എന്ന കാള ഉള്ളതുപോലെ തനിക്ക് ഒരു മകന് വേണം. ഉടന് കയ്യിലുണ്ടായിരുന്ന മഞ്ഞളും ഭസ്മവുമെടുത്ത് ഗണേശനെ സൃഷ്ടിച്ചു. എന്നിട്ട് ഗണേശനോട് പറഞ്ഞു: ‘മകനെ, നീ ആരെയും അകത്തു കടത്തരുത്’. അങ്ങനെ കാവല് നില്‍ക്കുമ്പോള് മഹാശിവന് വന്നു. ഗണേശന് അകത്തു കയറ്റിയില്ലെന്നുമാത്രമല്ല കണ്ട ഭാവം പോലും നടിച്ചില്ല. ധിക്കാരിയായ ഇവനാരാണെന്ന് മനസ്സിലാകാതെ ക്ഷുഭിതനായ ശിവന് തന്റെ സേനയോട് ഗണപതിയെ മാറ്റുവാന് ആജ്ഞാപിച്ചു. അവര്‍ക്കത് സാധ്യമാകാതെ വന്നപ്പോള് തന്റെ തൃശൂലം കൊണ്ടൊരു കുത്തു കൊടുത്തു. ഗണപതിയുടെ തല ദൂരേക്ക് തെറിച്ചുപോയി. ബഹളം കേട്ട് പാര്‍വതി ഓടി വന്നു. മകന് തലയില്ലാതെ കബന്ധമായി കിടക്കുന്നു. അവര് വാവിട്ട് കരഞ്ഞു. സൃഷ്ടികര്‍ത്താവായ ബ്രഹ്മാവ് മധ്യസ്ഥം പറയുവാന് ഓടിയെത്തി. ഒടുവില്, വടക്കോട്ടുനോക്കി കിടക്കുന്ന ആദ്യം കാണുന്ന തല കൊണ്ടുവരുവാന് ശിവന് തന്റെ സൈന്യത്തോട് ആജ്ഞാപിച്ചു. ഒരു ഒറ്റകൊമ്പന് ആനത്തലയുമായിട്ടാണവര് തിരിച്ചെത്തിയത്. (മറ്റെ കൊമ്പ് മുറിഞ്ഞ നിലയിലായിരുന്നു). ശിവന് ആ തലയെടുത്ത് ഗണപതിയുടെ തലയ്ക്കുപകരം കൂട്ടിച്ചേര്‍ത്തു. എന്നിട്ട് താന് അഛനാണെന്നും പ്രഖ്യാപിച്ചു. അന്നുമുതല് ഗണേശന് ഗജാനനനും സകല ചരങ്ങളുടെയും (ഗണങ്ങള്, കൂട്ടങ്ങള്) അധിപതിയുമായി. ആനയുടെ മസ്തകം ബുദ്ധിശക്തിയുടെയും വിവേകത്തിന്റെയും കരുത്തിന്റെയും പ്രതീകമാണ്. വലിയ ചെവികള് സശ്രദ്ധം കേള്‍ക്കുവാനാണ്. ചെറിയ കണ്ണുകള് സൂക്ഷ്മ ദൃഷ്ടിക്കുവേണ്ടിയാണ്. കുടവയര് മഹാമനസ്കതയെ, ദയാവായ്പ്പോടെ വിഘ്നങ്ങള് ആവാഹിച്ചെടുക്കുവാനുള്ള കഴിവിനെ സൂചിപ്പിക്കുന്നു. ഒറ്റക്കൊമ്പ് ലക്ഷ്യബോധത്തെ പ്രതിനിധാനം ചെയ്യുന്നു. തടസ്സങ്ങള് നീക്കി ഏത് സംരംഭവും വിജയിപ്പിക്കുവാന് കഴിവുള്ള ഗണേശനെ നാം ആദ്യം വന്ദിക്കുന്നു. ഗണപതിയെ ആരാധിക്കുന്ന ഹിന്ദുക്കള് അവയവദാനം ഒരു പുണ്യ കര്‍മ്മമായി കരുതണം എന്നു സാരം.\nഫാദര് ഡേവിസ് ചിറമേല് തൃശൂരില് വാടാനപ്പള്ളി സെയിന്‍റ് ഫ്രാന്‍സിസ് സേവിയര് പള്ളിയുടെ വികാരിയായിരുന്ന സമയത്ത് രണ്ടു വൃക്കകളും തകരാറിലായി ഏത് സമയവും മരണം സംഭവിക്കാം എന്ന നിലയില് കിടന്നിരുന്ന ഗോപിനാഥന് സി ജി എന്ന ഇലക്ട്രീഷ്യന്, അതും ഒരു ഹിന്ദു യുവാവിന്, ഒരു വൃക്ക നല്‍കാന് തയ്യാറായി എന്നത് ഒരു മഹാത്യാഗം തന്നെയായിരുന്നു. 2009 സെപ്തംബര് മാസം 30-ആം തീയതി വൃക്ക മാറ്റിവക്കല് ശസ്ത്രക്രിയയ്ക്ക് ഇരുവരും വിധേയരായി. പിന്നീട് ഫാദര് ഡേവിസ് ചിറമേല് Kidney Federation of India (K F I) എന്ന ഒരു Trust രൂപവത്ക്കരിച്ചു. പക്ഷേ, പ്രതീക്ഷയ്ക്കൊത്ത് ഇതിന്റെ പ്രവര്‍ത്തനം മുന്നോട്ടുപോയില്ല. അങ്ങനെയിരിക്കെ, അപ്രതീക്ഷിതമായിട്ട് കൊച്ചിയിലെ പ്രമുഖ വ്യവസായിയായ (വി-ഗാര്‍ഡ് ഗ്രൂപ്പ്) കൊച്ചൌസേഫ് ചിറ്റിലപ്പിള്ളി 2010-ല് ഫാദര് ഡേവിസ് ചിറമേലുമായി ഫോണില് ബന്ധപ്പെട്ടു. വൃക്ക കിട്ടുവാനുണ്ടോ എന്ന പതിവന്വേഷണമായിരിക്കും എന്നു വിചാരിച്ച വികാരി, വൃക്കദാതാവാകുവാന് ആഗ്രഹിക്കുന്ന വലിയ വ്യവസായിയാണ് ചിറ്റിലപ്പിള്ളി എന്നു കേട്ടപ്പോള്, അതിശയിച്ചുപോയി. 2011 ഫെബ്രുവരി മാസം 59 കാരനായ ചിറ്റിലപ്പിള്ളി 49 കാരനായ ജോയ് ഉലഹന്നാന് എന്ന ലോറി ഡ്രൈവറിന് കുടുംബാംഗങ്ങളുടെ അനുവാദത്തോടെയും അനുഗ്രഹത്തോടെയും ഒരു വൃക്ക നല്‍കി, മരണവക്‌ത്രത്തിൽ നിന്നും അദ്ദേഹത്തെ രക്ഷിച്ചു. ഈ സംഭവം മാധ്യമങ്ങള് ആഘോഷിച്ചു. കെ‌എഫ്‌ഐ യ്ക്ക് ഒരു ദിശാബോധം നല്‍കുവാന് ചിറ്റിലപ്പിള്ളിയുടെ ഈ ജീവകാരുണ്യപ്രവൃത്തി സഹായിച്ചു. ഉലഹന്നാനിന്റെ ഭാര്യ ജോളി, ഫാദര് ഡേവിസ് ചിറമേലിന്റെ പ്രേരണമൂലം, അരുണ് രാജ് എന്ന വ്യക്തിക്ക് വൃക്ക ദാനം ചെയ്യുവാന് മുന്നോട്ടുവന്നു. അരുണ് രാജിന്റെ അമ്മ ലീല, മുരളീധരന് എന്നൊരാള്‍ക്ക് വൃക്ക നല്‍കി. മുരളീധരന്റെ ഭാര്യ നീന ഉണ്ണികൃഷ്ണന് എന്നൊരാള്‍ക്ക് വൃക്ക നല്‍കി. പക്ഷ്, ഇടക്കാലത്ത് ഈ ചങ്ങല പൊട്ടിപ്പോയെങ്കിലും KFI യുടെ പ്രവര്‍ത്തനം തുടര്‍ന്നുകൊണ്ടേയിരിക്കുന്നു. 2013-ല് ഫാദര് സെബാസ്റ്റ്യന് വൃക്ക നല്‍കിയത്` റസാദ് മൊഹമ്മദിനാണ്. 13 കത്തോലിക്കാ വികാരിമാരും6കന്യാസ്ത്രിമാരും 67 പൊതുജനങ്ങളും KFI വഴി വൃക്ക ദാനം ചെയ്തവരില് ഉള്‍പ്പെടുന്നു.6ലക്ഷത്തില്‍പരം ആളുകള് മസ്തിഷ്കമരണം സംഭവിച്ചാല് വൃക്ക മാത്രമല്ല മറ്റവയവങ്ങളും ദാനം ചെയ്യുവാന് സമ്മതപത്രം നല്‍കിയിട്ടുണ്ട്.\nകൊച്ചൌസേഫ് ചിറ്റിലപ്പിള്ളി K Chittilappilly Foundation മുഖാന്തിരം അവയവദാനത്തെ പ്രോത്സാഹിപ്പിക്കുന്നുണ്ട്. മാറ്റിവയ്ക്കല് ശസ്ത്രക്രിയയ്ക്ക് അര്‍ഹിക്കുന്നവര്‍ക്ക് സഹായവും നല്‍കുന്നുണ്ട്. കൊച്ചൌസേഫ് ചിറ്റിലപ്പിള്ളി മറ്റ് കാരുണ്യ പ്രവര്‍ത്തനങ്ങളും ധാരാളം ചെയ്യുന്നുണ്ട്~. അഞ്ചു ലക്ഷം രൂപയാണ് സഹായ പരിധി എന്നുതോന്നുന്നു.\nഗൌഡ സാരസ്വത് ബ്രാഹ്മണരുടെ ഇടയില് സുപരിചിതനായ ഒരു വ്യക്തിയാണ് ശ്രീ. വസന്ത ഷേണായി. അദ്ദേഹം Society for Organ Retrieval and Transplant (SORT) എന്ന അവയവദാനം പ്രോത്സാഹിപ്പിക്കുന്ന സംഘടനയുടെ ഒരു പ്രധാന ഭാരവാഹികളില് ഒരാളാണ്. ഈയിടെ സ്ത്രീകളുള്‍പ്പെടെ 250 പേരടങ്ങുന്ന ഒരു ഗൌഡ സാരസ്വത് ബ്രാഹ്മണരുടെ കൂട്ടായ്മയില്‍വച്ച് 35 പേര് നിലവിളക്ക് കൊളുത്തിവെച്ചുകൊണ്ട് അഗ്നിസാക്ഷിയായി മരണാനന്തരം അവയവങ്ങള് ദാനം ചെയ്തുകൊള്ളാമെന്ന സമ്മതപത്രം ഒപ്പിടുകയുണ്ടായി. ഇതില് ഏതാനും പേര് ശരീരം മെഡിക്കല് കോളേജിന് പഠനാവശ്യത്തിന് നല്‍വാന് ആഗ്രഹിക്കുന്നവരാണ്. ഇങ്ങനെ ലഭിക്കുന്ന സമ്മതപത്രത്തിന്റെ ഒരു പകര്‍പ്പ് ചില്ലിട്ട് ബന്ധുക്കളുടെ അറിവിലേക്കായി ആ ആളുടെ താമസസ്ഥലത്ത് പ്രദര്‍ശിപ്പിക്കാറുണ്ട്.\nഈയിടെ തിരുവനന്തപുരം ശ്രീചിത്തിര തിരുനാള് ഇന്‍സ്റ്റിട്യൂട്ടില് വെച്ചു മസ്തിഷ്ക്ക മരണം സംഭവിച്ച നീലകണ്ഠ ശര്‍മ്മ എന്ന യുവഅഭിഭാഷകന്റെ ഹൃദയം നേവിയുടെ air ambulance-ല് എറണാകുളം ലിസി ആശുപത്രിയിയില് എത്തിച്ച് ഹൃദ്രോഗിയായ മാത്യു അച്ചാടന് എന്ന ഓട്ടോ ഡ്രൈവറിനാണ് നല്‍കിയത്. വളരെയേറെ ജനശ്രദ്ധ പിടിച്ചുപറ്റിയ സംഭവമായിരുന്നു അത്. ആ ശസ്ത്രക്രിയ നടന്നതിന്റെ പിറ്റേ ദിവസം രാത്രിയില് ഏഴ് അവയവമാറ്റ ശസ്ത്രക്രിയകളാണ് ഒരേസമയം ഇടപ്പള്ളിയിലെ അമൃത ആശുപത്രിയില് നടന്നത്. എന്തുകൊണ്ടോ അധികം പേര് ഇതറിഞ്ഞില്ല.\nഅപകടമരണത്തിന്റെ വാര്‍ത്തകളില്ലാത്ത ദിവസങ്ങള് ഇല്ല എന്നു തന്നെ പറയാം. സ്വയം കണ്ണുനീരടക്കി തന്റെ മകന് അല്ലെങ്കില് മകള് മാറ്റള്ളവരിലൂടെയെങ്കിലും ജീവിക്കട്ടെ എന്നു കരുതി ഒരുപാടുപേര് അവയവദാനത്തിനായി അനുമതി നല്‍കുന്നുണ്ട്.\nആദ്യകാലങ്ങളില് മധ്യവര്‍ത്തികള് മുഖേനയാണ് പലരും വൃക്ക സംഘടിപ്പിച്ചിരുന്നത്. 25000 മുതല് 50000 വരെ വൃക്ക നല്കാന് തയ്യാറാകുന്ന പാവപ്പെട്ടവര്‍ക്കും ലക്ഷങ്ങള് മധ്യവര്‍ത്തികള്‍ക്കും കിട്ടും. തമിഴ്‌നാട്ടില് ദക്ഷിണചെന്നൈയില് വിള്ളിവാക്കത്തുള്ള ചേരിപ്രദേശം വൃക്കവ്യാപാരത്തിന് കുപ്രസിദ്ധിയാര്‍ജ്ജിച്ചിരുന്നു. സ്ത്രീകളീല് പലരും കുടുംബത്തിന്റെ കടം വീട്ടുവാന് വേണ്ടിയാണ് ഇതിന് തയ്യാറായിരുന്നത്. ഇന്ന് അവയവങ്ങളുടെ ക്രയവിക്രയം നിയമം മൂലം നിരോധിച്ചിരിക്കുകയാണ്. ഈ നിയമം 1994 -ല് നിലവില് വന്നതാണെങ്കിലും ഇപ്പോഴാണ് ശക്തമായി നടപ്പില് വരുത്തിയിരിക്കുന്നത്. ഇന്ന് വിള്ളിവാക്കം അവയവദാതാക്കളാണ് വില്‍പ്പനക്കാരല്ല.\nനവംബര് മാസം 28)o തീയതി പ്രധാനമന്ത്രി നരേന്ദ്ര മോദി വര്‍ധിച്ചുവരുന്ന അവയവദാനത്തിന്റെ പ്രസക്തിയെക്കുറിച്ച് സംസാരിക്കുകയുണ്ടായി. ചിറ്റൂര് സെന്‍റ് മേരീസ് സ്കൂളിലെ വിദ്യാര്‍ഥിനികള് നടത്തുന്ന ബോധവത്ക്കരണ പരിപാടിയെ പ്രതേകം പ്രശംസിക്കുകയുണ്ടായി. കേന്ദ്ര സര്‍ക്കാരിന്റെ ആരോഗ്യ വിഭാഗത്തിന്റെ 1800 1147 70 എന്ന ടോള് ഫ്രീ നമ്പറില് വിളിച്ചാല് അവയവദാനത്തെക്കുറിച്ചുള്ള വിവരങള് ലഭ്യമാണ്.\nരക്തദാനത്തിലൂടെ സ്നേഹം പകര്‍ന്നുനല്‍കുവാന് ആഹ്വാനം ചെയ്തിരുന്ന കാലഘട്ടത്തില് നിന്നും നാം വളരെയേറെ മുന്നോട്ടുപോയിരിക്കുന്നു. നേത്രം ദാനം ചെയ്യുമ്പോള് കണ്ണുകള് ചൂഴ്ന്നെടുത്ത് മൃതശരീരത്തിന്റെ മുഖം വികൃതമാക്കുമെന്ന് ഇന്ന് ആരും വിശ്വസിക്കുന്നില്ല. എല്ലാ കോശങ്ങളും അവയവങ്ങളും മാറ്റി വെക്കാം. ഇതിന് പ്രായം ഒരു തടസ്സമല്ല. ഈ കൊടുത്തുവാങ്ങലില് വിലപേശലില്ല; രാഷ്ട്രീയമില്ല; ഉച്ചനീചത്വമില്ല; ജാതിമതവിവേചനമില്ല; ശത്രു – മിത്രങ്ങളില്ല. എന്തിനേറെ പറയുന്നു വംശ ഭേദങ്ങളോ, രാജ്യ ഭേദങ്ങളോ പോലുമില്ല. അഫ്ഘാന്‍കാരന്റെ അറ്റുപോയ കൈപ്പത്തിക്കുപകരം മറ്റൊരു കൈ തുന്നിപിടിപ്പിച്ചത് അമൃതയിലല്ലേ! ഇതെല്ല്ലേ ശരിയായ മതേതരത്വം?\nതമാശ രൂപത്തിലാണെങ്കിലും ഞാന് ചിന്തിക്കുന്ന ഒരു കാര്യമുണ്ട്. ഒരു ഹിന്ദുവിന്റെ ഹൃദയം അന്യമതസ്ഥനില് തുടിക്കുമ്പോള്, കരള് കവിതയെഴുതുമ്പോള്, വൃക്ക നിര്‍വൃതിയേകുമ്പോള്, മജ്ജ പുനര്‍ജ്ജനിക്കുമ്പോള്, കണ്ണുകള് ദൃശ്യം പകര്‍ത്തുമ്പോള്, pancreas മധുരം നല്‍കുമ്പോള് അയാള് പൂര്‍ണ്ണമായും ഒരു പ്രത്യേക മത വിഭാഗ ക്കാരനല്ലാതായിത്തീരുന്നു. അപ്പോള് ഒരു ന്യൂജെന് ജാതി കൂടി വേണ്ടതല്ലേ? കേരളമല്ലേ, എല്ലാത്തിനും സാധ്യതയുണ്ട്.\nഅവയവം വെച്ചുപിടിപ്പിക്കാം എന്ന ആശയത്തിന് തുടക്കം കുറിച്ച ഗജാനനെ സ്മരിച്ചുകൊണ്ട് നിര്‍ത്തുന്നു.\nഡിസംബര് 15, 2015 · Posted in Uncategorized ·\n« Login up front\nടീച്ചേഴ്സ് കോളനി »


മോചിതന് – Pradeepam Online\nSeptember 13, 2017 നിരീക്ഷണം admin\nമനുഷ്യരെ മൃഗീയമായി കൊ ലപ്പെടുത്തുന്നതും തട്ടി കൊണ്ടുപോയി തടങ്കലില് വെച്ച് ശാരീരികമായും മാനസികമായും പീഢിപ്പിക്കുന്നതുമെല്ലാം അത്യന്തം ഗുരുതരമായ തെറ്റ് തന്നെ. പക്ഷെ ആ തെറ്റ് ലോകത്ത് പല സ്ഥലങ്ങളിലും പലപ്പോഴുംകാലാകാലങ്ങളായി ആവര്‍ത്തിക്കപ്പെടുന്നു. ഭീകരാക്രമണങ്ങള് നടത്തി നിരപരാധികളെ കൊന്നു തള്ളുന്നതും ജനവാസ കേന്ദ്രങ്ങള്‍ക്കു മുകളില് ബോംബ് വര്‍ഷം നടത്തി സംഹാര താണ്ഡവമാടുന്നതും നിരപരാധികളുടെ പേരില് ഗുരുതരമായ കുറ്റങ്ങള് ആരോപിച്ച് ഒറ്റപ്പെട്ട ദ്വീപുകളിലും മറ്റും തടങ്കല് പാളയങ്ങളുണ്ടാക്കി അവരെ അവിടങ്ങളില് ബന്ധനസ്തരാക്കി നരഗിപ്പിക്കുന്നതും എല്ലാം ഇതേ കണക്കില്‍പ്പെടുത്തേണ്ടവ തന്നെ.\nവ്യവസ്ഥാപിതമായ ഭരണസംവിധാനങ്ങളുള്ള ചില രാജ്യങ്ങളും ചില രാജ്യങ്ങളില് അങ്ങിനെയുള്ള സംവിധാനമുണ്ടെങ്കിലും അതിനെയൊക്കെ തൃണവല്‍ഗണിച്ച് ഭീകരപ്രവര്‍ത്തനം നടത്തുന്ന ഗ്രൂപ്പുകളുമൊക്കെ ഈ ഏര്‍പ്പാടിന്റെ വക്താക്കളും പ്രയോക്താക്കളുമാണ്. ഇ ത്തരം നീച പ്രവര്‍ത്തികള്‍ക്കു പി ന്നില് ബന്ധപ്പെട്ടവരുടെ രാഷ്ട്രീയമോ സാമ്പത്തികമോ ആയ ലക്ഷ്യങ്ങളാണ് സാധാരണഗതിയിലുണ്ടാവുക. വേറെയും നടക്കുന്നു ലോകത്ത് ഒരുപാടതിക്രമങ്ങള്. നമ്മുടെ ഈ ഇന്ത്യാമഹാരാജ്യത്തടക്കം നടന്നിട്ടുണ്ട് കൂട്ടക്കൊലയുടെ രൂപത്തിലുള്ള വംശഹത്യാ ശ്രമങ്ങള്. ഇപ്പോള് നമ്മുടെ അയല് രാജ്യമായ മ്യാന്‍മാറില് നടക്കുന്നതും അതൊക്കെ തന്നെ.\nഈ കുറിപ്പിന്റെ മുഖ്യവിഷയത്തിലേക്ക് വരാം. പാലായിലെ രാമപുരം സ്വദേശിയും സലേഷ്യന് സഭാ വൈദികനുമായ ഫാദര് ടോം ഉഴുന്നാല് യമനിലെ ഭീകരരുടെ വക ഒന്നരവര്‍ഷക്കാലത്തെ തടങ്കല് ജീവിതത്തിനുശേഷം ഇക്കഴിഞ്ഞ ദിവസം മോചിതനായിരിക്കുന്നു. 2016 മാര്‍ച്ച്4നായിരുന്നു തെക്കന് യമനിലെ ഒരു വൃദ്ധസദനത്തിലെ ചുമതലക്കാരനായിരുന്ന ഫാദര് ടോമിനെ അവിടത്തെ ഭീകരര് തട്ടിക്കൊണ്ടുപോയത്. വൃദ്ധസദനം ആക്രമിച്ച് അവിടത്തെ യമന്‍കാരും എത്യോപ്യക്കാരുമൊക്കെയായ അന്തേവാസികളേയും ഫാദറിനൊപ്പം അവിടെ സേവനത്തിലുണ്ടായിരുന്ന കന്യാസ്ത്രീകളെയുമെല്ലാം വെടിവെച്ച് കൊലപ്പെടുത്തിയ ശേഷമായിരുന്നു ഫാദറിനെ യമന് ഭീകരര് തട്ടിക്കൊണ്ടുപോയത്. മലയാളിയായ സിസ്റ്റര് സാലിയടക്കം ചിലര് തലനാരിഴക്ക് രക്ഷപ്പെട്ടു. അത്രയും പേരെ കൊലപ്പെടുത്തിയ ഭീകരര്‍ക്ക് ഫാദറിനെയും കൊല്ലാമായിരുന്നു എന്നാല് അവരങ്ങനെ ചെയ്യാതിരുന്നത് അവരുടെ സാമ്പത്തികലക്ഷ്യം മൂലമായിരുന്നു എന്നു വ്യക്തം. ഉത്തരവാദിത്വപ്പെട്ട ഒരു പുരോഹിതനെ തടങ്കലില് വെച്ചു വിലപേശിയാല് കാര്യമായ ധ്രവ്യം തടയും എന്ന് അവര് കണക്കുകൂട്ടിയിരിക്കണം. ഇപ്പോഴിതാ കേള്‍ക്കുന്നു ആ സംശയം ശരിയായിരുന്നു എന്ന്. ഒരു കോടി ഡോളറാണത്രേ മോചനദ്രവ്യം. എന്നാല് ഇത്രയും ഭീമമായ തുക ആര് ആര്‍ക്ക് എപ്പോള് കൊടുത്തു എന്നൊന്നും ആര്‍ക്കുമറിയില്ല. ആരുമത് പറയുകയുമില്ല. രാജ്യങ്ങളുടെ നയതന്ത്ര നടപടികളുടെ ഒരു രഹസ്യ സ്വഭാവമാണത്രെ അത്.\nഏതായാലും ഫാദര് ടോം ഉഴുന്നാല് ഒന്നര വര്‍ഷക്കാലത്തെ കടുത്ത മാനസിക പീഢനങ്ങള്‍ക്കു ശേഷം മോചിതനായി. വത്തിക്കാന്റെ അഭ്യര്‍ത്ഥന പ്രകാരം ഒമാന് സര്‍ക്കാര് ഇടപെട്ടാണ് ഈ മോചനം സാധ്യമാക്കിയതെന്നാണ് വാര്‍ത്ത. സൗദി അറേബ്യയുടെ ഇടപെടലും ഉണ്ടായിരുന്നുവത്രെ. ഇന്ത്യന് വിദേശകാര്യവകുപ്പും ശ്രമങ്ങള് തുടരുകയായിരുന്നു എന്നും പറയപ്പെടുന്നു.\nക്രിസ്ത്യന് മിഷനറിമാര് സാധാരണ സാമൂഹ്യ സേവന രംഗത്ത് എക്കാലത്തും സജീവമാണ് സ്വാഭാവികമായും അവരുടെ സദാചാരമായ ലക്ഷ്യങ്ങളും അവര് ക്കുണ്ടായിരിക്കാം. എന്നാലും സാമൂഹ്യസേവനരംഗത്ത് അവരുടെ സഭാപരമായ നിസ്തുലമാണ്. 2014 ലും 2015ലുമൊക്കെ ഫാദര് ടോം നാട്ടില് വന്നിരുന്നു. യെമനിലെ രാഷ്ട്രീയവും ആഭ്യന്തരപ്രശ്‌നങ്ങളും കത്തിനില്‍ക്കുമ്പോഴാണ് 2015 ല് അദ്ദേഹം തിരിച്ചുപോയി വൃദ്ധസദനത്തിന്റെ പ്രവര്‍ത്തനങ്ങളില് വീണ്ടും മുഴുകിയത്. ഭീകരരുടെ കസ്റ്റഡിയിലായിരുന്ന ഫാദറിന്റെ അഭിമുഖങ്ങള് ടി.വിയില് പലതവണ വന്നിട്ടുള്ളതാണ്. ചില നേരങ്ങളില് അദ്ദേഹം തന്നെ പിടിച്ചുകൊണ്ടു പോയവര് തന്നെ നല്ല വണ്ണം പരിചരിക്കുന്നു എന്ന് വെളിപ്പെടുത്തിയിട്ടുണ്ടായിരുന്നു. കുറ്റവാളികളുടെ കൂടെ തുടര്‍ച്ചയായി ഇടപഴകിയപ്പോള് ഫാദറിലുണ്ടായ ‘സ്റ്റോക്ക് ഹോം സിന്‍ഡ്രോം’ കൊണ്ടാണിതെന്ന് ചില വിദഗ്ധര് പറയുന്നു. ഭീഷണിപ്പെടുത്തി പറയിച്ചതാവാം എന്നും വാദമുണ്ട്.\nഫാദറിന്റെ ജന്മദേശം അദ്ദേഹത്തിന്റെ തിരിച്ചുവരവിനു വേണ്ടി കാത്തിരിക്കുകയാണ്, ഏറെ ആ ഹ്ലാദത്തോടെ. എന്നാല് ഇതുമായി ബന്ധപ്പെട്ട് ചര്‍ച്ചകള്‍ക്കിരിക്കുന്ന നമ്മുടെ നേതാക്കള് ഫാദര് ടോ മിന്റെ മോചനത്തിന്റെ ക്രെ ഡിറ്റ് ആര്‍ക്ക് എന്ന് തര്‍ക്കിച്ചു കൊണ്ടേയിരിക്കുന്നു. ക്രെഡിറ്റ് ആര്‍ക്കെങ്കിലുമാവട്ടെ. എന്നാല് കുഴപ്പങ്ങള് നടക്കുന്ന വിദേശരാജ്യങ്ങളിലേക്ക് എന്തിനുവേണ്ടിയായാലും കടക്കാന് ശ്രമിക്കുന്ന ഇന്ത്യക്കാര്‍ക്ക് ഫാദര് ടോം ഉഴുന്നാല് സംഭവം ഒരു മുന്നറിയിപ്പു തന്നെ\nകേന്ദ്ര സര്‍ക്കാറിനെ വെല്ലുവിളിച്ച് ചന്ദ്രബാബു നായിഡു\nതമിഴ് രാഷ്ട്രീയത്തില് ഇനി കമല്-രജനി പോരാട്ടം\nഅങ്ങിനെ ഇന്ദ്രന്‍സും സ്റ്റാറായി\nമതാധിഷ്ഠിത ഭരണം വന്നാല് ഇന്ത്യയ്ക്ക് ദോഷം : മന്ത്രി ചന്ദ്രശേഖരന്\nമെസിക്ക് അഞ്ചാം ഗോള്‍ഡന് ഷൂ പുരസ്‌കാരം\nനെയ്മര് റയലില് എത്തിയാല് ബാഴ്‌സയ്ക്കു തിരിച്ചടി: മെസി\nഅവളെയോര്‍ത്ത് ഞാന് അഭിമാനിക്കുന്നു: ലിനിയുടെ ഭര്‍ത്താവ്\nകെ.എസ്.ആര്.ടി.സി ബസുകളില് ഇനി ടിക്കറ്റെടുക്കാതെ യാത്ര ചെയ്യാം\nവിദ്യാര്‍ഥികളെ കൊണ്ടുപോകുന്ന വാഹനങ്ങള്‍ക്ക് സുരക്ഷാ സ്റ്റിക്കറും ടാക്‌സി പെര്‍മിറ്റും നിര്‍ബന്ധം\nസദ്ദാമിന്റെ ആഡംബരയാനം ഇനി ഹോട്ടല്\nസൗന്ദര്യയുടെ ജീവിതകഥ സിനിമയാകുന്നു\nരാജ2അടുത്ത വര്‍ഷം തിയറ്ററുകളിലെത്തും\nആസിഫ് അലിയുടെ മന്ദാരം\n© 2018 Pradeepam Online


ബ്യൂട്ടിപാര്‍ലറില് കവര്‍ച്ച നടത്തി മുങ്ങിയ യുവതി പൊലീസ് പിടിയില്. | മറുപുറം കേരള\nബ്യൂട്ടിപാര്‍ലറില് കവര്‍ച്ച നടത്തി മുങ്ങിയ യുവതി പൊലീസ് പിടിയില്.\nMarch 28, 2021 March 28, 2021 Web DeskLeaveaComment on ബ്യൂട്ടിപാര്‍ലറില് കവര്‍ച്ച നടത്തി മുങ്ങിയ യുവതി പൊലീസ് പിടിയില്.\nകോഴിക്കോട്: ബ്യൂട്ടിപാര്‍ലറില് കവര്‍ച്ച നടത്തി മുങ്ങിയ യുവതി പൊലീസ് പിടിയില്. കോഴിക്കോടുള്ള സഹേലി ബ്യൂട്ടി പാര്‍ലറില് നിന്ന്5പവന് ആഭരണവും 60,000 രൂപയും കവര്‍ന്ന കേസിലാണ് കടലുണ്ടി അമ്പാളി വീട്ടില് അഞ്ജന (23) പിടിയിലായത്. അഞ്ച് മാസത്തിന് ശേഷമാണ് യുവതിയെ പൊലീസ് പിടികൂടുന്നത്.\nകഴിഞ്ഞ ഒക്ടോബര് 24നാണ് സഹേലി ബ്യൂട്ടി പാര്‍ലറില് ഹെന്ന ട്രീറ്റ്‌മെന്റിനായി യുവതി എത്തിയത്. വയറുവേദന അനുഭവപ്പെടുന്നു എന്ന് പറഞ്ഞ് ബ്യൂട്ടീഷ്യനോട് വെള്ളം ആവശ്യപ്പെട്ടു. വെള്ളമെടുത്ത് വരുമ്പോഴേക്കും ബാഗില് സൂക്ഷിച്ച സ്വര്‍ണവും പണവും യുവതി കൈക്കലാക്കുകയായിരുന്നു\nസംഭവത്തില് ചേവായൂര് പൊലീസാണ് അന്വേഷണം നടത്തിയത്. സിസിടിവി ദൃശ്യങ്ങളുടേയും പൊലീസിനു ലഭിച്ച വിവര പ്രകാരം നടത്തിയ അന്വേഷണത്തിലാണ് പ്രതി പിടിയിലായത്. ബ്യൂട്ടിപാര്‍ലറിന് സമീപങ്ങളിലുള്ള ക്യാമറകളും ഏകദേശ രൂപവും സ്‌കൂട്ടറിനെ കുറിച്ചും ലഭിച്ച വിവരങ്ങള് ചേര്‍ത്താണ് പ്രതിയെ കണ്ടെത്തിയത്. നൂറിലേറെ ക്യാമറാ ദൃശ്യങ്ങളാണ് പൊലീസ് ഇതിനായി പരിശോധിച്ചത്\nരാജ്യത്ത് സ്വര്‍ണ്ണവിലയില് ചാഞ്ചാട്ടം തുടരുകയാണ്.\nഡല്‍ഹി ബില്ലില് രാഷ്ട്രപതി ഒപ്പു വെച്ചു; നിയമത്തെ എതിര്‍ത്ത് പ്രതിപക്ഷ നേതാക്കള് രംഗത്ത്


Moximycin in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Moximycin upayogangal, dossge, parswafalangal, prayojanangal, prathipravarthanangal, munnariyippu\nMoximycin വിലയും പാക്ക് സൈസും - Moximycin Price and Pack Size in Malayalam - Moximycin vilayum pack saisum\nMoximycin നേട്ടങ്ങളും ഉപയോഗങ്ങളും- Moximycin Benefits & Uses in Malayalam- Moximycin nettangalum upayogangalum\nMoximycin ഡോസേജും കഴിക്കേണ്ട വിധവും- Moximycin Dosage & How to Take in Malayalam - Moximycin dosagum kazhikkenda vidavum\nMoximycin പാർശ്വഫലങ്ങൾ- Moximycin Side Effects in Malayalam- Moximycin paarswafalangal\nMoximycin ബന്ധപ്പെട്ട മുന്നറിയിപ്പുകൾ- Moximycin Related Warnings in Malayalam- Moximycin bandhappeṭṭa munnaṟiyippukaḷ\nMoximycin-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Moximycin with Other Drugs in Malayalam- Moximycin-nu marunnukaḷumāyulla theevra pravarthanam\nMoximycin വൈരുദ്ധ്യങ്ങൾ- Moximycin Contraindications in Malayalam- Moximycin vairudyangal\nMoximycin സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Moximycin in Malayalam- Moximycin sambandhichu pothuveyulla chodyangal\nMoximycin ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Moximycin Interactions with Food and Alcohol in Malayalam- Moximycin bhakshnavum madyavumaayulla prathipravarthanangal\nMoximycin നേട്ടങ്ങളും ഉപയോഗങ്ങളും - Moximycin Benefits & Uses in Malayalam - Moximycin nettangalum upayogangalum\nMoximycin പിൻവരുന്നവ ചികിത്സിക്കാൻ ഉപയോഗിക്കുന്നു\nMoximycin ഡോസേജും കഴിക്കേണ്ട വിധവും - Moximycin Dosage & How to Take in Malayalam - Moximycin dosagum kazhikkenda vidavum\nMoximycin-ന്റെ ചേരുവകൾ - Moximycin Active Ingredients in Malayalam - Moximycin-nte cheruvakal\nMoximycin പാർശ്വഫലങ്ങൾ - Moximycin Side Effects in Malayalam - Moximycin paarswafalangal\nMoximycin ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nMoximycin ബന്ധപ്പെട്ട മുന്നറിയിപ്പുകൾ - Moximycin Related Warnings in Malayalam - Moximycin bandhappeṭṭa munnaṟiyippukaḷ\nMoximycin-ന്റെ ഉപയോഗം ഗർഭിണികൾക്കു സുരക്ഷിതമാണോ?\nMoximycin-നിൽനിന്ന് ഗർഭിണികൾക്ക് ചെറിയ തോതിലുള്ള പാർശ്വഫലങ്ങൾ ഉണ്ടായേക്കാം. നിങ്ങൾക്ക് അങ്ങനെ തോന്നുന്നുവെങ്കിൽ, അതു കഴിക്കുന്നത് നിർത്തിയിട്ട് ഡോക്ടറുടെ ഉപദേശപ്രകാരം മാത്രം തുടങ്ങുക.\nMoximycin-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nനിങ്ങൾ മുലയൂട്ടുന്ന സ്ത്രീയാണെങ്കിൽ Moximycin കഴിക്കുന്നതു മൂലം ഗുരുതരമായ പാർശ്വഫലങ്ങൾ ഉണ്ടായേക്കാം. ആവശ്യമെന്ന് ഡോക്ടർ പറയാത്തപക്ഷം Moximycin കഴിക്കാൻ പാടുള്ളതല്ല.\nMoximycin വൃക്കകളെ എങ്ങനെയാണ് ബാധിക്കുന്നത്?\nനിങ്ങൾക്ക് വൃക്ക-നു ഹാനി ഉണ്ടാകുമെന്ന ഭീതിയില്ലാതെ Moximycin കഴിക്കാൻ കഴിയും.\nMoximycin കരളിനെ എങ്ങനെ ബാധിക്കുന്നു?\nMoximycin ഉപയോഗിക്കുന്നതിന് നിങ്ങളുടെ കരൾ-ന്റെമേൽ ഹാനികരമായ ഒരു ഫലവും ഉണ്ടാകുകയില്ല.\nMoximycin ഹൃദയത്തെ എങ്ങനെ ബാധിക്കുന്നു?\nMoximycin നിങ്ങളുടെ ഹൃദയം ചെറുതായി ബാധിച്ചേക്കാം. ഹൃദയം-മേലുള്ള എന്തെങ്കിലും ഫലത്തെ കുറിച്ച് മിക്കവരും ശ്രദ്ധിക്കുക പോലുമില്ല.\nMoximycin-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Moximycin with Other Drugs in Malayalam - Moximycin-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Moximycin പിൻവരുന്ന മരുന്നുകളോടൊപ്പം ഉപയോഗിക്കരുത് -\nMoximycin വൈരുദ്ധ്യങ്ങൾ - Moximycin Contraindications in Malayalam - Moximycin vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Moximycin കഴിക്കരുത് -നിങ്ങളോട്\nMoximycin സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Moximycin in Malayalam - Moximycin sambandhichu pothuveyulla chodyangal\nMoximycin ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Moximycin കഴിക്കുന്നതു ആസക്തിയിലേക്കു നയിക്കുന്നില്ല.\nMoximycin കഴിച്ചശേഷം വാഹനമോടിക്കുകയോ ഭാരിച്ച യന്ത്രങ്ങൾ പ്രവർത്തിപ്പിക്കുകയോ അരുത്. അത് അപകടം വരുത്തിവെച്ചേക്കാം. കാരണം Moximycin നിങ്ങളിൽ ഉറക്കം വരുത്തിയേക്കാം.\nഅതെ, എന്നാൽ Moximycin ഡോക്ടറുടെ ഉപദേശപ്രകാരം മാത്രം കഴിക്കുക.\nMoximycin കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nMoximycin ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Moximycin Interactions with Food and Alcohol in Malayalam - Moximycin bhakshnavum madyavumaayulla prathipravarthanangal\nആഹാരവും Moximycin-ഉം തമ്മിലുള്ള പ്രതിപ്രവർത്തനം\nMoximycin-നോടൊപ്പം ചില ഭക്ഷണസാധനങ്ങൾ കഴിക്കുന്നെങ്കിൽ മരുന്ന് പ്രവർത്തിച്ചുതുടങ്ങാൻ കൂടുതൽ സമയം എടുക്കും. ഇക്കാര്യത്തിൽ ഡോക്ടറുടെ നിർദേശം പാലിക്കുക.\nമദ്യവും Moximycin-ഉം തമ്മിലുള്ള പ്രതിപ്രവർത്തനം\nഒരേസമയം മദ്യപിക്കുന്നതും Moximycin കഴിക്കുന്നതും കൊണ്ടുള്ള പാർശ്വഫലങ്ങൾ വിരളവും നിസ്സാരവുമാണ്. എന്നാൽ എന്തെങ്കിലും പാർശ്വഫലങ്ങൾ ഉണ്ടാകുന്നെങ്കിൽ സത്വരം ഡോക്ടറുമായി സംസാരിക്കുക.\nMoximycin ന് പകരമുള്ള മറ്റു മരുന്നുകൾ എല്ലാം കാണുക - Substitutes for Moximycin in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Moximycin കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Moximycin കഴിച്ചുവോ ?\nനിങ്ങൾ എത്രമാത്രം Moximycin ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Moximycin കഴിച്ചത്?\nനിങ്ങൾ എപ്പോഴാണ് Moximycin ഉപയോഗിക്കുന്നത് ?


ചന്ദ്രനില് മനുഷ്യനെത്തിയിട്ട് അമ്പതാണ്ട്, അഥവാ ഒരു അമേരിക്കന് വാശിയുടെ കഥ\nAmerica City, First Published 10, Jul 2019, 6:04 PM IST\nഭൂമിയില് നിന്നും പറന്നുയര്‍ന്ന് 110 മണിക്കൂറിന് ശേഷം ജൂലൈ 20 -ന് നീല് ആംസ്ട്രോങ്ങ് ചന്ദ്രനില് കാലുകുത്തി. അങ്ങനെ ചരിത്രത്തിലാദ്യമായി ചന്ദ്രനില് ഒരു മനുഷ്യന്‍റെ കാല്‍പാദങ്ങള് തൊട്ടു. 20 മിനിറ്റിനു ശേഷം അദ്ദേഹത്തിന് പിന്നാലെ ആല്‍ഡ്രിനും...\n50 വര്‍ഷമാകുന്നു ആദ്യമായി മനുഷ്യര് ചന്ദ്രനില് കാലുകുത്തിയിട്ട്. അത് യു എസ്സില് നിന്നുള്ളവരായിരുന്നു. യു എസ്സിനെ സംബന്ധിച്ചു മാത്രമല്ല ലോകചരിത്രത്തിലെ തന്നെ ഏറ്റവും പ്രധാനപ്പെട്ട ദൗത്യം തന്നെയാണ് അപ്പോളോ 11. എങ്ങനെയാണ് അമേരിക്കയില് നിന്ന് തന്നെ ഒരാള് ആദ്യമായി ചന്ദ്രനിലെത്തിയത്?\n1957 -ലാണ് സോവിയറ്റ് യൂണിയന് ആദ്യത്തെ സ്പുട്നിക് സാറ്റലൈറ്റ് അദ്ഭുതം ലോകത്തിന് സമ്മാനിക്കുന്നത്. 1961 -ല് ജോണ് എഫ് കെന്നഡിയാണ് അമേരിക്കയുടെ പ്രസിഡണ്ട്. അന്ന് അമേരിക്ക കരുതി ടെക്നോളജിയുടെ കാര്യത്തില് തങ്ങളുടെ സ്ഥാനം സോവിയറ്റ് യൂണിയന് വളരെ പിറകിലായതു തന്നെയെന്ന്. ശീതസമരത്തില് (cold war) അമേരിക്കയുടെ മുഖ്യ ശത്രുവായിരുന്നു സോവിയറ്റ് യൂണിയന്. ആ സമയത്താണ് കെന്നഡി ഒരു പ്രസ്താവന ഇറക്കുന്നത്, 'ഞങ്ങള് ചന്ദ്രനിലേക്ക് യാത്ര തിരിക്കുന്നു.' ബഹിരാകാശത്തെ ചൊല്ലിയുള്ള മത്സരം അവിടുന്നും നീണ്ടു.\nയു എസ്സിന്‍റെ ദൗത്യം ഇങ്ങനെ\nഅപ്പോളോ പ്രോഗ്രാം എന്നറിയപ്പെടുന്ന ബഹിരാകാശ യാത്രക്കായി നാസ ഏറ്റവും വിപുലമായ ഒരുക്കങ്ങള് തന്നെ നടത്തി. ആ യാത്ര വിജയകരമാകണമെന്നും ആ ചരിത്രനേട്ടം തങ്ങളുടേത് മാത്രമായിരിക്കണമെന്നും നിര്‍ബന്ധമായിരുന്നു അമേരിക്കയ്ക്ക്. അപ്പോളോ 11 ദൗത്യത്തിനായി മൂന്ന് ബഹിരാകാശ യാത്രികര് തെരഞ്ഞെടുക്കപ്പെട്ടു. നീൽ ആംസ്ട്രോങ്, എഡ്വിൻ ആൾഡ്രിൻ, മൈക്കൽ കോളിൻസ് എന്നിവരായിരുന്നു ആ മൂന്നുപേര്. അപ്പോളോ 11 നെയും വഹിച്ചുകൊണ്ട് സറ്റേൺ V എന്ന റോക്കറ്റാണ് അന്ന് ഉയര്‍ന്നത്. ആൽഡ്രിനും ആംസ്ട്രോങ്ങും ചാന്ദ്രപേടകത്തിൽ കടന്നു. അതേസമയം കോളിൻസ് മാതൃപേടകമായ കൊളംബിയയെ നയിച്ചു.\nഭൂമിയില് നിന്നും പറന്നുയര്‍ന്ന് 110 മണിക്കൂറിന് ശേഷം ജൂലൈ 20 -ന് നീല് ആംസ്ട്രോങ്ങ് ചന്ദ്രനില് കാലുകുത്തി. അങ്ങനെ ചരിത്രത്തിലാദ്യമായി ചന്ദ്രനില് ഒരു മനുഷ്യന്‍റെ കാല്‍പാദങ്ങള് തൊട്ടു. 20 മിനിറ്റിനു ശേഷം അദ്ദേഹത്തിന് പിന്നാലെ ആല്‍ഡ്രിനും... അന്ന് ആംസ്ട്രോങ്ങ് പറഞ്ഞത് ലോകപ്രശസ്തമായ വാക്കുകളായി, ഒരു മനുഷ്യന് അതൊരു ചെറിയ അടിവയ്പാണ്; എന്നാൽ മനുഷ്യവംശത്തിന് ഒരു ബൃഹത്തായ കുതിച്ചുചാട്ടവും (That's one small step foraman;one giant leap for mankind).\nചാന്ദ്രപേടകത്തിന് പുറത്തായി രണ്ട് മണിക്കൂറിലധികം സമയം മാത്രമാണ് അവര്‍ക്ക് ചെലവഴിക്കാനായത്. ചന്ദ്രനിൽ നിന്ന് മണ്ണിന്റെയും പാറക്കല്ലുകളുടെയും സാമ്പിളുകൾ ശേഖരിച്ചു, ചിത്രങ്ങളെടുത്തു, ശാസ്ത്രപരമായ കണ്ടുപിടിത്തങ്ങള് നടത്തി അവര്. ജൂലായ് 24 ഇന്ത്യൻ സമയം 22:20:35 -ന് പസിഫിക് സമുദ്രത്തിൽ തിരിച്ചിറങ്ങി. ലോകത്തിലാകെ 650 മില്ല്യണ് ജനങ്ങള് ആ വാര്‍ത്ത കണ്ടു. അമേരിക്കയെ സംബന്ധിച്ച് സ്വന്തം ശക്തി ലോകത്താകെയുള്ള ജനങ്ങളെ ഒന്നുകൂടി ബോധ്യപ്പെടുത്തി ഈ ദൗത്യം.\nസംഘർഷഭരിതമായ ഒരു ദശാബ്ദത്തിനൊടുവിൽ അത് അമേരിക്കയുടെ ആത്മാഭിമാനം ഏറെ ഉയർത്തി. കെന്നഡി വധിക്കപ്പെട്ട, നഗരങ്ങളിലെല്ലാം കലാപങ്ങൾ പൊട്ടിപ്പുറപ്പെട്ട, വിയറ്റ്നാമിലെ സൈനിക നടപടിയെച്ചൊല്ലി രാജ്യത്ത് അഭിപ്രായഭിന്നത ഉടലെടുത്ത അസ്വസ്ഥമായ പത്തു വർഷങ്ങളായിരുന്നു അത്.\nശരിക്കും അവര് ചന്ദ്രനില് കാലുകുത്തിയോ? എന്താണ് തെളിവ്?\nഅമേരിക്കയില് നിന്നും ബഹിരാകാശ യാത്രികര് ചന്ദ്രനില് കാലുകുത്തിയെന്ന് പറയുമ്പോഴും അത് സംഭവിച്ചിട്ടില്ലെന്നും വെറുതെ ലോകത്തെ പറ്റിക്കുകയായിരുന്നുവെന്നും വാദങ്ങളുണ്ടായിരുന്നു.\nഎന്നാല്, 2009 -ല് നാസ ചന്ദ്രനിലേക്ക് പേടകങ്ങളയച്ചിരുന്നു. അത് ഹൈ റെസല്യൂഷനുള്ള ചിത്രങ്ങള് ഭൂമിയിലേക്ക് അയക്കുന്നുണ്ടായിരുന്നു തിരികെ. അതില് അപ്പോളോ മിഷന് വിജയകരമായതിന്‍റെ തെളിവുകളായുള്ള ചിത്രങ്ങളുണ്ടായിരുന്നു. അന്നത്തെ യാത്രികരുടെ കാല്‍പ്പാടുകളുടേയും മറ്റും ചിത്രങ്ങള് അത് ശേഖരിച്ചിരുന്നു.\nചന്ദ്രനില് മനുഷ്യര് കാലുകുത്തിയ ഒരേയൊരു രാജ്യം അമേരിക്കയാണ്. റഷ്യ, ജപ്പാന്, ചൈന, യൂറോപ്യന് സ്പേസ് ഏജന്‍സി, ഇന്ത്യ ഒക്കെ ബഹിരാകാശ വാഹനങ്ങളയച്ചിട്ടുണ്ട് എങ്കിലും. മനുഷ്യരെ അയക്കാനായാല് അത് കാണിക്കുക സാങ്കേതിക വിദ്യയിലും മറ്റുമുള്ള ആ രാജ്യത്തിന്‍റെ ശക്തിയെത്തന്നെയാണ്. അത് ആ രാജ്യത്തെ എലൈറ്റ് ക്ലബ്ബില് പെടുത്തുന്നു.\nവിഭവങ്ങളെ ചൂഷണം ചെയ്യാനുള്ള ത്വര പോലെ പ്രായോഗികമായ കാരണങ്ങൾ വേറെയുമുണ്ട് ഇതിലൊക്കെ. രണ്ടു ധ്രുവങ്ങളിലും കണ്ടുവരുന്ന ഐസിൽ ഹൈഡ്രജനും ഓക്സിജനുമുണ്ട്. രണ്ടും റോക്കറ്റുകൾക്ക് ഇന്ധനമായി ഉപയോഗിക്കാവുന്നതായതിനാൽ ഇത് പേടകത്തെ അന്തരീക്ഷത്തിലേക്ക് കൂടുതലായി കടന്നു ചെല്ലാൻ സഹായിക്കുന്നു. സ്വർണം, പ്ലാറ്റിനം, അപൂർവ്വധാതുക്കൾ എന്നിവയ്ക്കായി ചാന്ദ്രോപരിതലത്തിൽ ഖനനം നടത്തുന്നതിന്റെ സാധ്യതകളും പരിശോധിച്ചു വരികയാണ്. അത് എത്രകണ്ട് എളുപ്പമുള്ള ഒരു പ്രക്രിയയാണ് എന്നത് ഇന്നും വ്യക്തമല്ല എങ്കിലും.\nLast Updated 10, Jul 2019, 6:05 PM IST


യൂറോ ചാമ്പ്യന്മാർ കോപ ചാമ്പ്യന്മാർക്കെതിരെ, അർജന്റീന ഇറ്റലി പോരാട്ടതിന് കളമൊരുങ്ങി\nHome Football Copa America യൂറോ ചാമ്പ്യന്മാർ കോപ ചാമ്പ്യന്മാർക്കെതിരെ, അർജന്റീന ഇറ്റലി പോരാട്ടതിന് കളമൊരുങ്ങി\nSeptember 28, 2021 - 11:00 PM\nയൂറോ ചാമ്പ്യന്മാർ കോപ ചാമ്പ്യന്മാർക്കെതിരെ ഇറങ്ങുന്നു. ഫുട്ബോൾ ലോകം കാത്തിരിക്കുന്ന സ്വപ്ന പോരാട്ടത്തിനാണിപ്പോൾ കളമൊരുങ്ങിയത്. കോപ അമേരിക്ക കിരീടം ഉയർത്തിയ അർജന്റീന യൂറോ 2020 ജേതാക്കളായ ഇറ്റലി ഇറ്റലിയോട് ഏറ്റുമുട്ടും. 2022 ജൂലൈയിലായിരിക്കും ഇറ്റലിയും അർജന്റീനയും തമ്മിൽ ഏറ്റുമുട്ടുക. സൗത്ത് അമേരിക്കൻ ഫുട്ബോൾ അതോറിറ്റിയായ കോണ്മെബോളും യുവേഫയും തമ്മിലുള്ള ചർച്ചകൾക്കൊടുവിലാണ് മത്സരത്തെക്കുറിച്ച് തീരുമാനം ഉണ്ടായത്.\nമത്സരത്തിന്റെ തീയ്യതിയും സ്ഥലവും എവിടെയാണെന്ന് പ്രഖ്യാപിച്ചിട്ടില്ലെങ്കിലും ഇറ്റലിയിലെ നേപ്പിൾസിലാകും മത്സരം നടക്കുക എന്നാണ് ഫുട്ബോൾ ആരാധകർ കരുതുന്നത്. ഇതിഹാസ താരം മറഡോണയുടെ സ്വന്തം നേപ്പിൾസിൽ ഇറ്റലിയും അർജന്റീനയും തമ്മിലൊരു സൗഹൃദ മത്സരം ആരാധകർ ആഗ്രഹിക്കുന്നുണ്ട്. അവസാനമായി അർജന്റീന ഇറ്റലിയിലെ നേപ്പീൾസിൽ കളിച്ചത് 1990 ലോകകപ്പ് സെമിയിലാണ്. സാൻ പോളോ സ്റ്റേഡിയത്തിൽ അർജന്റീനയെ നയിച്ചത് ഇതിഹാസ താരം മറഡോണയായിരുന്നു. നാപോളിയുടെ ഒരേ ഒരു ഇറ്റാലിയൻ കിരീടം നേടി നൽകിയ മറഡോണയുടെ പേരിലാണ് അദ്ദേഹത്തിന്റെ മരണശേഷം സ്റ്റേഡിയം അറിയപ്പെടുന്നത്.\nPrevious articleടി20യിൽ ചരിത്രമെഴുതി പൊള്ളാർഡ്\nNext articleഅടിത്തറ പാകി സൗരഭ് തിവാരി, വിജയമൊരുക്കി ഹാര്‍ദ്ദിക്കും പൊള്ളാര്‍ഡും


ലേഖനം : അബ്ബാസ് മാള\n2020 ഫെബ്രുവരിയിലെ കേരളസഭ പ്രസിധീകരണത്തില്\nഇസ് ലാം മതത്തെ കുറിച്ച്\nതീര്‍ത്തും അബദ്ധജഡിലങ്ങളായ ലേഖനം വന്നിരിക്കുന്നു. ഏതാനും വരികള് താഴെ പകര്‍ത്തട്ടെ.\n'ഇഷ്ടപെട്ട പുരുഷനോടുത്തുള്ള ജീവിതം സ്വപ്നം കണ്ട് വീട്ടുകാരെ ഉപേക്ഷിച്ച് ഇറങ്ങിത്തിരിക്കുമ്പോഴാണ് തങ്ങളെ കാത്തിരിക്കുന്ന യഥാര്‍ത്ഥ്യം പെണ്‍കുട്ടികള് തിരിച്ചറിയുന്നത്.\nമതപരിവര്‍ത്തനം നടക്കുന്നതുവരേയുള്ള ''എനിക്ക് എന്റെ മതം നിനക്ക് നിന്റെ മതം' എന്ന നിലപാടില് നിന്ന് ജിഹാദി മെല്ലെ ചുവടുമാറ്റുന്നു.\nനമ്മളൊക്കെ മോഡേണ് ആണെങ്കിലും എന്റെ മാതാപിതാക്കള് പാവം മുസ്ലിമുകളാണ്. അവര്‍ക്ക് വേണ്ടി നീവെറുതെയൊന്ന് മദ്രസയില് വന്നാല് മതി.\nമതം മാറുകയൊന്നും വേണ്ട. തന്റെ പ്രിയതമന്റെ വാക്കില് വിശ്വസിക്കുന്ന പെണ്‍കുട്ടി അവന്റെ ഇംഗീതത്തിന് വഴങ്ങി മദ്രസ്സയില് എത്തുന്നു.\n(കേരളത്തില് എവിടെയാണീ മദ്രസ്സയെന്ന് ലേഖകന് ചൂണ്ടി കാണിക്കാനാ\nഎത്തികഴിഞ്ഞാല് അവളുടെജീവിതംതീര്‍ന്നു. മതപരിവര്‍ത്തനം നടത്തുന്നതോടെ ഈ പെണ്‍കുട്ടികള് പര്‍ദ്ദകുള്ളിലേക്ക് മാറ്റപെടുന്നു.\nഅതു വരെ അവര് അനുഭവിക്കുന്ന എല്ലാ സ്വാതന്ത്യവും ഇല്ലാതാകുന്നു.\nഇവര് പിന്നീട് ലൈംഗീക പീഢനത്തിനിരയാവുന്നു.\nഇതില് പ്രകൃതി വിരുദ്ധ പ്രവര്‍ത്തനങ്ങള് വരേയുണ്ട്. മിക്കവരും തീവ്രവാദ പ്രവര്‍ത്തനങ്ങളില്‍പ്പെട്ടവരുടെ ലൈംഗിക താല്‍പര്യംസാധിക്കുന്നതിനുള്ള ഉപകരണമായി മാറുന്നു. ചിലസന്ദര്‍ഭങ്ങളില് കേരളത്തിലെ മതപഠനത്തിനു ശേഷം പെണ്‍കുട്ടികളെ തുടര് പഠനത്തിനെന്ന പേര് പറഞ്ഞ് വിദേശത്തേക് കടത്തുന്നു.\n(ഏത് വിദേശ രാജ്യത്തേക്കാണ് കടത്തുന്നത് എന്നുകൂടി എന്തുകൊണ്ട് പറയുന്നില്ല?.)\nഅവിടെ ജിഹാദി ജയിലില് അടക്കപെടുന്ന ഈ പെണ്‍കുട്ടികളെ മുസ്ലിം കുട്ടികളെ ജനിപ്പിക്കുന്ന യന്ത്രം മാത്രമായിഉപയോഗിക്കുന്നു. മുസ്ലിം തീവ്രവാദികളാല് ഗര്‍ഭിണിയാക്കപെടുന്ന ഇവരെ ഗര്‍ഭാവസ്ഥയില് 24 മണിക്കൂറും ഖുറാന് മാത്രമായിപഠിപ്പിക്കുകയും വായിപ്പിക്കുകയുംമര്‍ദ്ദനത്തിന് വിധേയമാക്കുകയും ചെയ്യുന്നു.(ലോകത്ത് എവിടേയും വി. ഖുര്‍ആന് അറബിയില് മാത്രമേ കാണാനാവു എന്ന യാഥാര്‍ത്ഥ്യം ലേഖകന് പിണഞ്ഞ അബദ്ധം!.)\nഗര്‍ഭാവസ്ഥയില് ഇങ്ങിനെ ചെയ്താല് ജനിക്കുന്ന കുഞ്ഞ് ഒരു തികഞ്ഞ മത തീവ്രവാദിയായി മാറികൊള്ളുമെന്നാണ് കണക്ക് കൂട്ടല്.\n(വി. ഖുര്‍ആനും, ബൈബിളും സദ്‌ബോധനം മാത്രമാണല്ലോ നടത്തുന്നത് എന്ന് പോലും ലേഖകന് അറിയില്ലേ?.)\nഅപസര്‍പക സിനിമയെ വെല്ലുന്ന ഈ തിരക്കഥ സ പിണറായി വിജയന് മുഖ്യമന്ത്രിയായകേരളത്തില് നടക്കുന്നതായി തങ്ങ\nളുടെ രഹസ്യ വിഭാഗം കണ്ടെത്തിയെന്നാണ് സീറോ മലബാര് സഭയുടെ വെളിപെടുത്തല് .\nപ്രതിവര്‍ഷം ആയിരത്തിലധികം കൃസ്ത്യന് കുട്ടികള് മതം മാറ്റപെടുന്നു. (ഇതര മതങ്ങളിലെ മതം മാറ്റം കൂടി പറയാന് മടിക്കുന്നതെന്തിന് ?.)\nപിണറായി സര്‍ക്കാറിന്റെ ആഭ്യന്തര വകുപ്പ് സമഗ്രമായി അന്വേഷണം നടത്തി സംസ്ഥാത്ത്\nലൗ ജിഹാദ് റിപ്പോര്‍ട്ട് ചെയ്യപ്പെട്ടിട്ടില്ലെന്ന റിപോര്‍ട്ട് കേന്ദ്രം ഭരിക്കുന്ന ബി ജെ പി സര്‍ക്കാറിന് നല്‍കി\nസര്‍ക്കാര് ലോക്‌സഭയില് ഈ റിപോര്‍ട്ട് വ്യക്തമാക്കിയിട്ടുമുണ്ട്.\nവിഷയത്തില് അടുത്തിടെ നടന്ന സിനഡ് ആശങ്ക പ്രകടിപ്പിച്ചത് വ്യക്തമായ വിവരങ്ങളുടെ അടിസ്ഥാനത്തിലാണെന്നാണ് സിറോ മലബാര് സഭയുടെ നിലപാട്.\nസീറോ മലബാര് സഭ മീഡിയ കമ്മീഷന് സെക്രട്ടറി ആന്റണി തച്ചല്ലൂരിന്റെ പേരില് പുറത്തിറക്കിയ പത്രക്കുറിപിലും ഇത് വ്യക്തമാക്കിയിട്ടുണ്ട്.\nആരോപണം ഇസ് ലാം മതവുമായി എന്നും നിലനില്‍ക്കുന്ന സൗഹൃദത്തെ ബാധിക്കുന്ന തരത്തില് ഈ വിഷയങ്ങളെ സിനഡ് വിലയിരുത്തിയിട്ടില്ലെന്നും പത്രക്കുറിപ്പ് വ്യക്തമാക്കുകയും ചെയ്യു പറയുന്നുമുണ്ട് .\nകേരളത്തില് രണ്ട് മിശ്രവിവാഹങ്ങള്\nഎന്. ഐ. എ അന്വേഷിക്കുന്നുണ്ടെങ്കിലും നിലവില് ലൗജിഹാദ് എന്ന ആരോപണത്തിന് തെളിവില്ലെന്നായിരുന്നു കേന്ദ്ര ആഭ്യന്തര സഹമന്ത്രി നിത്യാനന്ദ്‌റായ് ലോക്സഭയില് വ്യക്തമാക്കിയത്.\nഇതില് നിന്നും കേന്ദ്ര അന്വേഷണ ഏജന്‍സികള്‍ക്കും ഇത്തരം സംഭവങ്ങളെ കുറിച്ച് വിവരമില്ലന്ന് മനസിലാക്കാനാവും.\nകാര്യങ്ങള് ഇങ്ങിനെക്കെയാണങ്കില് വിശ്വോത്തര മത സമൂഹങ്ങളായ ക്രൈസ്തവ - ഇസ് ലാം\nവിഭാഗങ്ങള് തമ്മിലുള്ള ദൂരം വര്‍ധിക്കുമെന്ന് നിരിക്ഷിക്കേണ്ടതുണ്ട്.\nതുറന്ന പുസ്തകമാണ് നമ്മുടെ നാട്ടിലെ ഇസ് ലാം സമൂഹത്തിന്റെ ചിത്രമെന്ന് കാണാനാവും. ആര്‍ക്കും യഥേഷ്ടം കടന്നു ചെല്ലാവുന്ന ഇവ ഒരോ വലുതും ചെറുതുമായ പള്ളികള്‍ക് സമീപമാണ് പ്രവര്‍ത്തി\nഅതിന്റെ മദ്രസകളുടെ വാതിലുകള് ആര്‍ക്കും മുന്‍പിലും അടച്ചീട്ടില്ല. എന്നല്ല മലര്‍ക്കെ തുറ\nജയില് മതില് കെട്ടുകള് പോലെ മൂടപെട്ട ഒരു മദ്രസ്സയും നമ്മുടെ നാട്ടിലില്ല. ക്രൈ\nസ്തവ സമൂഹത്തിലെ ബാലികാ - ബാലന്മാര്‍ക് നല്‍കുന്ന വേദോപദേശ ക്ലാസ്സുകള് പോലെ തന്നെയാണ് മദ്രസ്സയിലെ ബാലികാ ബാലന്മാര്‍ക്കും നല്‍കി വരുന്നത്. രണ്ടിലും പഠിപ്പിക്കുന്നതും 99 ശതമാനവും ഒരേ വിഷയമെന്നത് കൗതുകവുമാണ്.\nഇത്തരം മദ്രസ്സകളെ ഭീകര സെന്ററുകളായി ചിത്രീകരിക്കുന്നത് പൂച്ചയെ പുലിയെന്ന് വിളിക്കുന്നതു പോലെയാണ്. രസകരമായ കാര്യം\nഒന്നു മുതല് ആറ് വര്‍ഷം\nവരെ അതായത് അഞ്ച് വയസു മുതല് 11 വയസു വരെ മാത്രം.\nപിന്നെ മദ്രസ്സ പഠനം ഇല്ല !.\n15 വയസുകഴിഞ്ഞവര്‍ക്ക് മദ്രസ്സകള് എവിടേയും പ്രവര്‍ത്തിക്കുന്നില്ല.\nഅതേ സമയം കോളജുകള് ആണ്‍കുട്ടികള്‍ക്കും പെണ്‍കുട്ടികള്‍ക്കും വേറേ വേറേയായി പ്രവര്‍ത്തിക്കുന്നുണ്ട്. ഇവിടെ എസ്. എസ്. എല്. സി, പ്ലസ് ടു യോഗ്യതകളുടെ അടിസ്ഥാനത്തിലാണ് പ്രവേശനം. എന്നാല്\nഇസ് ലാം ബാലപാഠങ്ങള് അറിയുന്ന ഇതര വിശ്വാസികള് പോലും തള്ളികളയുന്ന വിവര\nണങ്ങളാണ് ലേഖനത്തില് കാണാനാവുക. അതിനൊ\nക്കെയും മറുപടി പയുക എന്നതല്ല ഈ കുറിപ്പിന്റെ ലക്ഷ്യം.തീവ്രവാദികളെ കുറിച്ച് ഇറങ്ങിയ സിനിമ\nകളുടെ സീനുകള് കൂട്ടി\nയിണക്കിയ ഭാവന മാത്രമാണിത്. .വാ സ്തവത്തില് വി. ഖുര്‍ആന് യേശുവിനെ മഹത്വപെടുത്തുകയാണ് ചെയ്യുന്നത്.\nബൈബിളിനേക്കാള് നന്നായി യേശുവിനെ ഉയര്‍ത്തുന്നുണ്ട് എന്നും കാണാനാവും.\nകോടി കണക്കിനു വരുന്ന ഒരു വിശ്വാസി സമൂഹത്തിന്റെ വേദ ഗ്രന്ഥത്തെ ഭീകരതയുടെ പര്യായമാണന്ന് ഉദ്‌ബോധിപ്പിക്കുകയാണ് ലേഖകന് ചെയ്തത്.\nവിവാദ പരാമര്‍ശങ്ങള് പ്രസിധീകരിക്കുന്നതിന് മുന്‍പ് ഒരു വട്ടമെങ്കിലും ചിന്തിക്കേണ്ട ബാധ്യത സഭക്കുണ്ടാവേതായിരുന്നു.പരസ്പര അറിയലാണ് ആരോഗ്യകരമായ സമൂഹങ്ങളുടെ നിലനില്പിനാധാരം.\nഅതിനുള്ള വാതിലുകള് തുറന്നു കിടക്കുമ്പോഴും അതിനാവുന്നില്ല എന്നത് മറ്റെന്തോ താല്പര്യങ്ങള്‍ക്ക് തങ്ങള് വിധേയരാണെന്ന് പറയാതെ പറയുകയാണ് സഭ എന്നു മാത്രം പറയട്ടെ.മനസ്സ് മീഡിയ.


വാക്യപദീയം - വിക്കിപീഡിയ\nപുരാതന ഭാരതത്തിലെ ഭാഷാചിന്തകൻ ഭർതൃഹരിയുടെ (ക്രി.വ. 450-510) ഭാഷാദർശനവും വ്യാകരണനിയമങ്ങളും അടങ്ങുന്ന മുഖ്യകൃതിയാണ് വാക്യപദീയം. മൂന്നു കാണ്ഡങ്ങൾ ഉൾക്കൊള്ളുന്ന ഈ കൃതിയ്ക്ക് ത്രികാണ്ഡി എന്നും പേരുണ്ട്. തന്റെ ഭാഷാചിന്തയിലെ കേന്ദ്ര ആശയമായ സ്ഫോടവാദം ഭർതൃഹരി അവതരിപ്പിക്കുന്നത് ഈ രചനയിലാണ്. വാക്യപദീയത്തിന്റെ ആദ്യത്തെ രണ്ടു ഖണ്ഡങ്ങളിൽ ഗ്രന്ഥകാരൻ ഭാരതീയ ഭാഷാദർശനത്തിലെ ശബ്ദാദ്വൈതപക്ഷവും അഖണ്ഡപക്ഷവും സ്ഥാപിക്കാൻ ശ്രമിക്കുന്നു. അവസാനഖണ്ഡം വ്യാകരണസംബന്ധിയാണ്.\nകൃതിയുടെ മൂന്നു കാണ്ഡങ്ങളിൽ ആദ്യത്തേത് 156 കാരികകൾ ഉള്ള ബ്രഹ്മകാണ്ഡമാണ്. ബ്രഹ്മത്തെ തന്നെ ശബ്ദരൂപിയായി കാണുന്ന "ശബ്ദബ്രഹ്മം" എന്ന ആശയം ഭർതൃഹരി അവതരിപ്പിക്കുന്നത് ഈ കാണ്ഡത്തിലാണ്. രണ്ടാമത്തേത് 485 കാരികകൾ അടങ്ങിയ വാക്യകാണ്ഡമാണ്. ആശയപ്രകാശനത്തിന്റെ അടിസ്ഥാന ഘടകങ്ങളെന്ന നിലയിൽ വാക്യങ്ങൾ അവിഭക്തമാണെന്നും അവയുടെ അർത്ഥം, ഘടകങ്ങളായ വാക്കുകളുടെ അർത്ഥങ്ങൾ ചേർന്നുണ്ടാവുന്നതല്ലെന്നും ഭർതൃഹരി ഈ കാണ്ഡത്തിൽ വാദിക്കുന്നു. ഭാഷാദർശനത്തിലെ അഖണ്ഡപക്ഷമാണ് ഈ വാദം. 1320 കാരികകളുള്ളതും അവസാനത്തേതുമായ പദകാണ്ഡമാണ് കാണ്ഡങ്ങളിൽ വലുത്. ഈ കാണ്ഡം ആദ്യകാണ്ഡങ്ങളിൽ നിന്ന് വേറിട്ടു നിൽക്കുന്ന ഒരു ഗ്രന്ഥമാണെന്നു കരുതുന്നവരുണ്ട്. ഒന്നും രണ്ടും കാണ്ഡങ്ങളുടെ വിഷയം ഭാഷാദർശനമായിരിക്കുമ്പോൾ മൂന്നാം കാണ്ഡത്തിന്റെ വിഷയം വ്യാകരണമാണ്. വാക്യങ്ങളെ അർത്ഥത്തിന്റെ അഖണ്ഡ ഘടകങ്ങളായി കണ്ട ഭർതൃഹരി, അവയുടെ വിശകലനം കൃത്രിമമായിരിക്കുമെന്നു വാദിച്ചിരുന്നു. എങ്കിലും ഈ കാണ്ഡത്തിൽ, വാക്യവിശകലനത്തിന്റെ കൃത്രിമമെങ്കിലും പ്രായോഗികമായ മാർഗ്ഗത്തിലൂടെ അദ്ദേഹം വാക്കുകളുടെ അർത്ഥത്തെക്കുറിച്ച് വിശദമായ പരിചിന്തനം നടത്തുന്നു.\nഎളുപ്പം വായിച്ചു മനസ്സിലാക്കാവുന്ന രചനയല്ല വാക്യപദീയം. അതിലെ ആശയങ്ങൾ സരളമായി വിശദീകരിക്കാൻ ശ്രമിക്കുന്ന ഒട്ടേറെ വ്യാഖ്യാനങ്ങൾ എഴുതപ്പെട്ടിട്ടുണ്ട്. അതിൽ ഏറ്റവും പ്രസിദ്ധമായത് ഭർതൃഹരി തന്നെ എഴുതിയ വ്യാഖ്യാനമാണ്. ആദ്യത്തെ രണ്ടു കാണ്ഡങ്ങൾക്കു മാത്രമാണ് അദ്ദേഹം വ്യാഖ്യാനം രചിച്ചത്. രണ്ടാം കാണ്ഡത്തിന് പുണ്യരാജനും മൂന്നാം കാണ്ഡത്തിനു ഹേലരാജനും എഴുതിയ വ്യാഖ്യങ്ങളും പ്രസിദ്ധമാണ്. ഹേലരാജന്റെ വ്യാഖ്യാനം "പ്രകീർണ്ണകപ്രകാശം" എന്ന പേരിലാണ് അറിയപ്പെടുന്നത്. ഒന്നാം കാണ്ഡത്തിനും അതിനു ഭർതൃഹരി തന്നെ എഴുതിയ വ്യാഖ്യാനത്തിനും, "പദ്ധതി" എന്ന പേരിൽ വൃഷഭരാജനും ഒരു വ്യാഖ്യാനം എഴുതിയിട്ടുണ്ട്.\n↑ 1.0 1.1 Sebastian Alackapally, Being and Meaning: Reality and Language in Bhartrhari and Heidegger, Motilal Banarsidas Publishers Pvt Ltd.\n"https://ml.wikipedia.org/w/index.php?title=വാക്യപദീയം&oldid=3670798" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 07:10, 21 സെപ്റ്റംബർ 2021.


ക്ലോക്കിന്റെ ദിശ ജീവിതത്തെ തന്നെ മാറ്റി മറിക്കും 😳🔥 - Classic Movies\nനമ്മുടെ എല്ലാവരുടെയും വീട്ടിൽ ഉണ്ടാകുന്നതും ഒഴിച്ചുകൂടാൻ പറ്റാത്തതുമായ ഒന്നാണ് ക്ലോക്ക്. ക്ലോക്കുകൾ ഇല്ലാത്ത ഒരു കാലത്തെ കുറിച്ച് കഴിയില്ല. പണ്ടു കാലത്തെ ആളുകൾ ക്ലോക്ക് ഇല്ലാതെ സൂര്യനെ നോക്കിയാണ് സമയം പറഞ്ഞിരുന്നത്. വീട്ടിൽ വെക്കുന്ന ഓരോ വസ്തുക്കൾക്കും അതിന്റെതായ സ്ഥാനം ഉണ്ട്. കൃത്യമായ സ്ഥാനം നമ്മുടെ വീടുകളിലേക്ക് ഐശ്വര്യം കൊണ്ട് വരുന്നു.\nഈ കാര്യത്തിൽ പ്രധാന പങ്കുവഹിക്കുന്ന ഒന്നാണ് ക്ലോക്ക്. ക്ലോക്കിന്റ ദിശ നിങ്ങളുടെ ജീവിതത്തെ തന്നെ മാറ്റി മറിക്കും എന്ന് പറയുന്നത് വാസ്തവമോ? എന്തൊക്കെയാണെന്ന് നോക്കാം. നമ്മൾക്കു മിക്കവാറും ക്ലോക്ക് വെക്കുന്നത് നമ്മുക്ക് സൗകര്യപ്രദമായ ഒരു ചുമരിലായിരിക്കും. എന്നാൽ ചില കാര്യങ്ങൾ ശ്രദ്ധിച്ചില്ലെങ്കിൽ പണി കിട്ടും. തെറ്റായ ദിശയിൽ ഘടികാരം വെച്ചാൽ ഒരിക്കലും ഐശര്യം വന്നുചേരില്ല.\nഅത് പോലെ എപ്പോഴും ക്ലോക്ക് തിരഞ്ഞെടുക്കുമ്പോൾ കടും നിറമുള്ള ക്ലോക്കുകൾ പരമാവധി ഒഴിവാക്കണം. വാതിലിനു മുകളിലായി ഒരിക്കലും ഘടികാരം തൂക്കിയിടരുത്. വിശദമായി വീഡിയോയിൽ പറഞ്ഞു തരുന്നുണ്ട്. ഈയൊരു തരത്തിൽ നിങ്ങൾ ക്ലോക്ക് വീടുകളിൽ വയ്ക്കുകയാണെങ്കിൽ ഐശ്വര്യവും സമ്പത്തും എല്ലാം വന്നു ചേരുന്നതാണ്.\nതടസ്സങ്ങളെല്ലാം ഒഴിവാവുന്നതുമാണ്. എന്തൊക്കെയാണെന്ന് ഒന്ന് കണ്ടു നോക്കൂ.. ഉപകാരപ്രദമായാൽ മറ്റുള്ളവരിലേക്ക് കൂടി എത്തിക്കാൻ മറക്കല്ലേ.. വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. vedio credit : A R K Blogs


നടനും എഴുത്തുകാരനുമായ രവി വള്ളത്തോള് അന്തരിച്ചു Kannur metro online news|www.kannurmetroonline.com\nPublished on 25 April 2020 3:01 pm IST\nസിനിമയിലും സീരിയലുകളിലും ഒരുപോലെ ശ്രദ്ധേയ കഥാപാത്രങ്ങള് ചെയ്ത നടന് രവി വള്ളത്തോള് (68) അന്തരിച്ചു. തിരുവനന്തപുരം വഴുതക്കാട്ടെ വീട്ടില് വെച്ചായിരുന്നു അന്ത്യം. അസുഖത്തെ തുടര്‍ന്ന് കുറച്ചു കാലമായി അഭിനയ രംഗത്ത് നിന്ന് വിട്ടു നില്‍ക്കുകയായിരുന്നു. എഴുത്തുകാരനെന്ന നിലയിലും രവി വള്ളത്തോള് ശ്രദ്ധ നേടിയിട്ടുണ്ട്.\nഗാന രചയിതാവായിട്ടായിരുന്നു രവി വള്ളത്തോള് സിനിമയുടെ ഭാഗമാകുന്നത്. 1976-ല് മധുരം തിരുമധുരം എന്ന ചിത്രത്തിന് താഴ്‌വരയില് മഞ്ഞു പെയ്തു എന്ന ഗാനമാണ് ആദ്യമായി എഴുതിയത്. രേവതിക്കൊരു പാവക്കുട്ടി എന്ന സിനിമയുടെ കഥയും രവി വള്ളത്തോളിന്റേതാണ്. 1986-ല് ദൂരദര്‍ശനിലെ വൈതരണി എന്ന സീരിയിലിലൂടെ നടനാണ്. രവി വള്ളത്തോളിന്റെ അച്ഛന് ടി.എന് ഗോപിനാഥന് നായരാണ് വൈതരണിയുടെ തിരക്കഥ എഴുതിയിരുന്നത്. തുടര്‍ന്ന് സീരിയലുകളിലെ നിരവധി കഥാപാത്രങ്ങളിലൂടെ കുടുംബ പ്രേക്ഷകരുടെ പ്രിയപ്പെട്ട നടനായി.\n1987-ല് സ്വാതിതിരുന്നാള് എന്ന സിനിമയിലൂടെ വെള്ളിത്തിരയിലും നടനായി എത്തി. മതിലുകള്, കോട്ടയം കുഞ്ഞച്ചന്, ഗോഡ് ഫാദര്, വിഷ്ണുലോകം, സര്‍ഗം, കമ്മീഷണര് തുടങ്ങി ഒട്ടേറെ സിനിമകളില് അഭിനയിച്ചിട്ടുണ്ട്. മികച്ച നടനുള്ള സംസ്ഥാന ടെലിവിഷന് അവാര്‍ഡ് ലഭിച്ചിട്ടു\nണ്ട്. 25 ചെറുകഥകള് എഴുതിയിട്ടുണ്ട്. കവി വള്ളത്തോള് നാരായണമേനോന്റെ അനന്തിരവനാണ്. ഗീതാലക്ഷ്മിയാണ് ഭാര്യ.\nKERALA CINEMA SERIAL ACTOR OBIT RAVI VALLATHOL


Lalit Modi: 'കള്ളന്മാർക്കൊക്കെ മോദിയുടെ പേര്'; രാഹുലിനെതിരെ നിയമനടപടി: ലളിത് മോദി - lalit modi against rahul gandi | Samayam Malayalam\nlalit modi against rahul gandi\n'കള്ളന്മാർക്കൊക്കെ മോദിയുടെ പേര്'; രാഹുലിനെതിരെ നിയമനടപടി: ലളിത് മോദി\nSamayam Malayalam | Updated: 19 Apr 2019, 05:14:00 PM\nനീരവ് മോദി, ലളിത് മോദി, നരേന്ദ്ര മോദി എന്നിവർക്കെല്ലാം മോദി എന്ന പേർ എങ്ങനെ കിട്ടിയെന്നായിരുന്നു രാഹുലിന്റെ ചോദ്യം. ഇനി എത്ര മോദിമാർ പുറത്ത് വരാനിരിക്കുന്നുവെന്നും രാഹുൽ ചോദിച്ചു. ഇതിനെതിരെയാണ് ലളിത് മോദിയുടെ നീക്കം.\nനിയമപരമായി നേരിടുമെന്ന് ലളിത് മോദി\nമോദിമാരെല്ലാം കള്ളന്മാരാകുന്നത് എന്തുകൊണ്ടാണെന്ന് രാഹുൽ\nമഹാരാഷ്ട്രയിലെ റാലിക്കിടെയായിരുന്നു രാഹുിലിന്റെ പ്രസ്താവന\nന്യൂഡൽഹി: മോദിയെന്ന് പേരുള്ളവരെല്ലാം കള്ളന്മാരെന്ന കോൺഗ്രസ് അധ്യക്ഷൻ രാഹുൽ ഗാന്ധിയുടെ പ്രസ്താവനയ്ക്കെതിരെ മുൻ ഐപിഎൽ മേധാവി ലളിത് മോദി. രാഹുൽ ഗാന്ധിക്കെതിരെ നിയമ നടപടിയുമായി മുന്നോട്ടുപോകുമെന്നും ലളിത് മോദി വ്യക്തമാക്കി.\nമഹാരാഷ്ട്രയിലെ തെരഞ്ഞെടുപ്പ് റാലിക്കിടെയായിരുന്നു രാഹുലിന്റെ വിവാദ പ്രസ്താവന. കള്ളന്മാരുടെയൊക്കെ പേര് മോദിയെന്നാകുന്നത് എന്തുകൊണ്ടാണെന്നായിരുന്നു രാഹുലിന്റെ ചോദ്യം.\nനീരവ് മോദി, ലളിത് മോദി, നരേന്ദ്ര മോദി എന്നിവർക്കെല്ലാം മോദി എന്ന പേർ എങ്ങനെ കിട്ടിയെന്നായിരുന്നു രാഹുലിന്റെ ചോദ്യം. ഇനി എത്ര മോദിമാർ പുറത്ത് വരാനിരിക്കുന്നുവെന്നും രാഹുൽ ചോദിച്ചു.\nകോൺഗ്രസ് അധ്യക്ഷന്റെ പ്രയോഗമല്ല രാഹുൽ ഗാന്ധി നടത്തിയതെന്നാണ് ലളിത് മോദി പറയുന്നത്. അഞ്ച് പതിറ്റാണ്ടായി രാജ്യത്തെ കൊള്ളയടിച്ച കുടുംബം ആരുടെയാണെന്ന് ലോകത്തിന് അറിയാമെന്നും ലളിത് മോദി പറഞ്ഞു.\nദൈവനാമം ഉച്ചരിച്ചതിന്റെ പേരിൽ ആർക്കെതിരെയും കേസെടുത്തില്ല: പിണറായിആര്‍ട്ടിക്കിള് ഷോ\nലളിത് മോദി രാഹുൽ ഗാന്ധിക്കെതിരെ ലളിത് മോദി കള്ളന്മാർക്കൊക്കെ മോദിയുടെ പേര് Rahul Gandi Lalit Modi\nWeb Title : lalit modi against rahul gandi


JALAKAM: കേന്ദ്രനയങ്ങള്‍ക്കെതിരെ പ്രക്ഷോഭത്തിനിറങ്ങുക\nഉള്ളിയും തക്കാളിയും ഉള്‍പ്പെടെയുള്ള അവശ്യസാധനങ്ങളുടെ വിലക്കയറ്റത്തിനെതിരെ ദേശവ്യാപക പ്രക്ഷോഭത്തിന് സിപിഐ എം പൊളിറ്റ്ബ്യൂറോ ജനങ്ങളെ ആഹ്വാനംചെയ്തു. കേന്ദ്രനയത്തിന്റെ ഫലമായാണ് ഈ വിലക്കയറ്റമെന്നും ജീവിതഭാരം വര്‍ധിപ്പിക്കുന്ന കേന്ദ്രനയങ്ങള് തിരുത്താന് ശക്തമായ പ്രക്ഷോഭം ആവശ്യമാണെന്നും പിബി പ്രസ്താവനയില് പറഞ്ഞു.\nകേന്ദ്രസര്‍ക്കാരിന്റെ തെറ്റായ സാമ്പത്തികനയം മറയാക്കിയാണ് പൂഴ്ത്തിവയ്പും കരിഞ്ചന്തയും വ്യാപകമായത്. വിലക്കയറ്റത്തിന്റെ ഫലമായി സാധാരണ ജനങ്ങളുടെ കീശ കൊള്ളയടിക്കുന്ന വന്‍കിടവ്യാപാരികളും പൂഴ്ത്തിവയ്പുകാരും വന് ലാഭം കൊയ്യുകയാണ്. വിലക്കയറ്റം തടയുന്നതില് രണ്ടാം യുപിഎ സര്‍ക്കാര് പൂര്‍ണപരാജയമാണ്. ഉള്ളിവില നിയന്ത്രിക്കാന് സ്വീകരിക്കേണ്ട നടപടികള് സംബന്ധിച്ച് പരസ്പര വിരുദ്ധമായ പ്രസ്താവനകളാണ് വിവിധ മന്ത്രാലയങ്ങളില്‍നിന്നുണ്ടാകുന്നത്. സര്‍ക്കാര് എജന്‍സികള് ഉള്ളി ഇറക്കുമതിചെയ്യണമോ വേണ്ടയോ തുടങ്ങിയ തര്‍ക്കങ്ങള് ഉദാഹരണം. ഈ ആശയക്കുഴപ്പം വന്‍കിട വ്യാപാരികളെയാണ് സഹായിക്കുക. ആദ്യം പഞ്ചസാരക്കയറ്റുമതിക്കാര്‍ക്കും പിന്നീട് ഇറക്കുമതിക്കാര്‍ക്കും സബ്സിഡി നല്‍കിയത് ഉള്ളിയുടെ കാര്യത്തിലും ആവര്‍ത്തിക്കുകയാണ്. ഉള്ളി കയറ്റുമതിചെയ്യുന്ന വന്‍കിട സ്വകാര്യക്കമ്പനികള്‍ക്ക് സെപ്തംബര്‍മുതല് സബ്സിഡി നല്‍കി കയറ്റുമതി പ്രോത്സാഹിപ്പിച്ചതാണ് ഇപ്പോഴത്തെ ക്ഷാമത്തിനു കാരണം. കഴിഞ്ഞ വര്‍ഷത്തേക്കാള് ഉള്ളികയറ്റുമതി 26 ശതമാനം വര്‍ധിച്ചത് ഉള്ളിയുടെ ക്ഷാമത്തിനു കാരണമായി. അതുകൊണ്ടുതന്നെ സര്‍ക്കാര് ബോധപൂര്‍വം സൃഷ്ടിച്ച ക്ഷാമമാണിത്. ഇപ്പോള് ഇറക്കുമതിചെയ്യാനും ഇതേ സ്വകാര്യക്കമ്പനികള്‍ക്ക് ചുങ്കങ്ങള് ഒഴിവാക്കി വീണ്ടും സബ്സിഡി നല്‍കുകയാണ് സര്‍ക്കാര്.\nപെട്രോളിന്റെ വിലനിയന്ത്രണം ജൂണില് ഒഴിവാക്കിയതോടെ വില അടിക്കടി വര്‍ധിച്ചതും അവശ്യസാധനങ്ങളുടെ വിലകൂടാന് കാരണമായി. ഭക്ഷ്യപണപ്പെരുപ്പവും വര്‍ധിച്ചു. വര്‍ധിച്ച തോതിലുള്ള അവധി വ്യാപാരം വിലക്കയറ്റത്തിന് കാരണമായിട്ടും അതുനിരോധിക്കാന് സര്‍ക്കാര് തയ്യാറായിട്ടില്ല. ഗോതമ്പ്, ഉരുളക്കിഴങ്ങ് എന്നീ അവശ്യവസ്തുകളുടെപോലും അവധി വ്യാപാരം നിര്‍ബാധം നടക്കുകയാണ്. നേരത്തെ നിരോധിച്ച പഞ്ചസാരയുടെ അവധി വ്യാപാരം പുനഃസ്ഥാപിക്കാനാണ് നീക്കം- പി ബി പറഞ്ഞു.\nവില മുകളിലേക്ക് തന്നെ; തക്കാളിക്ക് 50\nന്യൂഡല്‍ഹി: പച്ചക്കറി വില രാജ്യമൊട്ടുക്ക് റെക്കോഡുകള് ഭേദിച്ച് കുതിക്കുന്നു. സവാളവിലയില് വെള്ളിയാഴ്ച നേരിയ ഇടിവ് പ്രകടമായെങ്കിലും തക്കാളി, വെളുത്തുള്ളി വിലകള് മുന്നോട്ടുതന്നെയാണ്. വെളുത്തുള്ളിവില കിലോയ്ക്ക് 320 രൂപ വരെയെത്തി. തക്കാളിവില ഡല്‍ഹിയില് അമ്പത് രൂപയിലെത്തിയപ്പോള് മുംബൈയില് അറുപതാണ് വില. എണ്‍പത് രൂപ വരെയെത്തിയ സവാളവിലയില് വെള്ളിയാഴ്ച 5-10 രൂപയുടെ ഇടിവ് വന്നു. ഉത്തരേന്ത്യയില് പച്ചക്കറി വിലകള്‍ക്കൊപ്പം പാല്‍വിലയും കുതിക്കുകയാണ്. ഡല്‍ഹിയിലെ പ്രധാന പാല്‍വിതരണക്കമ്പനിയായ മദര്‍ഡെയ്‌റി പാല്‍വില ലിറ്ററിന് ഒരു രൂപ കൂട്ടി. പഴങ്ങളുടെ വിലയും കൂടി.\nപച്ചക്കറിവില ഉയരുന്ന പശ്ചാത്തലത്തില് പ്രധാനമന്ത്രി മന്‍മോഹന്‍സിങ് വെള്ളിയാഴ്ച കൃഷിമന്ത്രാലയത്തിന്റെ വിശദീകരണം തേടി. കൃഷിമന്ത്രി ശരദ്പവാറുമായി മന്‍മോഹന്‍സിങ് ചര്‍ച്ച നടത്തി. മഹാരാഷ്ട്രയ്ക്ക് പ്രത്യേക കാര്‍ഷികപാക്കേജ് ആവശ്യപ്പെട്ട് സംസ്ഥാനത്തുനിന്നുള്ള സര്‍വകക്ഷി സംഘം കണ്ടപ്പോഴാണ് സംഘത്തോടൊപ്പമുണ്ടായിരുന്ന പവാറുമായി പ്രധാനമന്ത്രി കാര്യങ്ങള് ചര്‍ച്ചചെയ്തത്. മഹാരാഷ്ട്രയ്ക്ക് നാനൂറ് കോടിയുടെ സാമ്പത്തികസഹായം കേന്ദ്രം പ്രഖ്യാപിച്ചു.\nപാകിസ്ഥാനില്‍നിന്ന് വെള്ളിയാഴ്ച സവാള കയറ്റിയ അമ്പതോളം ട്രക്ക് അതിര്‍ത്തി കടന്നെത്തി. ആയിരത്തിലേറെ ടണ് പാകിസ്ഥാനില്‍നിന്ന് എത്തിയിട്ടും ഉത്തരേന്ത്യയില് സവാളവിലയില് വലിയ മാറ്റമില്ല. സ്വകാര്യവ്യക്തികള് വഴിയുള്ള ഇറക്കുമതിയാണ് കാരണം. ക്വിന്റലിന് 300 രൂപ നിരക്കില് പാകിസ്ഥാനില്‍നിന്ന് സവാള വാങ്ങുന്ന സ്വകാര്യഇറക്കുമതിക്കാര് ആഭ്യന്തരവിപണിയില് ഉയര്‍ന്ന വിലയ്ക്ക് ഇത് മറിച്ചുവിറ്റ് ലാഭം കൊയ്യുകയാണ്.\nറബര് ഇറക്കുമതിത്തീരുവ വെട്ടിക്കുറച്ചു\nന്യൂഡല്‍ഹി: സ്വാഭാവികറബറിന്റെ ഇറക്കുമതിത്തീരുവ 20 ശതമാനത്തില്‍നിന്ന് ഏഴരയായി കേന്ദ്രസര്‍ക്കാര് വെട്ടിക്കുറച്ചു. 40,000 ടവരെയുള്ള ഇറക്കുമതിക്കാണ് 2011 മാര്‍ച്ച് 31 വരെ തീരുവ ഏഴര ശതമാനമായി നിശ്ചയിച്ചത്. ടയര്‍കമ്പനികളുടെ സമ്മര്‍ദത്തിന് വഴങ്ങി ഇറക്കുമതിത്തീരുവ കുറച്ചതിനുപിന്നാലെ ടയര്‍കമ്പനികളുടെ ഓഹരിവില വര്‍ധിച്ചു. വെള്ളിയാഴ്ച വിപണിയില് ഇടിവുണ്ടായെങ്കിലും എംആര്‍എഫ്, അപ്പോളോ, സിയറ്റ് എന്നിവയുടെ ഓഹരിവില രണ്ടുമുതല് നാല് ശതമാനംവരെ വര്‍ധിച്ചു. മാര്‍ച്ച് 31നുശേഷം വിലയുടെ 20 ശതമാനം അതല്ലെങ്കില് കിലോയ്ക്ക് 20 രൂപ, ഏതാണോ കുറവ് അത് തീരുവയായി കണക്കാക്കും. ഇത് ടയര്‍കമ്പനികള്‍ക്ക് ദീര്‍ഘകാലനേട്ടമുണ്ടാക്കും. ഇപ്പോഴത്തെ നിരക്കില് 20 ശതമാനം തീരുവ എന്നത് കിലോയ്ക്ക് ഏകദേശം 44 രൂപയുണ്ടാകും. നിലവില് അന്താരാഷ്ട്രവില ആഭ്യന്തരവിലയേക്കാള് ഉയര്‍ന്നുനില്‍ക്കുന്നതിനാല് കുറഞ്ഞ തീരുവയില് പെട്ടെന്ന് ഇറക്കുമതിയുണ്ടാകില്ല.\nPosted by UNNI at 7:57 AM


legendary singer sp balasubrahmanyam's health update - Malayalam Filmibeat\nപ്രശസ്ത ഗായകന് എസ്പി ബാലസുബ്രഹ്മണ്യത്തിന്റെ ആരോഗ്യസ്ഥിതി അതീവ ഗുരുതരമെന്ന് റിപ്പോര്‍ട്ടുകള്. കഴിഞ്ഞ 24 മണിക്കൂറിനുള്ളില് എസ്പിബിയുടെ ആരോഗ്യ നില വീണ്ടും വഷളയതായി അദ്ദേഹത്തെ ചികില്‍സിക്കുന്ന ചെന്നൈ എംജിഎം ഹെല്‍ത്ത് കെയറിന്റെ മെഡിക്കല് ബുളളറ്റിനില് പറയുന്നു. നിലവില് ജീവന് രക്ഷാ ഉപകരണങ്ങളുടെ സഹായത്താലാണ് എസ്പിബിയുടെ ജീവന് നിലനിര്‍ത്തുന്നത്. ഇക്കഴിഞ്ഞ ഓഗസ്റ്റ് അഞ്ചിനായിരുന്നു കോവിഡ് ബാധിതനായതിനെ തുടര്‍ന്ന് അദ്ദേഹത്തെ ആശുപത്രിയില് പ്രവേശിപ്പിച്ചിരുന്നത്.\nതുടര്‍ന്ന് സെപ്റ്റംബര് ഏഴിന് എസ്പിബി കോവിഡ് രോഗമുക്തി നേടിയിരുന്നു. പിതാവിന് കോവിഡ് ഭേദമായെന്നും അദ്ദേഹം ഇപ്പോഴും വെന്റിലേറ്ററില് തന്നെ തുടരുകയാണെന്നും മകന് ചരണ് തന്നെയാണ് അറിയിച്ചിരുന്നത്. ശ്വാസകോശ സംബന്ധമായ അസുഖം അലട്ടിയിരുന്ന അദ്ദേഹത്തെ ഉടന് വെന്റിലേറ്ററില് നിന്ന് പുറത്തെടുക്കാമെന്ന് ഡോക്ടര്‍മാര് പ്രതീക്ഷിക്കുന്നുണ്ടെന്നും അന്ന് ചരണ് പറഞ്ഞിരുന്നു.\nഎസ്പിബിയുടെ തിരിച്ചുവരവിനായി പ്രാര്‍ത്ഥനകളോടെ സിനിമാ ലോകവും ആരാധകരും ഒന്നടങ്കം രംഗത്തെത്തിയിരുന്നു. ഇളയരാജ, ഏആര് റഹ്മാന്, കെജെ യേശുദാസ്, കെഎസ് ചിത്ര തുടങ്ങിയവരുള്‍പ്പെട്ട സംഗീതജ്ഞരും ഇതിഹാസ ഗായകനുവേണ്ടി പ്രാര്‍ത്ഥനകളുമായി എത്തിയിരുന്നു. 'സര്‍വ്വശക്തന് അദ്ദേഹത്തെ പഴയ അവസ്ഥയിലേക്ക് മടക്കികൊണ്ടുവരട്ടെ. കാലാതിവര്‍ത്തിയായ ഒട്ടേറെ ഗാനങ്ങളും സംഗീത പരിപാടികളും ഇനിയും നമുക്ക് ലഭിക്കട്ടെ എന്നുമായിരുന്നു' മമ്മൂട്ടി കുറിച്ചത്.\nഎസ്പിബിയുടെ ആരോഗ്യ വിവരങ്ങള് ചരണ് തന്നെയാണ് എപ്പോഴും സോഷ്യല് മീഡിയയിലൂടെ പങ്കുവെക്കാറുളളത്. മുന്‍പ് ഹോം ക്വാറന്റൈന് മതിയെന്ന് ഡോക്ടര്‍മാര് നിര്‍ദ്ദേശിച്ചെങ്കിലും കുടുംബാംഗങ്ങളുമായുളള സമ്പര്‍ക്കം ഒഴിവാക്കാന് എസ്പിബി സ്വന്തം തീരുമാന പ്രകാരം ആശുപത്രിയില് കഴിയുകയായിരുന്നു. അദ്ദേഹത്തിന് കോവിഡ് ഭേദമായെന്ന വിവരം നേരത്തെ ആരാധകര്‍ക്ക് ഒന്നടങ്കം ആശ്വാസം നല്‍കിയിരുന്നു.\nനേരത്തെ ഐസിയുവില് കയറി പിതാവിനെ കണ്ടെന്നും അദ്ദേഹം തന്നെ തിരിച്ചറിഞ്ഞെന്നും മറ്റൊരു വീഡിയോ സന്ദേശത്തില് ചരണ് പറഞ്ഞിരുന്നു. രണ്ട് ആഴ്ചകള്‍ക്ക് ശേഷമായിരുന്നു എസ്പിബിയെ ചരണ് അന്ന് വീണ്ടും കണ്ടത്. തിരിച്ചുവരവിന്റെ പാതയിലാണ് എസ്പിബിയെന്നാണ് ഡോക്ടര്‍മാര് പറഞ്ഞത്. തമിഴ്‌നാട്ടിന് പുറമെ മറ്റ് സംസ്ഥാനങ്ങളിലും വിദേശ രാജ്യങ്ങളിലുമെല്ലാം അദ്ദേഹത്തിന് ആരാധകരുളളത് കൊണ്ടാണ് താന് സന്ദേശങ്ങള് തമിഴിന് പകരം ഇംഗ്ലീഷില് പറയുന്നതെന്നും ചരണ് പറഞ്ഞിരുന്നു.\nകുറച്ചുദിവസങ്ങള്‍ക്ക് മുന്‍പാണ് എസ്പിബി പൂര്‍ണ്ണമായും ഉണര്‍ന്നിരിക്കുന്നതായും പ്രതികരിക്കുന്നുണ്ടെന്നും ചരണ് വെളിപ്പെടുത്തിയിരുന്നത്. തന്റെ ഐപാഡില് ധാരാളം ടെന്നീസ്, ക്രിക്കറ്റ് മത്സരങ്ങള് കണ്ടുകൊണ്ട് അദ്ദേഹം സമയം ചെലവഴിക്കുകയാണ്. അച്ഛന്റെയും അമ്മയുടെയും വിവാഹ വാര്‍ഷികം അവര് ആശുപത്രിയില് ആഘോഷിച്ചുവെന്നും ചരണ് പറഞ്ഞിരുന്നു.\nഎസ്പി ബാലസുബ്രഹ്മണ്യം തന്റെ ചിന്തകള് നഴ്‌സുമാര്‍ക്കും ഡോക്ടര്‍മാര്‍ക്കും ഒരു കടലാസില് എഴുതി അറിയിച്ചിരുന്നു. കാണുമ്പോള് അദ്ദേഹം ഉണര്‍ന്നിരിക്കുകയായിരുന്നു. എല്ലാവരും അദ്ദേഹത്തിനായി പ്രാര്‍ത്ഥിക്കുന്ന കാര്യം ഞാന് അച്ഛനെ അറിയിച്ചു. ആംഗ്യഭാഷയിലൂടെ അദ്ദേഹവും തിരിച്ച് വിശേഷങ്ങള് തിരക്കി. എന്നോട് സുഖമായിരിക്കുന്നുവോ, അമ്മ സുഖമായിരിക്കുന്നുവോ എന്നെല്ലാം അന്വേഷിച്ചു. സംഗീതം കേള്‍ക്കുമ്പോഴും അദ്ദേഹം പ്രതികരിക്കുന്നുണ്ട്. എല്ലാവരും അദ്ദേഹത്തിന് വേണ്ടിയുളള പ്രാര്‍ത്ഥനകള് തുടരണമെന്നും വീഡിയോ സന്ദേശത്തില് ചരണ് പറഞ്ഞിരുന്നു. എന്നാല് ഇപ്പോള് അപ്രതീക്ഷിതമായിട്ടാണ് എസ്പിബിയുടെ ആരോഗ്യനില വീണ്ടും വഷളായിരിക്കുന്നത്. എസ്പിബിയുടെ തിരിച്ചുവരവിനായി വീണ്ടും പ്രാര്‍ത്ഥനകളുമായി എത്തിയിരിക്കുകയാണ് ആരാധകര്.\nlegendary singer sp balasubrahmanyam's health update


Monsoon Kerala ഇത്തവണയും കാലവര്‍ഷം തിമിര്‍ക്കും ; അതിതീവ്ര മഴയ്ക്ക് സാധ്യത\nഇത്തവണയും കാലവര്‍ഷം തിമിര്‍ക്കും ; അതിതീവ്ര മഴയ്ക്ക് സാധ്യത\nഇത്തവണയും കേരളത്തില് കാലവര്‍ഷം നേരത്തെ എത്തുമെന്നും അതിതീവ്ര മഴയ്ക്ക് സാധ്യതയെന്നും\nകാലാവസ്ഥാ വകുപ്പ്. കഴിഞ്ഞവര്‍ഷത്തെ അതേ തോതിലൊ അതിലേറെയോ മഴയുണ്ടാകുമെന്നാണ് കാലാവസ്ഥാ വകുപ്പിന്റെ പ്രവചനം. ഡാമുകള് നിറയുകയും നദികള് കരകവിയുകയും ചെയ്യുമെന്നാണ് കാലാവസ്ഥാ രംഗത്തെ വിദഗ്ധര് പറയുന്നത്. കാലവര്‍ഷം ജൂണ് ഒന്നിന് തന്നെ എത്തുമെന്ന് കേന്ദ്ര കാലാവസ്ഥാ കേന്ദ്രം അറിയിച്ചു.\nവേനല്‍മഴ കുറഞ്ഞ് സംസ്ഥാനത്ത് പകല് താപനില വര്‍ധിച്ചതും കാലവര്‍ഷത്തിലെ അതിതീവ്ര മഴയ്ക്ക് കാരണമാവും എന്നാണ് വിദഗ്ധ അഭിപ്രായം. പകല് 35 ഡിഗ്രിക്ക് താഴെ താപനിലയും രാത്രി താപനിലന 26ന് താഴെയും പോയിട്ടില്ല. അത് വായു ചൂടുപിടിക്കാനും വടക്കുപടിഞ്ഞാറന് കാറ്റ് ഇവിടെ വീശിയടിക്കാനും ഇടയാക്കും. ഇതും നല്ല മഴയ്ക്ക് അനുകൂലഘടകമാണ്. സംസ്ഥാനത്ത് ഇക്കുറി വേനല്‍മഴ പകുതിപോലും കിട്ടിയില്ല. സംസ്ഥാനത്ത് ഇത്തവണ പെയ്ത വേനല് മഴ 169.6 എംഎം മാത്രമാണ്. വേനല്‍മഴ മാര്‍ച്ച് ഒന്ന് മുതല് മെയ് 31 വരെ കിട്ടേണ്ടത് 379.7 എംഎം ആയിരുന്നു. 210.1 മില്ലീമീറ്ററിന്റെ കുറവാണ് ഉണ്ടായിട്ടുള്ളത്. അതുകൊണ്ട് സംസ്ഥാനത്ത് താപനില ഒന്നര മാസമായി കൂടുതലാണ്.\nread also:എറണാകുളത്ത് മഴക്കാല പൂർവ്വ ശുചീകരണ പ്രവർത്തനങ്ങൾ ഉടൻ തുടങ്ങും\nമധ്യപൂര്‍വ്വ ശാന്തസമുദ്രനിരപ്പിലെ ഉഷ്മാവാണ് കേരളത്തില് മഴയുടെ തോത് നിര്‍ണയിക്കുന്ന പ്രധാന ഘടകം. അവിടെ തണുപ്പാണ്. അതുകൊണ്ട് മഴമേഘങ്ങള്‍ക്ക് കട്ടികൂടും. ആ മേഘങ്ങള് ഒഴുകി എത്തുബോള് പശ്ചിമഘട്ടം കടന്നുപോകില്ല. അവിടെ തട്ടി മഴയായി സംസ്ഥാനത്ത് പെയ്തിറങ്ങും.\nStory highlights-Monsoon in Kerala; Extreme rains are possible\nRead more on: Heavy Rain | kerala | monsoon


Sonia Gandhi and Rahul Gandhi refused to Meet Sachin Pilot, Reports | സച്ചിൻ പൈലറ്റിനെ കാണാൻ കൂട്ടാക്കാതെ രാഹുലും സോണിയയും! ദില്ലിയിൽ കാത്തിരുന്നിട്ടും പടി കടത്തിയില്ല! - Malayalam Oneindia\nദില്ലി: സച്ചിന് പൈലറ്റിന്റെ വിമത നീക്കത്തോടെ രാജസ്ഥാന് രാഷ്ട്രീയം കുഴഞ്ഞ് മറിഞ്ഞിരിക്കുകയാണ്. തന്നെ പിന്തുണയ്ക്കുന്ന എംഎല്‍എമാരുമായി ദില്ലിയില് എത്തിയ സച്ചിന് പൈലറ്റ് മുഖ്യമന്ത്രി സ്ഥാനത്തിന് വേണ്ടിയുളള വിലപേശലായിരുന്നു ലക്ഷ്യമിട്ടത്.\nഎന്നാല് മുഖ്യമന്ത്രി പദവിയുടെ കാര്യത്തില് പൈലറ്റിന് വഴങ്ങേണ്ടതില്ല എന്നാണ് കോണ്‍ഗ്രസ് നേതൃത്വം തുടക്കം മുതലേ കൈക്കൊണ്ട നിലപാട്. ടീം രാഹുലിലെ പ്രധാനി കൂടിയായ സച്ചിന് പൈലറ്റിനെ പക്ഷേ രാഹുല് ഗാന്ധിയും സോണിയാ ഗാന്ധിയും ഇതുവരെ അടുപ്പിച്ചിട്ടില്ല എന്നാണ് റിപ്പോര്‍ട്ടുകള്.\nരാജസ്ഥാനില് 2018ലെ നിയമസഭാ തിരഞ്ഞെടുപ്പിന് ശേഷം യുവനേതാവായ സച്ചിന് പൈലറ്റ് മുഖ്യമന്ത്രിയാവും എന്നാണ് പ്രതീക്ഷിക്കപ്പെട്ടിരുന്നത്. എന്നാല് മുതിര്‍ന്ന നേതാവ് അശോക് ഗെഹ്ലോട്ടിനെ ആണ് കോണ്‍ഗ്രസ് ഹൈക്കമാന്‍ഡ് തിരഞ്ഞെടുത്തത്. സച്ചിന് പൈലറ്റിന് കോണ്‍ഗ്രസ് സംസ്ഥാന അധ്യക്ഷ പദവിയും ഉപമുഖ്യമന്ത്രി സ്ഥാനവും നല്‍കി.\nതഴയപ്പെട്ടതിലുളള അതൃപ്തി മൂലം തുടര്‍ന്നങ്ങോട്ട് ഗെഹ്ലോട്ടിനോട് സച്ചിന് പൈലറ്റ് തുറന്ന യുദ്ധം തന്നെ പ്രഖ്യാപിച്ചു. സച്ചിന് പൈലറ്റ് ബിജെപിയുമായി ചര്‍ച്ച നടത്തുന്നതായും കോണ്‍ഗ്രസ് വിടും എന്നുമുളള അഭ്യൂഹങ്ങള് പലതവണ പരന്നു. ജ്യോതിരാദിത്യ സിന്ധ്യ പാര്‍ട്ടി പിളര്‍ത്തി ബിജെപിയിലേക്ക് പോയതോടെ അത്തരം അഭ്യൂഹങ്ങള്‍ക്ക് കരുത്ത് വര്‍ധിച്ചു.\nഅട്ടിമറി നീക്കത്തിന് പിന്നിൽ\nതന്റെ സര്‍ക്കാരിനെ അട്ടിമറിക്കാനുളള നീക്കം നടക്കുന്നു എന്ന് പലവട്ടം ആരോപിച്ച ഗെഹ്ലോട്ട് ഉന്നമിട്ടത് ബിജെപിയെ മാത്രമായിരുന്നില്ല, മറിച്ച് പൈലറ്റിനെ കൂടി ആയിരുന്നു. രാജ്യസഭാ തിരഞ്ഞെടുപ്പ് സമയത്ത് അട്ടിമറി നീക്കം നടന്നപ്പോഴും സംശയത്തിന്റെ മുന പൈലറ്റിലേക്ക് നീണ്ടു. ജ്യോതിരാദിത്യ സിന്ധ്യയുമായി പൈലറ്റിന് അടുത്ത ബന്ധമുണ്ട് എന്നത് സംശയങ്ങള് ബലപ്പെടുത്തി.\nവില പേശൽ ചർച്ച\nഞായറാഴ്ച എംഎല്‍എമാരുമായി ദില്ലിയില് എത്തിയ സച്ചിന് പൈലറ്റ് കോണ്‍ഗ്രസ് നേതൃത്വവുമായി വിലപേശല് നടത്തി കിട്ടാനുളളത് വാങ്ങിച്ചെടുക്കാനുളള നീക്കത്തിലായിരുന്നു. ഞായറാഴ്ച വൈകിട്ട് രാഹുല് ഗാന്ധിയുമായും തുടര്‍ന്ന് സോണിയാ ഗാന്ധിയുമായും പൈലറ്റ് ചര്‍ച്ച നടത്തിയേക്കും എന്ന് വാര്‍ത്തകള് വന്നു. എന്നാല് അതുണ്ടായില്ല.\nരാഹുല് ഗാന്ധി ഫോണിലൂടെ പൈലറ്റുമായി സംസാരിച്ചിട്ടുണ്ട് എന്നാണ് സൂചന. അതേസമയം നേരിട്ടുളള കൂടിക്കാഴ്ചയ്ക്ക് രാഹുല് ഗാന്ധിയോ സോണിയാ ഗാന്ധിയോ പൈലറ്റിന് ഇതുവരെ സമയം അനുവദിച്ചിട്ടില്ല. സോണിയാ ഗാന്ധിയും രാഹുല് ഗാന്ധിയും തങ്ങളുടെ വിശ്വസ്തരെ ആണ് സച്ചിന് പൈലറ്റുമായുളള കൂടിക്കാഴ്ചകള്‍ക്ക് വേണ്ടി നിയോഗിച്ചിരിക്കുന്നത്.\nസോണിയാ ഗാന്ധിയുടെ വലം കൈ എന്നറിയപ്പെടുത്ത മുതിര്‍ന്ന നേതാവ് അഹമ്മദ് പട്ടേല് സച്ചിന് പൈലറ്റുമായി കൂടിക്കാഴ്ച നടത്തി. പരാതികളുടെ വലിയൊരു കെട്ടാണ് പട്ടേലിന് മുന്നില് പൈലറ്റ് അഴിച്ചിരിക്കുന്നതെന്നാണ് റിപ്പോര്‍ട്ടുകള്. സര്‍ക്കാരിലും പാര്‍ട്ടിയിലും തന്നെ ഒതുക്കാനുളള നീക്കങ്ങള് ഗെഹ്ലോട്ടിന്റെ നേതൃത്വത്തില് നടക്കുന്നു എന്നതാണ് പൈലറ്റിനുളള പ്രധാന പരാതി.\nപ്രധാന വകുപ്പുകൾ വേണം\nരാജസ്ഥാന് കോണ്‍ഗ്രസ് അധ്യക്ഷ സ്ഥാനത്ത് നിന്ന് തന്നെ നീക്കാനുളള ശ്രമം ഉളളതായും പൈലറ്റ് സംശയിക്കുന്നു. സര്‍ക്കാരിനെ അട്ടിമറിക്കാനുളള നീക്കങ്ങള്‍ക്ക് പിന്നില് താനാണ് എന്ന് വരുത്തിത്തീര്‍ക്കാനുളള ശ്രമത്തേയും പൈലറ്റ് എതിര്‍ക്കുന്നു. ഗെഹ്ലോട്ട് മന്ത്രിസഭയില് തന്റെ ഗ്രൂപ്പിന് പ്രധാനപ്പെട്ട വകുപ്പുകള് ലഭ്യമാക്കണം എന്നും കോണ്‍ഗ്രസ് നേതൃത്വത്തോട് സച്ചിന് പൈലറ്റ് ആവശ്യപ്പെട്ടിരിക്കുകയാണ്.\n9 ദിവസങ്ങള്‍ക്ക് മുന്‍പാണ് രാഹുല് ഗാന്ധിയോടും സോണിയാ ഗാന്ധിയോടും പൈലറ്റ് അവസാനമായി സംസാരിച്ചത്. അന്ന് തന്നെ തന്റെ നിലപാട് നേതാക്കളെ പൈലറ്റ് അറിയിച്ചിരുന്നു. എന്നാല് പൈലറ്റുമായി കൂടിക്കാഴ്ച നടത്തുന്നതിന് മുന് ചില കാര്യങ്ങള് അടിവരയിടണം എന്നാണ് ഇരുനേതാക്കളും പറയുന്നത്. മുഖ്യമന്ത്രി പദവിയുടെ പേരില് ഇപ്പോള് വിലപേശല് നടക്കില്ല എന്നതാണ് അതില് പ്രധാനം.\nഇനിയും അവസരം ലഭിക്കും\nഇക്കാര്യം സച്ചിന് പൈലറ്റിനെ ഹൈക്കമാന്‍ഡ് അറിയിച്ചിട്ടുമുണ്ട്. സച്ചിന് പൈലറ്റിന് രാജസ്ഥാന് മുഖ്യമന്ത്രിയാകാന് അവസരം ലഭിക്കും. എന്നാല് ഇപ്പോഴല്ല. പൈലറ്റ് യുവാവ് ആണെന്നും കാത്തിരിക്കാന് ഇനിയും സമയമുണ്ട് എന്നുമാണ് രാഹുലിന്റെയും സോണിയയുടേയും നിലപാട്. മാത്രമല്ല സച്ചിന് പൈലറ്റ് ഇപ്പോള് തന്നെ ഉപമുഖ്യമന്ത്രിയും കോണ്‍ഗ്രസ് സംസ്ഥാന പ്രസിഡണ്ടും കൂടിയാണ്.\nഅപകടം മറികടന്ന് ഗെഹ്ലോട്ട്\nഅതുകൊണ്ട് തന്നെ മുഖ്യമന്ത്രിക്കസേര നല്‍കിക്കൊണ്ടുളള അനുനയം വേണ്ട എന്നതാണ് നേതൃത്വത്തിന്റെ നിലപാട്. മാത്രമല്ല മുഖ്യമന്ത്രി പദവി പൈലറ്റിന് നല്‍കാന് തീരുമാനിച്ചാല് അശോക് ഗെഹ്ലോട്ട് കലാപമുണ്ടാക്കും എന്നുളളതും തീര്‍ച്ചയാണ്. നിലവില് 100ല് കൂടുതല് എംഎല്‍എമാര് ഗെഹ്ലോട്ട് സര്‍ക്കാരിനൊപ്പമുണ്ട്. 102 പേരാണ് നിയമസഭാ കക്ഷി യോഗത്തിനെത്തിയത്. ഇതോടെ പൈലറ്റിന്റെ വിലപേശല് തന്ത്രം പാളിയിരിക്കുകയാണ്.\nSonia Gandhi and Rahul Gandhi refused to Meet Sachin Pilot, Reports


Published: Apr 14, 2016, 01:33 AM IST\nപായസക്കൂട്ട്, ബിരിയാണി കൂട്ട്, പുട്ടുപൊടി, ഹലുവ തുടങ്ങി ചക്ക കൊണ്ടുള്ള മൂല്യവര്‍ധിത ഉത്പന്നങ്ങളുടെ നീണ്ട നിരയാണ് മാതൃഭൂമി കാര്‍ഷികമേളയിലുള്ളത്.\nപാലക്കാട് നിന്നുള്ള പീപ്പിള് സര്‍വീസ് സൊസൈറ്റിയാണ് 'ചക്ക ദൗത്യം' പദ്ധതിയുടെ ഭാഗമായി ചക്ക കൊണ്ടുള്ള പലവിധ ഉത്പന്നങ്ങളുമായി എത്തിയിട്ടുള്ളത്. കേക്ക്, ഉണ്ണിയപ്പം, അച്ചാര്, ചമ്മന്തിപ്പൊടി, ചക്കപ്പഴം ഉണക്കി സൂക്ഷിച്ചത് തുടങ്ങി നീണ്ടനിര തന്നെയാണ് ഇവര് കൊണ്ടുവന്നിട്ടുള്ളത്.\nനാളികേര വികസനബോര്‍ഡിന്റെ കീഴിലുള്ള സ്റ്റാളുകളില് നിറയുന്നതിലേറെയും വിവിധങ്ങളായ വെളിച്ചെണ്ണയും നീരയുമൊക്കെയാണ്. ചക്കിലാട്ടിയ വെളിച്ചെണ്ണ, വെന്ത വെളിച്ചെണ്ണ, ഉരുക്കിയ വെളിച്ചെണ്ണ എന്നിവയ്ക്ക് പുറമെ നീര കൊണ്ടുള്ള ഉത്പന്നങ്ങളും ഉണ്ട്. ഷുഗറുള്ളവര്‍ക്ക് പോലും ഉപയോഗിക്കാവുന്ന നീര തേനും സിറപ്പും സുര്‍ക്കയും സ്റ്റാളില് ഇടംപിടിച്ചിരിക്കുന്നു.\nകാസര്‍കോട് സി.പി.സി.ആര്.ഐ. എത്തിച്ചിട്ടുള്ളത് ചന്ദ്രശങ്കര, കല്പജ്യോതി, കേര ശങ്കര തുടങ്ങി പത്തിലേറെ ഇനം തേങ്ങകളാണ്. നബാര്‍ഡിന്റെ കീഴിലുള്ള സംഘങ്ങള് എത്തിച്ചിരിക്കുന്നത് കാപ്പിപ്പൊടി, ചിപ്സ്, കാന്താരി മുളക്, അവലോസുണ്ട തുടങ്ങിയ നാടന് ഉത്പന്നങ്ങളാണ്.\nകുടുംബശ്രീ പ്രവര്‍ത്തകരുടെ കൂണ് പായസമാണ് വ്യത്യസ്തമായ ഒരിനം. ഒരു കപ്പിന് 25 രൂപയാണ് വില. കൂണ് ബിരിയാണി, കട്ലറ്റ്, സമൂസ എന്നിവയും ഉണ്ട്.\nജൈവ അരിയും കപ്പപ്പൊടിയുമെല്ലാം ആവശ്യക്കാരെ കാത്തിരിക്കുന്നു. ജീവിതശൈലീ രോഗങ്ങള് നിയന്ത്രിക്കാനായി കൈറ്റോണ് കാപ്സൂളുമായി മത്സ്യഫെഡും ഉണ്ട്.\nരാവിലെ 11 മുതല് രാത്രി ഒമ്പത് വരെ നടക്കുന്ന പരിപാടിയില് ഭക്ഷ്യമേളയും രാത്രി ഏഴിന് കലാപരിപാടികളും ഉണ്ട്.\nടിവി ചന്ദ്രന്റെ 'പെങ്ങളില'യുടെ ചിത്രീകരണം പൂര്‍ത്തിയായി


ഒഴിവാക്കി നിര്‍ത്തേണ്ടതില്ല; ഇന്ത്യന് ഭക്ഷണവും ഡയറ്റിംഗിലൂള്‍പ്പെടുത്താം - Sandhesam News | Online News | Kerala News | Live News |Malayalam News|Breaking News in Malayalam|Latest Malayalam News online|Malayalam News Live|Today's News in Malayalam|Politics Sports Movies Celebrities Lifestyle\nWeb Desk Dec 7, 2020 195\nഭാരം കുറയ്ക്കാന് ശുപാര്‍ശ ചെയ്യുന്ന പല ഡയറ്റിങ് പ്ലാനുകള്‍ക്കും പൊതുവായി ഒരു പ്രശ്നമുണ്ട്. അവയൊന്നും ഇന്ത്യന് ഭക്ഷണങ്ങളെ ഏഴയലത്ത് അടുപ്പിക്കില്ല. നമ്മുടെ ഭക്ഷണത്തിലെ മാണ് ഇതിന് കാരണമായി ചൂണ്ടിക്കാട്ടുന്നത്.\nഓട്സും യോഗര്‍ട്ടും ബേക്കണും സാലഡും ഒക്കെയാണ് ഭാരം കുറയ്ക്കാനുള്ള ഡയറ്റിങ്പ്ലാനുകളില് കൂടുതലായി കാണുന്നത്്. ഉയര്‍ന്ന കാര്‍ബോഹൈഡ്രേറ്റും കൊഴുപ്പും ചൂണ്ടിക്കാട്ടി ഇന്ത്യന് ഭക്ഷണം പലപ്പോഴും ഒഴിവാക്കാറാണ് പതിവ്. എന്നാല് അത്തരത്തില് ഒഴിവാക്കേണ്ട കാര്യമില്ലെന്നാണ് പുതിയ കണ്ടെത്തലുകള്.പാകം ചെയ്യുന്ന തീതിയില് ചില മാറ്റങ്ങള് വരുത്തിയാല് മതിയാകും. കാരണം ഇന്ത്യന് ഭക്ഷണത്തില് നിന്ന് മാത്രം ലഭിക്കുന്ന ചില ഗുണങ്ങളുണ്ട്.\nമഞ്ഞള്, കുരുമുളക്, ഗ്രാമ്പൂ, ജീരകം, കടുക് എന്നിവയെല്ലാം നമ്മുടെ ഇന്ത്യന് ഭക്ഷണത്തിന് രുചിയും മണവും മാത്രമല്ല നല്‍കുന്നത്. അവ നിറയെ പോഷക സമ്പുഷ്ടമാണ്. ഇവയില് പലതും മരുന്നുകള്‍ക്കായി ഉപയോഗിക്കാറുണ്ട്. ഇവയുടെ ആന്റി ഇന്‍ഫ്ളമേറ്ററി, ആന്റി ബാക്ടീരിയല്, ആന്റി ഓക്സിഡന്റ് ഗുണങ്ങള് അസുഖങ്ങളെ നമ്മില് നിന്ന് അകറ്റി നിര്‍ത്തും. വയര് നിറഞ്ഞ പോലുള്ള തോന്നല് ദീര്‍ഘനേരം ഉണ്ടാക്കുമെന്നതിനാല് തടി കുറയ്ക്കാനും സഹായകമാണ്.\nശരിയായ അളവില് കടുകെണ്ണയോ വെളിച്ചെണ്ണയോ നെയ്യോ ഒക്കെ ചേര്‍ത്തുണ്ടാക്കുന്ന ഇന്ത്യന് കറികള് ആരോഗ്യപ്രദമാണ്. അത് ശരീരത്തെ തൃപ്തിപ്പെടുത്തും.പോഷകസമ്പുഷ്ടമല്ലാത്ത ആഹാരം കൊറിച്ചു കൊണ്ടിരിക്കാനുള്ള ത്വര ഇല്ലാതാക്കുകയും ചെയ്യും.\nചപ്പാത്തിയെന്ന് കേള്‍ക്കുമ്പോള് മനസ്സിലേക്ക് ഓടി വരുന്നത് ഗോതമ്പ് മാവ് കൊണ്ടുള്ളതാകാം. എന്നാല് ഗോതമ്പിന് പകരം ജോവര്, ബജ്റ, റാഗി എന്നിങ്ങനെയുള്ള ധാന്യങ്ങള് കൊണ്ടും ചപ്പാത്തി ഉണ്ടാക്കാം. പ്രോട്ടീനും ഫൊളേറ്റും കാല്‍സ്യവും അയണും മഗ്‌നീഷ്യവുമൊക്കെ ധാരാളം അടങ്ങിയിട്ടുള്ളതാണ് ഈ ധാന്യങ്ങള്.\nഇന്ത്യന് ഭക്ഷണത്തിന്റെ ഗുണം അത് വീട്ടില്‍തന്നെ അപ്പോഴുണ്ടാക്കിയെടുത്തതാണ് എന്നതാണ്. ഇത്തരത്തില് വീട്ടിലുണ്ടാക്കുന്ന ഭക്ഷണമാണ് സംസ്‌കരിച്ച പ്രോസസ്ഡ് ഭക്ഷണത്തേക്കാള് ഭാരം കുറയാന് അത്യുത്തമം.\nഇന്ത്യന് ഭക്ഷണത്തിന്റെ അത്ര വൈവിധ്യം ഇവയ്ക്കൊന്നുമില്ല. ഇഡ്ഡലി, പുട്ട്, ദോശ, അപ്പം, ഇടിയപ്പം, പൊഹ, ഉപ്പുമാ, പറാത്ത എന്നിങ്ങനെ ഇന്ത്യക്കാരുടെ പ്രഭാത ഭക്ഷണ വൈവിധ്യം ഒരേ ഭക്ഷണം കഴിക്കുന്ന മടുപ്പ് ഒഴിവാക്കി തരും. കൃത്യമായ അളവില് കഴിച്ചാല് ഭാരം കുറയ്ക്കാന് സഹായിക്കുകയും ചെയ്യും.\nഇ-കൊമേഴ്‌സ് രംഗത്തേക്ക് ലുലു\nSep 12, 2020 250


പെരിങ്ങൽകുത്ത്, ചിമ്മിനി ഡാമുകൾ തുറന്നു, കരുവന്നൂർ പുഴയോരത്ത് ജാഗ്രത നിർദേശം – IRINJALAKUDALIVE.com\nപെരിങ്ങൽകുത്ത്, ചിമ്മിനി ഡാമുകൾ തുറന്നു, കരുവന്നൂർ പുഴയോരത്ത് ജാഗ്രത നിർദേശം\nഡാമുകളിലെ ജലനിരപ്പ് ഉയർന്നതിനെതുടർന്ന് പെരിങ്ങൽകുത്ത്, ചിമ്മനി ഡാമുകളുടെ ഷട്ടറുകൾ തുറന്നു. പെരിങ്ങൽകുത്ത് ഡാമിന്റെ ഒരു സ്ലൂയിസ് ഗേറ്റാണ് തുറന്നത്. 202 ക്യൂമെക്‌സ് ജലം ഇതിലൂടെ പുറത്തേക്ക് വിടുന്നുണ്ട്. റിസർവോയറിലെ ജലനിരപ്പ് 419.95 മീറ്റർ ആണ് അപ്പർ ഷോളയാർ, പറമ്പിക്കുളം ഡാമുകൾ നിറയാറായ സാഹചര്യത്തിൽ പെരിങ്ങൽകുത്തിലെ ജലനിരപ്പ് ക്രമീകരിക്കുന്നതിന് വേണ്ടി സ്ലൂയിസ് ഗേറ്റ് തുറക്കാൻ ജില്ലാ ദുരന്ത നിവാരണ അതോറിറ്റി ഉത്തരവ് നൽകിയിരുന്നു. ഡാമിലെ ജലനിരപ്പ് 24 മണിക്കൂറും നിരീക്ഷിക്കുന്നുണ്ട്. സ്ലൂയിസ് വാൽവ് തുറന്നതോടെ ഒരു മീറ്റർ മാത്രം ജലവിതാനം ചാലക്കുടി പുഴയിൽ ഉയർന്നിട്ടുണ്ട്. ചിമ്മിനി ഡാമിന്റെ രണ്ട് ഷട്ടറുകൾ5സെ.മീ. വീതമാണുയർത്തിയത്. ഇത് വഴി സെക്കന്റിൽ 1.85 ഘനമീറ്റർ ജലമാണ് പുറത്തേക്കൊഴുക്കുന്നത്. റിസർവോയറിലെ ജലനിരപ്പ് 74.14 മീറ്റർ ആയ പശ്ചാത്തലാണ് ഷട്ടറുകൾ തുറന്നത്. കരുവന്നൂർ പുഴയോരത്ത് ജാഗ്രത നിർദേശം നൽകിയിട്ടുണ്ട്.\nവിഷരഹിത നാടൻ പഴം പച്ചക്കറികളുടെ ഓണച്ചന്ത കൃഷിഭവന് കീഴിൽ ചന്തക്കുന്നിൽ ആരംഭിച്ചു\nഓണക്കാല തിരക്ക്, ട്രഷറി ഞായറാഴ്ചയും പ്രവർത്തിക്കും


കാലവര്‍ഷം ശക്തമായി: മലപ്പുറം, ഇടുക്കി ജില്ലകളില് റെഡ് അലര്‍ട്ട്, വടക്കുകിഴക്കന് സംസ്ഥാനങ്ങളില് മരണം 111 ആയി • Suprabhaatham\nകാലവര്‍ഷം ശക്തമായി: മലപ്പുറം, ഇടുക്കി ജില്ലകളില് റെഡ് അലര്‍ട്ട്, വടക്കുകിഴക്കന് സംസ്ഥാനങ്ങളില് മരണം 111 ആയി\nJuly 18, 2019 | 8:43 am IST\nതിരുവനന്തപുരം: സംസ്ഥാനത്ത് കാലവര്‍ഷം ശക്തമായി. 20 സെന്റീമീറ്ററില് കൂടുതല് മഴയ്ക്ക് സാധ്യതയുളള ഇടുക്കി, മലപ്പുറം ജില്ലകളില് ഇന്ന് റെഡ് അലര്‍ട്ട് പ്രഖ്യാപിച്ചു.\nദുരന്ത സാധ്യതാമേഖലയില് താമസിക്കുന്നവര് മാറിത്താമസിക്കണമെന്നും മലയോര,തീരദേശമേഖലകളിലേക്കുളള വിനോദസഞ്ചാരം ഒഴിവാക്കണമെന്നും ദുരന്ത നിവാരണ അതോറിട്ടി മുന്നറിയിപ്പ് നല്‍കിയിട്ടുണ്ട്.\nമിക്ക ജില്ലകളിലും കനത്തമഴപെയ്യുന്നുണ്ട്. ഇത് തുടരുമെന്നാണ് കാലാവസ്ഥാ നിരീക്ഷണകേന്ദ്രത്തിന്റെ പ്രവചനം.\nഎറണാകുളം കോഴിക്കോട്,കണ്ണൂര് ജില്ലകളില് ഇന്ന് ഓറഞ്ച് അലര്‍ട്ടുണ്ട്. തിരുവന്തപുരം,കൊല്ലം, പത്തനംതിട്ട, ആലപ്പുഴ, കോട്ടയം, തൃശൂര്, പാലക്കാട്, വയനാട്, കാസര്‍കോട് ജില്ലകളില് യെല്ലോ അലര്‍ട്ടും പ്രഖ്യാപിച്ചിട്ടുണ്ട്.\nഅതേ സമയം പ്രളയത്തിലും കനത്ത മഴയിലും ഉത്തരേന്ത്യയിലും വടക്കുകിഴക്കന് സംസ്ഥാനങ്ങളിലുണ്ടായ മരണം 111 ആയി. ബിഹാറില് 67 പേരും അസമില് 27 പേരും ഉത്തര്‍പ്രദേശില് 17പേരുമാണ് മരിച്ചത്.\nബിഹാറില് 48 ലക്ഷം പേര് പ്രളയബാധിതരായി. ഒന്നര ലക്ഷം പേര് ഇവിടെ ദുരിതാശ്വാസ ക്യാംപുകളിലാണ്. 831 ഗ്രാമങ്ങളെ പ്രളയം ഗുരുതരമായി ബാധിച്ചു. വീടുകള് നഷ്ടമായവരുടെ കണക്കുകള് ലഭ്യമായിട്ടില്ല.\nഅസമില് 57 ലക്ഷം പേര് പ്രളയബാധിതരാണ്. 427 ദുരിതാശ്വാസ ക്യാംപുകളും 392 ദുരിതാശ്വാസ വിതരണ കേന്ദ്രങ്ങളും അസമില് പ്രവര്‍ത്തനം ആരംഭിച്ചിട്ടുണ്ട്. ഒറ്റപ്പെട്ടുപോയ ഗ്രാമങ്ങളില് നിന്ന് ആളുകളെ പുറത്തെത്തിക്കാന് ദുരന്തനിവാരണ സേനയുടെ നേതൃത്വത്തില് പ്രവര്‍ത്തനങ്ങള് നടക്കുകയാണ്.\nനാളെ മുതല് 20 വരെയാണ് കനത്തമഴക്കും തീവ്രമഴക്കും സാധ്യത. ജനങ്ങളും സര്‍ക്കാര് സംവിധാനങ്ങളും ജാഗ്രത പാലിക്കണമെന്ന് സംസ്ഥാന ദുരന്ത നിവാരണ അതോറിറ്റി അറിയിച്ചു.\nഅതിതീവ്രമഴ കണക്കിലെടുത്ത് നാളെ ഇടുക്കി, മലപ്പുറം ജില്ലകളിലും 19ന് ഇടുക്കി, മലപ്പുറം, വയനാട്, കണ്ണൂര് ജില്ലകളിലും, 20ന് ഇടുക്കി, എറണാകുളം, തൃശൂര്, മലപ്പുറം ജില്ലകളിലും കേന്ദ്ര കാലാവസ്ഥ വകുപ്പ് റെഡ് അലര്‍ട്ട് പ്രഖ്യാപിച്ചു.\nഇന്ന് ഇടുക്കി, നാളെ കോട്ടയം, 19ന് എറണാകുളം, പാലക്കാട് ജില്ലകളിലും 20ന് പാലക്കാട്, കോഴിക്കോട്, വയനാട്, കണ്ണൂര് ജില്ലകളിലും ഓറഞ്ച് അലര്‍ട്ട് പ്രഖ്യാപിച്ചു.


Janam TV Web Desk Sep 13, 2019, 12:57 pm IST\nവാരാണസി: പ്ലാസ്റ്റിക് നിരോധനവുമായി ബന്ധപ്പെട്ട് വാരാണസിയിലെ 760 ഗ്രാമത്തലവന്മാര്‍ക്ക് പ്രധാനമന്ത്രി കത്തയച്ചു. രാജ്യത്ത് ഒറ്റത്തവണ ഉപയോഗിക്കുന്ന പ്ലാസ്റ്റിക്കുകള് പൂര്‍ണമായും നശിപ്പിക്കുക എന്ന ലക്ഷ്യത്തോടെ ആരംഭിച്ച സ്വച്ഛതാ ഹെ സേവയുടെ ഭാഗമായാണ് മോദി ഗ്രാമത്തലവന്‍മാര്‍ക്ക് കത്തയച്ചത്.\nസെപ്റ്റംബര് 11നും ഒക്ടോബര്2നും ഉള്ളില് ഗ്രാമങ്ങള് പൂര്‍ണ്ണമായും പ്ലാസ്റ്റിക് വിമുക്തമാക്കണമെന്നാണ് മോദി കത്തില് പറഞ്ഞിരിക്കുന്നത്. സെപ്റ്റംബര് ഒന്‍പതിനാണ് പ്രധാനമന്ത്രിയുടെ കത്ത് ജില്ല അധികൃതര്‍ക്ക് ലഭിച്ചത്. അടുത്ത ദിവസമായ സെപ്റ്റംബര് 10 നു തന്നെ എല്ലാ ഗ്രാമത്തലവന്‍മാര്‍ക്കും കത്ത് കൈമാറിയെന്ന് ജില്ലാ മജിസ്ട്രറ്റ് സുരേന്ദ്ര സിങ് അറിയിച്ചു.\nഒറ്റത്തവണ ഉപയോഗിക്കുന്ന പ്ലാസ്റ്റിക് മാലിന്യത്തിന്റെ അളവ് രാജ്യത്ത് വര്‍ധിച്ചു വരികയാണെന്നും അത് പരിസ്ഥിതിയുടെ സന്തുലനാവസ്ഥ തകര്‍ക്കുമെന്നും പ്രധാനമന്ത്രി കത്തില് വ്യക്തമാക്കുന്നു. സ്വാതന്ത്ര്യ ദിനത്തില് രാജ്യത്തെ അഭിസംബോധന ചെയ്ത് സംസാരിച്ചപ്പോള് പ്ലാസ്റ്റിക് ഉപയോഗം പൂര്‍ണമായും ഉപേക്ഷിക്കാന് പ്രധാനമന്ത്രി ജനങ്ങളോട് ആഹ്വാനം ചെയ്തിരുന്നു. അടിയന്തിരമായി പ്ലാസ്റ്റിക് ഉപയോഗം നിര്‍ത്തണമെന്നും അതോടൊപ്പം മാലിന്യങ്ങളില് നിന്ന് പൂര്‍ണമായും പ്ലാസ്റ്റിക് വേര്‍തിച്ചെടുക്കണമെന്നും പ്രധാനമന്ത്രി ഗ്രാമത്തലവന്മാര്‍ക്ക് അയച്ച കത്തില് പറയുന്നു.\nസ്വച്ഛതാ ഹെ സേവ മിഷനില് രാജ്യത്തെ ഓരോ വ്യക്തിയും പങ്കു ചേര്‍ന്നാലെ രാജ്യത്തു നിന്നും പൂര്‍ണമായും പ്ലാസ്റ്റിക് ഉപയോഗം നിര്‍ത്തലാക്കാന് സാധിക്കുകയുള്ളുവെന്നും അതുകൊണ്ടു തന്നെ മിഷനില് ഓരോരുത്തരും പങ്കു ചേരണമെന്നും പ്രധാനമന്ത്രി പറഞ്ഞു. ഒക്ടോബര് രണ്ടിനകം വാരാണസിയിലെ ഗ്രാമങ്ങളില് നിന്നും പൂര്‍ണമായും പ്ലാസ്റ്റിക് നീക്കം ചെയ്യണമെന്നും മോദി പറഞ്ഞു.\nപ്രാദേശിക ഭരണകൂടങ്ങളുടെ സഹയാത്തോടെ പ്ലാസ്റ്റിക് നിരോധനം നടപ്പാക്കണമെന്നും, കൂടാതെ ജനങ്ങളെ ഇതിനെ കുറിച്ച് ബോധവാന്മാരാക്കണമെന്നും അദ്ദേഹം സൂചിപ്പിച്ചു. ഗ്രാമം,നഗരം, സ്‌കൂള് തുടങ്ങി എല്ലായിടങ്ങളിലും ക്യാമ്പെയ്ന് പൂര്‍ണ വിജയമാക്കണമെന്നും പ്രധാനമന്ത്രി പറഞ്ഞു. ഇത് രണ്ടാം തവണയാണ് പ്രധാനമന്ത്രി ഗ്രാമത്തലവന്ാരെ സമീപിക്കുന്നത്. നേരത്തെ ജലം സംരക്ഷണവുമായി ബന്ധപ്പെട്ടാണ് പ്രധാനമന്ത്രി ഗ്രാമത്തലവന്മാര്‍ക്ക് കത്തയച്ചത്.


അയ്യപ്പന്റെ പേരില് മോദി പച്ചക്കള്ളം പ്രചരിപ്പിക്കുന്നു;ശബരിമലയിൽ അക്രമികളെത്തിയത് മോദിയുടെ അനുഗ്രഹത്തോടെയാണെന്നും പിണറായി വിജയൻ – Kerala Vision Online\nകൊല്ലം: അയ്യപ്പന്‍റെ പേര് പറയുന്നവരെ കേരളത്തിൽ അറസ്റ്റ് ചെയ്യുന്നു എന്ന പ്രധാനമന്ത്രിയുടെ പ്രസ്താവനക്കെതിരെ ആഞ്ഞടിച്ച് മുഖ്യമന്ത്രി പിണറായി വിജയൻ. നരേന്ദ്ര മോദി പച്ചക്കള്ളം പറയുകയാണ്. ശബരിലയുടെ പേരിൽ പ്രധാനമന്ത്രി രാജ്യത്തെ തെറ്റിദ്ധരിപ്പിക്കുകയാണെന്നും മുഖ്യമന്ത്രി പിണറായി വിജയൻ പറഞ്ഞു.\nശബരിമലയിലേക്ക് ഉള്ള കാണിയ്ക്ക തടസപ്പെടുത്താൻ ആഹ്വാനം ചെയ്തത് മോദിയുടെ അനുയായികളാണ്. ശബരിമലയിലേക്ക് എത്തുന്ന വിശ്വാസികളെ ആക്രമിക്കാൻ ഇവർ ആളെ അയച്ചു. 144 പ്രഖ്യാപിക്കാൻ സംസ്ഥാനത്തോട് ആവശ്യപ്പെട്ടത് മോദി സർക്കാരാണെന്നും പിണറായി തുറന്നടിച്ചു.\nശബരിമലയിൽ മോദിയുടെ ഉപദേശം സംസ്ഥാനത്തിന് വേണ്ട, ശബരിമലയിൽ ആക്രമികളെത്തിയത് മോദിയുടെ അനുഗ്രഹാശിസുകളോടെയാണെന്നും പിണറായി വിജയൻ പറ‌ഞ്ഞു. തിരുസന്നിധിയിൽ വരെ അക്രമികളെത്തി. പൊലീസുകാരെ തേങ്ങയെടുത്ത് അടിച്ചു. അക്രമികളെ നിലയ്ക്ക് നിലനിർത്താൻ പൊലീസ് പാടുപെട്ടു. കൂടുതൽ ഒന്നും പറയാത്തത് തെരഞ്ഞെടുപ്പ് ആയതിനാലാണെന്നും തെരെഞ്ഞെടുപ്പ് പെരുമാറ്റ ചട്ടം പ്രധാനമന്ത്രിക്കും ബാധകമാണെന്നും പിണറായി വിജയൻ ഓര്‍മ്മിപ്പിച്ചു\nRelated Items:featured, pinarayi about PM Modis sabarimala comment